
I. Predgovor 


Pitanje Bosne još uvijek je aktuelno u srpsko-hrvatskim odnosima. O 
pravilnom gledanju na to pitanje zavisi u dobroj mjeri sav budući tok 
dogadjaja izmedju Srba i Hrvata. 


Bosna je jedinstvena slavenska zemlja na Balkanu, kako po svom geo- 
grafskom položaju, tako i po svojoj historijskoj prošlosti i kulturnoj 
orijentaciji. To je čitav slavenski jug u malome, to je naš mikrokozam. 
O tome pitanju pisalo se mnogo i na srpskoj i na hrvatskoj strani. 
Medjutim bilo je vrlo malo pisanja o tome, bar do sada, sa same bosan- 
ske strane; manjkala je jasna bosanska pozicija. To stanje se ali mije- 
nja kako u zemlji tako i izvan nje. 


Zadatak je ove radnje da dadne kratak pregled najglavnijih stvara- 
lačkih snaga, koje su utjecale kroz historiju na obrazovanje Bosne kao 
posebnog nacionalnog subjektiviteta. Radnja obuhvaća dogadjaje u sred- 
njevjekovnoj Bosni do pada bosanskog kraljevsta i te dogadjaje posma- 
tra, ne kao izolovane prizore, nego kao činove u velikoj drami historij- 
skih zbivanja onoga vremena, koji čine jednu cjelinu. 


Bude li ova knjižica uspjela da unese makar i tračak svjetla u našu 
narodnu dramu, bude li joj pošlo za rukom da postavi odnose izmedju 
pojedinih naši naroda na jedan viši, plemenitiji, humaniji, misaonog 
čovjeka dostojniji plateau, biće sa tim izvršila onu misiju koju joj je 
namijenio pisac. 


Northbrook, III. USA 
U proljeće, 1973. 

2. MANI I MANIHEJSTVO 


d svih stvaralačkih snaga što su uticale na obrazovanje srednje- 
O) jekovne Bosne, najsudbonosnija u!oga pripadala je bogumilstvu. 

Historijski izvori upućuju na to da je bogumilstvo genetički 
izdanak manihejstva. Taj izdanak nikao je u Bugarskoj, kao otpor 
kršćanstvu i bizantinskom socialnom uredjenju, dok su slični pokreti 
nastali, nekako u isto vrijeme, u Južnoj Francuskoj (Albigenzi), Sjever- 
noj Italiji (Katari) i drugim dijelovima Zapadne Evrope. Svima tim 
vjerskim pokretima, pod ma kakvim imenom se javili, zajedničko je 
dualističko gledanje na svijet i svi oni, uglavnom, vuku svoj korjen 
iz manihejstva. 


Literatura o manihejstvu. 


Literatura o manihejstvu može se podijeliti u četiri grupe: 


1. Kršćanska literatura, bilo da je nastala na Istoku ili Zapadu. Orien- 
talni kršćani Sirije i Mesopotamije živjeli su pomiješani sa Manihej- 
cima, pa bismo s pravom od njih mogli očekivati, da nas potpuno upoz- 
naju sa tim učenjem. Medjutim vrlo je malo od njihovog pisanja do nas 
doprlo. Aphraates, koji je pisao i djelovao u prvoj polovici četvrtog 
stoljeća samo aludira na opstojanje manihejstva i smatra ga opasnom 
herezom. ! O manihejstvu su još pisali Ephraim iz Nisibisa (umro 373), 
biskup Gabriel, Theodore bar-Khuoni i drugi, ali su njihova djela 
uglavnom izgubljena. Iz drugih izvora saznaje se da su ovi pisci pisali, 
manje više, u apologetičkom duhu, pa to donekle umanjuje njihovu 
naučnu vrijednost, sve kad bi i bila sačuvana njihova djela. 


Zapadni kršćanski izvori, bili oni latinskog ili grčkog porijekla, takod- 
jer odišu, u glavnom, apologetičkim duhom. Neki zauzimaju otvoren 
neprijateljski stav prema tome učenju i nazivaju ga ludjačkom here- 
zom. 


Od svih zapadno-kršćanskih pisaca o manihejstvu svakako je najvaž- 
niji St. Augustin, za koga se veli da je bio i sam pristalica ovog učenja 
punih devet godina (373—382). Napisao je mnogo rasprava o manihej- 
stvu, nakon što je primio kršćanstvo, izmedju ostalih i ove: CONTRA 
Epistolam Manichaei guam vocant Fundamenti; CONTRA Faustum; 
CONTRA Fortunatum; CONTRA Adimantum; De Genesi CONTRA Mani- 
chaeos; De Moribus Ecelesiae Catholicae et de Moribus Manichaeorum. 


1) Wright, W., Short history of Syriac literature. London, 1894, str. 32. 


Usprkos toga obilatog rada o manihejstvu, koje odiše apologetičkim 
duhom (sve je u glavnom ,contra", t. j. protiv), iz pisanja St. Augustina 
ne može se dobiti objektivna slika o tome učenju, prvo što on sam nije 
poznavao orginala na kojemu je to učenje sastavljeno, a drugo, što on 
govori samo o općim stvarima, a kad predje na detalje, izvori su mu 
usmena predaja tobožnjih poznavalaca manihejstva. Faustus, za koga 
St. Augustin kaže da je najbolje upoznat sa tim učenjem, bio je rodom 
iz Sjeverne Afrike i nije poznavao ni Sirijskog ni Pahlavijskog jezika, 
a na tim jezicima je sačuvano manihejsko učenje.') 


Jedan od najvažnijih zapadno-kršćanskih izvora o manihejstvu je tzv. 
Formula of Abjuration (Formula odricanja), što ju je svaki heretik morao 
izreći prije nego je bio primljen u krilo Katoličke crkve. No i u toj For- 
muli malo je toga za što se može reći da je Manihejskog porijekla, dok 
su mnoga ,krivovjerja" uzeta od drugih sekti i pripisana manihejstvu-?) 


2. Zoroastrijski izvori su samo djelomično sačuvani, a i ono što je 
nadjeno bilo je u tako dotrajalom stanju, da se tekstovi prosto ne mogu 
odgonetnuti. Ono malo što se je pročitalo odiše istim apologetičkim 
duhom kao i Kršćanski izvori. Tome se ne treba čuditi, jer je Perzijsko 
Zoroastrijansko svećenstvo gledalo u manihejstvu opasnog protivnika, 
kojega je trebalo ocrniti i konačno uništiti?) 


3. Moderni izvori. U posljednje vrijeme, naročito u dvadesetom stolje- 
ću, nastala je ogromna literatura o manihejstvu, koja se bavi i svim 
ostalim vjersko-revolucionarnim pokretima, koji su ranije bili poznati 
samo po njihovim protivnicima. 


Već u osamnaestom vijeku objavljena je jedna monumentalna studija 
u dva sveska, koju je sastavio !. de Beausabre, pod naslovom: Histoire 
Critigue de Manichće et du Manichaeism. To djelo je za cijelo jedno 
stoljeće bilo glavni izvor o manihejstvu na Zapadu.) 


Prva Njemačka ekspedicija, koja je poslana u Istočni Turkestan, gdje 
je Mani lično propovijedao, otkrila je, 1902—1903, u oazi Turfan, 
izvjesne pisane dokumente, koje je poslije pročitao prof. F. W. K. 
Miller. Ti dokumenti su pisani, izmedju ostalih, i u srednje-perzijskom 


1) Hastings, J., (ed) Encyclopedia of Religion and Ethics. N. Y. Scribner, 1928, 
v. VIII, str. 394. 

2) Ibidem 

3) Ibidem 

4) Ort, L. J. R., Mani, a religio-historica! description of his personality. Leiden, 
Brill, 1967, str. 4. 

jeziku, koji se u nauci označuje kao Turfan-Pahlavi.!) Neki od tih doku- 
menata pisani su na turskom jeziku, neki čak na kineskom, ali u glavnom 
svi oni kazuju istu priču. 


Godine 1931 otkrivena je jedna čitava mala manihejska biblioteka, blizu 
mjesta Lycopolis-a u Egiptu, a sadržavala je Manihejske himne, izvjesne 
vijesti o tragičnoj pogibiji Mani-a i neka pisma. Ta je biblioteka pisana 
koptskim jezikom.?) 


4. Arapski izvori. Još prije otkrića u Turfan oazi, kad su Zapadu postala 
pristupačna djela arapskih historičara, otkrilo se je o manihejstvu mnogo 
toga što do onda nije bilo poznato. Kod mnogih Evropskih pisaca i kul- 
turnih radnika prevladalo je mišljenje, da su Arapski izvori vjerodo- 
stojni, objektivni i pouzdani, poimenice Ibn _ al-Nadim, Al-Biruni, Al- 
Ya'kubi i Šahristani3) Manihejstvo, naime kao takovo, nije proganjano 
od islamske države. To još naročito vrijedi za period vlade Abbasovića 
(750—1258). Manihejstvo je niklo u Perziji, a u doba Abbasovića vladali 
su jako dobri odnosi izmedju Arapa i Perzijanaca, prvenstveno radi 
toga, jer su Perzijanci omogućili Abbasovićima da dodju na vlast. S 
toga vidimo skoro svugdje simbiozu Islama i manihejstva. Islam je dao 
manihejstvu isti status kao i tzv. Ehli-Kitab-u, t. j. narodima kojima su 
date ranije objavljene Božije knjige, a to su Jevreji i Kršćani. Toleran- 
ciju Islama prema manihejstvu treba lučiti od činienice da Islam nije 
trpio proizvoljna tumačenja Kur'ana od strane Manihejskih pristlica. 


Sir Thomas Arnold smatra da su postojale jake dodirne točke izmedju 
Islama i manihejstva,') što će se najbolje vidjeti iz učenja manihestva, 
koje ćemo sada ovdje iznijeti prema Arapskim izvorima. 


Od svih arapskih djela, koja se bave tim pitanjem, najveće priznaje u 
naučnom svijetu uživa Al-Fihrist (Popis, Indeks) od Ibn al-Nadim-a, 
sastavljen u Bagdadu godine 988. Djelo je to od ogromnog značaja za 
proučavanje kulturne historije Islama, jer su u njemu nabrojene ne samo 
knjige koje je pisac zabilježio, nego sijaset drugih predmeta od litera- 
ture do filologije, historije, poezije, teologije, prava, filozofije i konačno 
historije religija i sekti. Al-Fihrist u svakom od tih polja nabraja knjige 
o kojima danas znamo da su postojale samo zahvaljujući toj ogromnoj 
bibliografiji. Mnoga od tih djela su davno propala. Po toj bibliografiji 


1) Jackson, A. V. Williams, Researches in Manichaeism with special reference 
to the Turfan fragments N. Y., AMS Press, 1965, str. 322 

2) Cambridge Ancient History. N. Y., Macmillan, 1939, v. XII, str. 505. 

%) Browne, E. G., A literary History of Persia. Cambridge, 1956, v. I, str. 154—5. 

+) Arnold, T. W., The preaching of Islam, Lahore, Sh. M. Ashraf, 1961, str. 201. 

može se bar donekle stvoriti slika o stvaralačkom geniju Arapskog 
jezika u prva tri stoljeća Islama. 


Djelo je na Zapadu prvi izdao i protumačio poznati njemački orijenta- 
lista Gustav Fligel.!) Prvi potpuni prevod toga djela na Engleski jezik 
izradio je Prof. Bayard Dodge.?) Kritika se je pohvalno izrazila (ro ogrom- 
nom trudu i naporu oko prevoda ovako ogromnog djela, ali je primjećeno 
vrlo mnogo grešaka u prevodu. Važno je svakako to što je prevodilac 
imao bolji, vjerodostojniji rukopis od onoga kojim se je služio Flugel, 
ali taj rukopis nažalost nije objavljen uz prevod. Vjerovatno je to ostav- 
ljeno za drugo izdanje prevoda.?) 


Za ovo nekoliko poglavlja što se odnose na našu temu služio sam se 
Flugelovim originalnim rukopisom. Neka poglavlja, koja nisam smatrao 
bitnim za našu temu, potpuno sam izostavio. 


3. Šta kaže ,Al-Fihrist": 


,Mani i manihejstvo. 


Muhammed ibn Ishak (al-Nadim) kaže: Mani ibn (sin) Futtag Babek ibn 
Abu Barzam bijaše jedan od Haskanija.?) Njegovoj majci ime je Mais, 
dok ima i drugih verzija, po kojima bi se njegova majka zvala Utakhim, 
ili Mar Marjam i ona potječe od Ašghanija. Po jednoj neprovjerenoj 
verziji, izgleda da je Mani mogao biti biskup u mjestu Kunna i okolici, 
da je on, po toj verziji, pripadao narodu iz mjesta Huni i onih koji žive U 
okolici Badaraje i Bakusaje.5) On (Mani) je imao deformiranu nogu. 


1) Kitab Al-Fihrist mit Anmerkungen herausg. von Gustav Fligel. Deutsche 
morgenland. Gesellschaft, 1862. 

2) The Fihrist of al-Nadim: A Tenth Century Survey of Muslim Culture. Ed. and 
transl. by Bayard Dodge. New York 8 London, Columbia Univ. Press, 1970. 

3) Za kritičku ocjenu ovog Engleskog prevoda vidi: 

F. Rosenthal, ,The Fihirist . . .", Journal of the American Oriental Society, 
v. 91, broj 4, Oct.-Dec , 1971, str. 531—32. 

+) Haskanije i Ašghanije izgleda da je jedno te isto ime, koje Arapi upotreblja- 
vaju za oznaku Perzijske Partijske dinastije, koja se u Zapadnim izvorima 
označuje kao Arsacidi (Arsaciden). Po ovome bi Manijevi roditelji vukli lozu 
od kraljevske familije. Vidi Flugelov Al-Fihirist, str. 327, bilješka br. 5. 

5) Sva mjesta ovdje spomenuta nalaze se u današnjem Iraku. Za pobližu oznaku 
njihove geografske lokacije treba se obratiti na Mu'djam a!-Buldan od Yakut 
ibn Abd-Allah al-Hamawi. Postoji Njemačko izdanje toga djela pod naslovom: 
Jacut's Geographisches Wčorterbuch, Leipzig, DMG, 1924, herausg. von Fer- 
dinand Wiistenfeld. 

Veli se takodjer da mu je otac porijeklom iz Hamadana, da se je dose- 
lio u Babiloniju i da je živio u Al-Madain-u,!) u predjelu što se zove 
Ktesifon, gdje bijaše hram idolopoklonika, kamo Futtag odlazaše, kao 
i ostali svijet. 


Jednoga dana čuje Futtag jedan tajanstveni glas u tome hramu koji mu, 
tobože, reče: ,O Futtag! Nemoj jesti mesa; nemoj piti vina; nemoj 
spolno općiti!" To tobožnje naredjenje njemu je ponovljeno, u tri dana, 
nekoliko puta. Videći to Futtag se priključi jednoj grupi ljudi koji su 
življeli u okolici Dastumeisana, a bili su poznati pod imenom Al-Mugh- 
tesila (t. j. oni koji praktikuju ritualno pranje vodom.) Još i danas ima 
njihovih pristalica u onim predjelima i barovitim krajevima. Oni su bili 
sljedbenici kulta, koji je bio naredjen Futtag-u da ga primi, kad je nje- 
gova žena bila noseća sa Manijem. 


Kad ga je rodila, priča se, da je imala vrlo lijepe !snove o njemu.?) Čak 
i na javi, kažu, da je vidjela kako neka tajanstvena pojava uzima njenog 
sina i uzdiže se s njime do nebesa, onda ga opet, nakon dva tri dana, 
povrati na zemlju. Njegov otac posla da ga se donese u mjesto gdje je on 
stanovao, tako da je Mani bio odgojen u pravcu koji je slijedio njegov 
otac. 


Mani je, čak kao vrlo mlad, govorio mudro i pametno. Kad je navršio 
dvanaest godina, došla mu je revelacija, otkrovenje. Prema njegovoj 
izjavi ta revelacija došla mu je od Gospodara Perivoja Svjetla, Boga, 
neka je uzvišeno Njegovo ime! Andjeo koji mu je donio objavu zove 
se Tawm. To je Nabatejska riječ, a znači ,drug". Taj andjeo reče Mani-u: 
,Napusti taj kult, jer ti njemu ne pripadaš. Ti se trebaš strogo držati 
čistoće duha i savladjivati u sebi niske porive. Još nije vrijeme da 
javno nastupiš, jer si i suviše mlad za takvu akciju". 


Kad je Mani navršio 24 godine, dodje mu ponovno andjeo Tawm i reče: 
Vrijeme je sada došlo da nastupiš javno i da pozoveš svijet na pravi 
put". Izjava koju mu je tobože Tawm uručio, glasila je: ,Pozdrav Tebi, 
o Mani, od mene i od Gospodara koji me je Tebi poslao. On je Tebe 
odabrao za Njegovu misiju i On ti naredjuje da svijet pozoveš i objas- 


1) Al-Madain je bio grad na Tigrisu, a sastojaše se od dva dijela: Seleucia 
na zapadnoj obali i Ktesifon na istočnoj obali rijeke. Vidi: Encyclopedia of 
Islam, III, str. 75. 

2) Prema Al-Biruni-u Mani se je rodio godine 215 ili 216 n. e., četvrte godine 
viadanja Artabanusa (Ardawan) V., posljednjeg kralja Partijske dinastije. O 
tome vidi: Browne, A. Literary History of Persia, str. 154; Dodge-ov prevod 
Fihrist-a, str. 775. 

niš mu tko si Ti; da ga pozoveš na put istine Božije i da na tom putu 
ustraješ, podnoseći sve tegobe i nezgode". 


Manihejci kažu: On (Mani) je javno nastupio na dan krunisanja Šapura 
I, sina Ardaširova. Dan bijaše Nedjelja, prvoga Nisana (Aprila), kad je 
Sunce bilo u Aries-u.!) U toj prilici s njim su bila dvojica njegovih 
pristalica, jedan se zvao Šam'un a drugi Zakwa. Njegov otac takodjer 
biaše s njim promatrajućišta se dešava. 


Muhammed ibn Ishak (al-Nadim) kaže: Mani se pojavio druge godine 
vladanja Rimskog cara Gallus-a. Marcion se pojavio oko stotinu godina 
ranije, za vrijeme vladanja cara Titus Antoninus-a i to prve godine 
njegovog vladanja. Ibn Daysan se pojavio oko trideset godina nakon 
Marcion-a. Ibn-Daysan se tako zove, jer se je rodio kod rijeke Daysan. 


Mani je držao da je on ,paraklet", o kojemu govoraše Isa (Isus), neka 
je mir Božiji s njime! Mani je sastavio svoje učenje iz kršćanstva i 
Zoroastrijanske religije. Isto tako pismo kojim je on pisao vjerske 
knjige bilo je Sirijsko i Perzijsko.?2) Prije sastanka sa Šapurom, Mani 
je putovao po svijetu oko 40 godina. Onda je pozvao u svoje učenje 
Firuz-a, Šapurova brata, a Firuz uredi da ga Šapur primi. 


Manihejci kažu: Kad je Mani stupio pred Šapura, izgledalo je kao da na 
njegova dva ramena svijetle dva lampiona. Kad ga je Šapur ugledao, 
zadivio mu se i primio ga e sa velikim poštovanjem, a u stvari Šapur 
je prije toga planirao da ga smakne. Sada pak dobi prema njemu neko 
strahopoštovanje. Šapur ga je upitao zašto je došao, obećavši mu da 
će ga poslije ponovno primiti. Mani sada zatraži od šapura nekoliko 
stvari, medju ostalim i to da država pokaže izvjesnu trpeljivost prema 
njegovim pristalicama u provincijama i ostalim dijelovima carstva i da 
im se prizna pravo kretanja u cijeloj carevini. Šapur je te zahtjeve 
prihvatio, usvojio i tako je Mani sada počeo propagirati svoju nauku 
u Indiji, Kini i medju narodima Khorasana, postavivši u svakoj zemlji 
učitelje da njegovu nauku šire. 


Mani-evo učenje o svojstvima Vječnoga, neka je 
uzvišeno Njegovo ime, kako je svijet formiran i 
o borbi izmedju svjetla i mraka. 


1) Prema Al-Biruni-u javni nastup Mani-a desio se je 20. Marta, 242 A.D., 
prilikom svečanog krunisanja Sasanidskog kralja Šapur-a. O tome vidi: 
Browne, E.G , A History of Persia, str. 158. 

2) Al-Fihrist za pismo ovdje upotrebljava riječ ,,al-kalem", što može značiti ne 
samo pismo nego i jezik, idiom, dok prvotno značenje te riječi jest pero ili 
sve ono čime se piše. 


14 


Mani kaže: Svijet je od iskona sačinjen od dva elementa: svjetla i 
tmine. Oni su odvojeni jedan od drugoga. Svjetlo je prvi elemenat, ali 
ne. po brojnom redoslijedu. To je božanstvo koje ima suverenu vlast 
nad rajskim perivojima svjetla. Ono ima pet sastavnih elemenata (svoj- 
stava), a to su: blagost, znanje, razumijevanje, uvid u stvari koje su 
izvan dometa ljudskog razuma i sveobuhvatna prodornost. Uz to ima 
Još i ovih pet uzvišenih spiritualnih kvaliteta: ljubav, vjeru, vjernost, 
milost i mudrost. Mani drži da je to božanstvo, sa ovim svojstvima, 
vječno. Uz njega su vječni atmosfera i zemlja. Mani kaže: atmosfera 
ima pet svojstava: blagost, znanje, pamet (intelekt), poznavanje stvari 
izvan dometa ljudskog razuma i velika prodornost. Sastavni dijelovi 
zemlje su: blagi povjetarac (zefir), vjetar, svjetlo, voda i vatra. 


Onaj drugi svijet, tmina, takodjer ima pet sastavnih dijelova, svojstava, 
koja su: magla, plamen, vjetar što donosi zarazu, otrov i pomrčina. 


Mani kaže: Svijet svjetla graniči sa svijetom mraka bez ikakve fizičke 
pregrade izmedju njih. Svjetlo se dotiče tmine na njenoj površini. 
Svjetlo je neograničeno u vertikalnom smjeru prema gore, kao što je 
bez granica i horizontalno, desno i lijevo. Tmina pak nema granica 
prema dole i u horizontalnom pravcu desno i lijevo. 


Mani kaže: U tom mračnom svijetu oformirao se je Satana (šejtan), 
koji sam po sebi nije vječan, iako su vječni elementi o kojih je on 
formiran. Od tih elemennata Satana se je formirao u ovom obliku: glava 
mu je kao u lava, tijelo kao u zmaja, krila kao u ptice, rep kao u ribe 
i četiri noge, kao u ogromnog puzavca. 


Kad je taj Satana, u toj formi, a zove se Praiskonski djavo, počeo da 
ždere, ili kvari sve oko sebe, desno, lijevo i dole, ništeći svakoga tko 
bi mu stao na put, najednom pogledao iz svoga mračnoga, donjega 
svijeta, prema gore i ugledao zrake svjetla kako se veličanstveno uz- 
dižu u vertikalnoj bezkonačnosti, uhvati ga strah od toga svjetla, počne 
drhtati i onda se zarekne da će on to svjetlo uništiti. On je zažudio da 
se uzdigne u te bezkrajne svijetle visine. Istodobno je o njegovoj 
namjeri saznala svijetla zemlja, od nje svijet prodornosti, od njega 
svijet znanja, od njega svijet nedokučivih stvari, od njega svijet inte- 
lekta pa onda svijet blagosti. Konačno je o toj Sataninoj namjeri saznao 
Vrhovni Gospodar Perivoja svjetla i sada je on počeo planirati kako 
da upokori Satanu. On (Mani) kaže: lako su Božiji vojnici bili u stanju 
da upokore Satanu, Vrhovni Gospodar htjede da tu akciju sam izvede. 
Tako je duhom svoga blaženstva, sa svih svojih pet sastavnih svojstava 
i sa svojih 12 elemenata, sačinio čedo, koje je Praiskonski Čovjek. Tome 

Praiskonskom Čovjeku Vrhovni Gospodar predade u namjesničku duž- 
nost borbu s mrakom.!) 


Mani kaže: Taj Praiskonski Čovjek se sada naoruža za predstojeću 
borbu sa ovih pet elemenata: blagim povjetarcem, vjetorm, svjetlom vo- 
dam i vatron. Prvo čim se je Praiskonski Čovjek naoružao bijaše blagi 
povjetarac, zefir; onda je preko toga stavio odvažno svjetlo, po svjetlu 
blagu vodu, prekriviši je brzim vjetrom. Onda je u svoje ruke uzeo vatru 
kao štit i koplje i onda je brzo krenuo do granice, gdje se je protivnik 
već nalazio. 


Praiskonski Satana, sa svoje opet strane, prihvati se svojih pet ele- 
menata, a to su: dim, plamen, mrak, zaražujuči vjetar i oblak. Time 
se je naoružao i pošao u susret Praiskonskom Čovjeku. Borba je medju 
njima nastala i trajala dugo vremena. Praiskonski Satana u toj borbi 
momentalno nadvlada Praiskonskog Čovjeka, izdvojivši jedan dio nje- 
govog svjetla, kojega Satana sada opkoli sa svih strana svojim zlim 
elementima. Videći to, Vrhovni Gospodar Svjetla posla čovjeku jedno 
božanstvo da ga spasi i savlada tminu. Ovo božanstvo zove se Miljenik 
Svjetla (Habib al- anwaar).2) On sada sidje i izbavi Praiskonskog Čov- 
jeka iz niskih predjela, zajedno sa nekim duhovima mraka, koje tom 
prilikom zarobi. 


Mani kaže: Tada Bahidja?) i Duh Života odoše do ruba, odakle su mogli 
pogledati prema dole. Oni ugledaše Praiskonskog Čovjeka i andjele u 
sredini, opkoljene sa svih strana Satanom, njegovim stvorenjima i 
mračnim životom. Videći to Duh života zovne Praiskonskog Čovjeka 


1) Neki izvori spominju nešto drukčiju verziju o Praiskonskom Čovjeku, naime, 
da je Bog, Otac Veličanstva, Kralj raja svjetla, Zervan, ili kako se sve naziva, 
tada stvorio kao saveznika Majku Života, a ona da je stvorila Praiskonskog 
Čovjeka. Tako bi bilo nastalo neko prvotno manihejsko trojstvo. Vidi: Sharen- 
koff, V.A., Study of Manichaeism in Bulgaria, str. 8. 

2) Ovo božanstvo, Miljenik Svjetla, spominje se samo ovdje i nije jasno šta 
se pod tim misli. Da li je to isto što i ,Donosioc dobrih vijesti" (al-Bašir), 
koji se spominje na str. 18 možemo samo nagadjati. 

3) U Flugelovom MS ova se priječ spominje kao ,al-Bahdja", dok u nekim drugim 
MS-tima stoji ,al-Bahidja". Bilo kao substantiv (prvo) bilo kao adjektiv (drugo), 
korjen riječ znači: Veliki sjaj, radost, veselje, zadovoljstvo. ,Al-Bahidja" kao 
adjektiv označavala bi žensku osobu, punu sjaja, koja donosi radost, veselje, 
zadovoljstvo. U manihejskim dokumentima otkrivenim u oazi Turfan, ona se 
zove Majka Živih Bića (Madar'i Zindagan, ili Zindagan Madar), kako je ozna- 
čena u jednom fragmentu pisanom tzv. Turfan Pahlavi jezikom. U fragmentima 
na Turskom jeziku, takodjer nadjenim u toj oazi, u mjestu Khocho, ona se 
označuje kao Og T(ajngri, što opet znači ,Majka Božica" (Vidi: Jackson, 
AJ. Williams, Researches in Manichaeism . . . str. 322.) 

gromovitim glasom, brzim kao munja i koji postade jedno novo bo- 
žanstvo. 


Mani kaže: Kad se je Praiskonski Satana uhvatio u koštac sa Praiskons- 
kim Čovjekom, pomiješali su se pet elemenata svjetla sa pet elemenata 
mraka. Pomiješao se je dim sa blagim povjetarcem i tako je nastao 
ovaj vjetar. Ono što je u njemu ugodno i što čovjeku daje oduška, dolazi 
od blagog povjetarca, zefira; ono pak što donosi bolest i uništenje, 
dolazi od dima. Plamen se je pomiješao sa vatrom i tako nastade ova 
današnja vatra; ono što u njoj spaljuje, ništi i razara, dolazi od plamena, 
a što osvjetljuje, dolazi od vatre. Svjetlo se je pomiješalo sa tminom 
i tako su nastala ova gusta materijalna tijela, kao zlato, srebro i njima 
slična tijela. Bistrina i ljepota u tim tijelima dolazi od svjetla; hrdja, 
pomućenost i gruboća od mraka. Zaražujući vjetar se je pomiješao sa 
pravim vjetrom i tako je nastao ovaj vjetar, u kojem korisni učinak 
dolazi od vjetra, a štetni, razarajući, od zaražujućeg vjetra. Magla se 
je pomiješala sa vodom i tako je nastala ova današnja voda, koja ima 
svojstva pitkosti, bistrine i lagodnosti od vode, a svojstva davljenja, 
potapanja, uništavanja i težine, od magle. 


Mani kaže: Kad su se pomiješali ovih pet elementa svjetla sa pet 
elemenata mraka, Praiskonski Čovjek je sišao na dno pakla i presjekao 
korjene elemenata tmine, tako da više ne bi rasli. Za tim se je popeo 
gore i zauzeo svoj položaj na bojnom polju. On (Mani) kaže: Onda je 
Praiskonski Čovjek naredio nekim andjelima da dovuku tu smjesu do 
one strane mračnoga svijeta što graniči sa svijetom svjetla. Andjeli 
tako objesiše tu smjesu na tu visinu, a onda je Čovjek tu smjesu 
predao na čuvanje jednom drugom andjelu. Mani kaže: Tada je Vrhovni 
Gospodar svijeta svjetla naredio nekim andjelima da stvore ovaj svijet 
od tih miješanih elementa, kako bi se konačno elementi svjetla ponov- 
no izlučili i rastavili od elemenata mraka. Tako oni napraviše deset 
nebesa i osam zemalja. On (Bog) je onda povjerio jednom andjelu nebe- 
sa a drugome da drži zemlju. Svakome nebu satvori 12 vrata i vrlo 
široke hodnike. Vrata su okrenuta jedna prema drugima sa dva krila 
što vode u svaki hodnik. Svaki hodnik svakih vrata ima po šest pragova, 
a svaki prag po trideset linija, a svaka linija po 12 redova. On je učinio 
sve te pragove, linije i redove u visini nebesa.') 


!) Ova nebeska kosmogonija svakako treba da se uzme u alegoričnom smislu. 
Vjerovatno je da ovih 12 vrata označuju 12 mjeseci u godini, dva krila biće 
da znače dan i noć, dok pragovi označuju neku mjeru iz Perzijske mje- 
sečne godine. 30 linija mogu značiti 30 dana u svakom mjesecu, dok 
12 redova vjerovatno označuju 12 sati za dan i 12 sati za noć. 

On (Mani) kaže: On (Bog) je sastavio atmosferu najniže zemlje sa 
nebesima i napravio je jedan ogroman rov oko svijeta, u koji bi bacio 
tminu, koja će se sada od 'svjetla odvajati. Iza toga rova napravio je 
ogroman bedem tako da ni jedna čestica tmine, kad se odvoji od svjet- 
la, neće imati kamo pobjeći. 


Mani kaže: Onda je sačinio Sunce i Mjesec, da bi na taj način izdvoijio 
svjetlo od tmine. Sunce će izdvajati ono svjetlo što je postalo pomije- 
šano sa demonima vrućine, a Mjesec će izdvajati svjetlo, što je pomi- 
ješano sa demonima hladnoće. To izdvajanje svjetla dogadja se kad 
god se molitve upute Bogu, kad se lijepo postupa sa drugim ljudima, 
kad se vodi lijep, prijateljski razgovor, kad se slavi ime Vrhovnog 
Principa i kad se čine dobra djela. On (Mani) kaže: Tako se pravo 
svjetlo uzdigne prema Suncu na traki slavlja Božijega, a Sunce ga 
uzdigne još više, prema svjetlu što je iznad Sunca, ka svjetlu slavlja 
i molitava, a ova ga traka konačno uzdigne do pravog, nepatvorenog, 
originalnog, najuzvišenijeg svjetla. To izdvajanje će trajati tako dugo 
dok u svijetu ne ostane vrlo mali postotak tmine, koju ni Sunce ni 
Mjesec ne mogu više izdvojiti. U tom času, andjeo čuvar Zemlje izmak- 
nuće se i pustiće Zemlju, dok će se istodobno izmaknuti i onaj andjeo 
što je držao nebesa. Tada će nastati užasno stropoštanje nebesa i 
Zemlje, zgorenje svijeta, koje će trajati sve dok se i onaj posljednji eon 
svjetla ne izdvoji od tmine. 


Mani kaže: To zgorenje svijeta, ta velika konflagracija trajaće hiljadu 
četiri stotine šesdeset i osam (1468) godina.') 


On (Mani) kaže: Kad se ovo stanje stvari završi i kad vidi borbena, 
hrabra zlobnica, Duh mraka, da se je ovo svjetlo konačno oslobodilo 


1) O trajanju zgorenja svijeta ima i drugih verzija. Po mišljenju Abu Saida, 
jednog manihejskog prvaka, vrijeme trajanja smjese svjetla i mraka bilo 
bi 12.000 godina. O tome vidi: Al-Šahristani, Al-Milel we an-Nihal, Cairo, 
Al-Matba'a al-Abadija, 1317 A. H., str. 86. 


Zgorenje svijeta spominje se i u Bosanskim srednjevjekovnim izvorima. Tako 
u povelji, kojom ban Stjepan Kotromanić ustupa, godine 1333, Dubrovčanima 
Stonski Rat i Prevlaku, veli se: 


,A zato mi općina, i ljudje grade Dubrovnika, vse dobro općeno, gospodinu 
banu Stefanu i njegovem sinovem i simenu njegovu do vijeka od muške glave 
i do Zgorenja Svijeta, dajemo za Prevlaku i za Ston pet cat perpera — do 
Zgorenja Svijeta". 

O tome ,zgorenju svijeta" govori apokrifno Bosansko Evandjelje, poznato pod 
imenom ,Tajna knjiga". Po toj knjizi zgorenje bi se imalo desiti godine 1492. 
O tome vidi: Dizdar, M., Stari Bosanski tekstovi, Sarajevo, Svjetlost, 1969, 
str. 88, 352—53. 

" Jedna manihejska sekta, Masija, drži da će ipak, pored svega toga, 
ostati bar jedan pram svjetla u tmini. 


Početak rasplodjavanja prema manihejskom učenju 


On (Mani) kaže: Onda je došlo do snošaja izmedju jednog od tih nižih 
božanstava i zvijezda i strasti i pohlepe i grijeha i iz toga snošaja 
nastade prvi čovjek, a to je Adem (Adam). To spajanje izvršila su dva 
niža božanstva, muško i žensko. Za tim je došlo do drugog snošaja i iz 
toga je proizašla krasna žena, a to je Hawwa (Eva). On (Mani) kaže: 
Kad je pet andjela ugledalo božije svjetlo i božiju dobrotu, koju je 
pohlepa uzela i pohranila u ta dva novorodjena ljudska bića, zatražili 
su od ,Donosioca dobrih vijesti" (al-Bašir)?) i od Majke živih bića i od 
Praiskonskog Čovjeka i od Duha Života, da pošalju nekoga tome prvo- 
rodjenom da ga oslobodi i pokaže mu pravi put, da mu pokaže znanje i 
način kako će se spasiti od nečastivih djavola. Mani kaže: | oni poslaše 
Isa-a (Isusa) sa jednim božanstvom. Oni sada nadju ona dva niža 
božanstva, zatvore ih i izbave ono dvoje što su tek bili rodjeni (nastali). 


Kaže (Mani): Isa (Isus) sada ide i govori ovom novorodjenom mušku, 
t. j. Ademu, objasnivši mu šta su Perivoji, božanstva, pakao, djavoli, 
zemlja, nebesa, sunce i mjesec. Upozorio ga je da se čuva Hawwa-e 
i da ne dolazi u njenu blizinu i to je on poslušao. Sada ovo jedno niže 
božanstvo ide svojoj kćerki Hawwa-i i ima s njom strastven spolni 
snošaj, iz koga se rodi nakazno dijete, crvenkasto-žućkaste boje. 
Njegovo ime je Kain, crveno-žuti čovjek. Sada taj čovjek ima snošaj 
Sa svojom majkom i od toga se radja bijelo dijete, zove se Abel, bijeli 
čovjek. Kain sada ponovno ima snošaj sa svojom majkom i ona radja 
dvije djevojčice; jednoj je ime Mudrica vremena (Hakimat ad-dahr), 
a drugoj Kćerka pohlepe (lbnat al-Hirs). Kain sada uzima Kćerku poh- 
2) Al-Bašir, Donosioc dobrih vijesti, vjerovatno je Vijesnik što proizlazi iz 
živućeg Duha", koji je izbavio svjetlo od pritiska tmine Vidi: Dodge's trans- 
lation, str. 783, bilješka br. 193. 

lepe sebi za ženu, a dade Mudricu vremena Abelu i on je uze sebi za 
ženu. 


On (Mani) kaže: U ovoj ženi što se zove Mudrica vremena bijaše parče, 
iskra božanskog svjetla i njegove mudrosti, dok toga ne bijaše u onoj 
što se zove Kćerka pohlepe. Za tim jedan andjeo dodje Mudrici vreme- 
na i reče joj: ,Dobro se. čuvaj, jer od tebe će se roditi dvije djevice, 
koje će činiti savršenu radost Bogu. Onda je pao po njoj i ona je poslije 
rodila dvije djevojčice, od kojih jednu nazva Farjad (Tuga, žalost) a 
drugu Pur-Farjad (Puna tuge, boli, žalosti). Kad je Abel za to saznao 
bio je pun ljutnje i gorčine i njime je obvladala tuga i žalost. On upita 
svoju ženu: ,Tko je otac od ove dvije djevojčice? Izgleda mi da one 
potječu od Kaina? Nije li on taj s kim si imala snošaj?" lako je ona 
njemu objasnila stvar sa andjelom, on joj nije vjerovao, nego ode pravo 
svojoj majci Hawwa-i da se potuži na tobožnje Kainovo djelo. On 
joj reče: ,Sigurno si već čula šta je Kain napravio s mojom sestrom 
(zenom)?" Za to čuje Kain, dolazi do Abela i ubija ga, razbivši mu glavu 
velikom stijenom. Onda on uzme Mudricu Vremena sebi za ženu. 


Mani kaže: Tada su ona dva niža božanstva, ovaj Velikan (Sindid)') i 
Hawwa bili jako rastuženi, kad su vidjeli šta je Kain uradio. Ovaj je 
Sindid sada poučio Hawwa-u tajne madjioničarstva, tako da ona može 
zavesti Adema. Ona se odmah dade na taj posao i isprepriječi se pred 
Ademom držeći vijenac cvijeća, u ruci. Kad ju je Adem ugledao, izazvala 
je u njemu senzualnu požudu; imao je s njom spolni odnošaj, iz koga 
proizadje muško čedo sa krasnim licem i divnim izgledom. Kad je za 
to saznao Sindid, postao je tako neraspoložen, da je pao bolestan. Tada 
on reče Hawwa-i: ,Ovo novorodjenče nije od nas, ono je tudje". Hawwa 
je tada htjela da to dijete ubije, ali. ga je Adem uzeo sebi, rekavši 
Hawwa-i: ,Ja ću ga hraniti kravljim mlijekom i voćem". Tako uzevši 
dijete ode. Medjutim Sindid tada naredi nižim božanstvima da maknu 
krave i voćke i da ih udalje od Ademova dohvata. Kad je to Adem vidio, 
uzme dijete, metne ga na zemlju i napravi oko njega tri kružna ophoda. 
Na prvom ophodjenju spomenu ime Gospodara Rajskih Perivoja, na 
drugom ime Praiskonskoga Čovjeka, a na trećem ime Duha Života. 
Tada se skrušeno i ponizno obrati molitvom Bogu, neka je uzvišeno 
Njegovo ime, rekavši: ,Bože, ako ja i jesam počinio grijeh, šta je krivo 
ovo dijete, koje je tek rodjeno?" U tom času jedan od trojice 2) dotrča 


1) Sindid ima nekoliko značenja, medju ostalim: hrabri zapovijednik, veliki 
vjetar, a ovdje se vjerovatno odnosi na andjela, koji je prišao Mudrici 
Vremena". Vidi: Dodge's translation, str. 785, bilješka broj 200. 

) Vjerovatno jedan od ova tri supernaturalna bića, koja je Adem spominjao 
obilazeći oko djeteta. 

sa vijencom divote u ruci i dade ga Ademu. Kad to vidješe ova niža 
božanstva i Sindid, dadoše vatru tabanima i pobjegoše u nepovrat. 


On (Mani) kaže :Tada se Ademu pojavi biljka zvana Lotus !) iz koje po- 
teče mlijeko, kojim on nahrani dijete. On u prvo vrijeme nazove dijete 
imenom te biljke, ali mu kasnije dade ime Šatil.?) 


Sindid je dakako zauzeo neprijateljski stav prema Ademu i onima što 
se narodiše i on reče Hawwa-i: ,Idi, pokaži se Ademu; ti bi vjerovatno 
mogla da ga opet povratiš k n; ma ". Ona otrča Ademu, pobudi u njemu 
strast i on s njom ima spolni snošaj. Kad ga je Šatil vidio, ukorio ga 
je, rekavši mu: ,Hajde, podji prema Istoku, prema Božijem svjetlu i 
Njegovoj mudrosti!" Tako on (Adem) podje s njim (šatilom) i oni tamo 
ostadoše sve dok Adem nije preminuo i preselio u rajske perivoje. 
šatil je onda sa Farjadom, Pur-Farjadom i njihovom majkom , Mudricom 
vremena" nastavio živjeti; radeći dobra djela, slijedeći jednu ideju 
o dobru i vrlinama, sve dok nijesu pomrli. Hawwa, Kain i ,Kćerka poh- 
lepe" odoše u pakao.8) 


1) Lotus je sveta biljka skoro kod svih naroda Prednje Azije. U Egiptu je 
upotrebljavan kao sakralni ornamenat prije više od pet hiljada godina. Tu je 
ta biljka dobila neku simboličku asocijaciju sa Nilom, izvorom života. Odatle 
je prešla u Asirsko-Babilonsku pa onda u Grčku mitologiju. U Odiseji Homer 
govori kako je njegov mitski junak Odysseus sreo ljude, koji se hrane lotoso- 
vim plodovima. 


Lotusa ima mnogo vrsta i boja. Neke vrste imaju plodove u veličini trnjina. 
Ta se biljka spominje u najstarijim = izdanjima hinduskih svetih knjiga. In- 
dijska epska poezija Mahabaratha spominje da je Tvorac, Brahma, iskočio iz 
lotusa što je nikao na pupku Višne, dok je ovo božanstvo bilo u dubokom 
misaonom transu. Zato je jedan od Brahminih epiteta ,rodjen od lotusa". 
Lotus se smatrao od najstarijih vremena kao pijedestal, na kojemu sjedi 
sveto, božansko biće. 


Lotus je kod starah Arijskih Indijaca simbolizirao stvaralačku moć i besmrt- 
nost. To je zato što lotusov cvijet izgleda kao da nije nikao iz blatnjavog tla, 
nego sa lica vode. Za to je on emblem božanske čistoće. 


Kako je manihejstvo na svom putu kroz razne narode i kulture usvajalo 
mnoge elemente iz domaćeg ambijenta, vrlo je vjerovatno, da je lotus u 
Bosni, kod naših bogumilskih pradjedova, bio zamijenjen ljiljanom. Ljiljanov 
se cvijet često nalazi na bogumilskim stećcima i po nekim mišljenjima može 
da predstavlja ,ili pravi ljiljanov cvijet, ili je pak simbol raspetog čovjeka". 
(O tome vidi: Bihalji-Merin, Otto, Bogumi! sculpture, str. 13.) O lotusu kod 
raznih naroda Prednje Azije vidi: Encyclopedia of Religion and Ethics, ed. by 
James Hastings, Scribner's, 1928, vol. VHI, str. 142—44. 


2?) Vjerovatno Šit ili Seth. 


3) Mani je smatrao da se čovjek mora osloboditi ropstva spolnih nagona da 
bi mogao biti spašen. Za to ie potrebna velika unutrašnja borba i savladji- 
vanje životinjske strane u čovjeku. Abel, ,Mudrica vremena" i njihovo 


— 

Pristup u vjeru (Inicijacija) 


On (Mani) kaže: Tko želi ući u ovu vjeru, treba, prije svega, ispitati 
sam sebe. Ako nadje"da je u stanju savladati niže porive strasti i 
pohlepe i da se može sustegnuti od jedenja mesnate hrane, pijenja 
alkoholnih pića (vina) i spolnih odnošaja i ako uvici da je u stanju 
suzdržati se svake akcije, koja bi bila štetna vodi, vatri, drveću i svim 
živim bićima, onda neka udje u vjeru, inače ne. 


Ako pak on voli ovu vjeru, ali nije u stanju da se savada, u tom slu- 
čaju neka bude čuvar, pomagač vjere i njenih odabranih članova (Al- 
siddikun) i neka drži neku ravnotežu u svome životu na taj način, što 
bi za svoja loša djela odredio vrijeme, kad bi se posvetio radu i dob- 
roti, sjećanju na Boga u noćnoj tišini, skrušenosti i iskrenom pokajanju 
pred Bogom i vraćanju k Njemu. Takva djela mu koriste i učvršćuju 
ga kako u ovom prolaznom, tako i u budućem, vječnom životu, gdje 
bi njegov položaj bio broj dva. U slijedećim redovima mi ćemo to, S 
Božijom pomoći, opširnije razglobiti. 


Sakralni zakon i vjerski propisi manihejstva 


Mani je propisao deset dužnosti za Slušače i tri pečata.) Uz to je pro- 
pisao još i post od sedam dana svakoga mjeseca. Dužnosti predstav- 
ljaju vjerovanje u četiri veličanstva, koja su: Bog, Njegovo svjetlo, 
Njegova moć i Njegova mudrost. Bog (neka je uzvišeno Njegovo ime!) 
je gospodar perivoja svjetla. Njegovo svjetlo su Sunce i Mjesec. Nje- 
gova moć se ispoljava kroz ovih pet pojava (andjela): zefir, vjetar, 
svjetlo, voda i vatra. Njegova mudrost je sadržana u propisima svete 
vjere, koja se manifestira kroz ovih pet redova: Uzvišeni, koji posjeduju 
blagost i milost; suncem obasjani, nosioci znanja; svećenici, obdareni 
pameću; izabrani, koji znaju tajne nedokučive običnim smrtnicima; slu- 
šači, obdareni oštroumnošću. 


potomstvo prestavljaju pravi put, makar je on skopčan sa mukama, bolima i 
tugom. Na drugoj su strani Kain, , Kćerka pokvarenosti", Al-Sindid i Hawwa, 
kao simboli najnižih poriva u ljudskoj duši. Adem predstavlja čovjeka sa 
svim njegovim slabostima, dok Šatil simbolizira ljudsku sposobnost da se 
uzdigne iznad slabosti i tako bude spašen. 

2) Pisac samo spominje tri pečata, kao da predpostavlja da se zna o čemu je 
govor. Iz drugih izvora znamo da su ta tri pečata odgovarala zoroastrijskom: 
Hukht (dobra riječ, ne govoriti ružno ni o kome), huvarst (dobro djelo, kloniti 
se zlih djela) i humat (dobra pomisao). U latinskim izvorima to su: signacula 
oris (pečat usta), manum (pečat ruke) et sinus (pečat prsa). Vidi: Browne, 
E. G. A. Lit. History of Persia, str. 165. 

Deset strogih vjerskih dužnosti su ove: Odricanje i odbacivanje svake 
vrste idolopoklonstva; Ne lagati; Ne biti škrt; Ne ubiti; Ne činiti blud; 
Ne krasti: Ne baviti se spletkarenjem; Odbacivanje madjioničarstva; 
Ne sumnjati u propise vjere; Ne biti lijen na poslu. 


Propis molitve: četiri ili sedam 


Molitva se sastoji u tome dase čovjek digne i opere se tekućom 
vodom, ili (ako nema tekuće vode) drugom. Onda se okrene prema 
Najvećem Veličanstvu Svjetla u stojećem položaju; onda padne ničice 
i u tom položaju izgovori: ,Neka je blagosloven naš vodja, paraklet, 
poslanik svjetla i neka su blagosloveni njegovi andjeli čuvari i neka 
su hvaljeni njegovi sviietli vojnici". Ovo izgovara dok pada ničice. 
Onda se opet digne, ne ostavši dugo u prostraciji i stane. Zatim napra- 
vi drugu prostraciju i rekne: ,Neka je hvala tebi, svijetli, Mani, naš 
vodja, izvor svjetla, grana života, velika biljka koja je sva ljekovita". 
Na trećoj postraciji reći će: ,Padam ničice i slavim Boga čistim sr- 
cem i iskrenim jezikom, Uzvišenoga Boga, Oca i izvora svih svjetlosti; 
slavan si i blažen Ti i Ttvoja veličina lu potpunosti, kao što su blagostov- 
ljeni oni koji Tebe poznaju i koje si Ti pozvao. Onaj Tebe slavi, koji slavi 
Tvoju vojsku, Tvoje svece, Tvoju riječ, Tvoje veličanstvo i Tvoje zado- 
voljstvo, jer Ti si Bog istine, života i dobročinstva". 


Na četvrtoj prostraciji izreći će: ,Slavim i klanjam se svima božanst- 
vima i svima svijetlim andjelima, svima svjetlima i svima vojnicima 
koji potječu od Vrhovnog Božanstva". Na petoj prostraciji rekne: ,Sla- 
vim i klanjam se svima vojskama i svima svijetlim božanstvima koja 
su njihovom božanskom mudrošću probili i istjerali tminu, konačno 
ju savladali i upokorili". Na šestoj: ,Slavim i klanjam se Ocu veličine, 
Svijetlome, Veličanstvenome, koji je došao od onih što posjeduju 
znanje". Tako ide redom do dvanaeste prostracije. 


Kad završi deset molitava, onda počne jednu drugu, u kojoj takodjer 
imaju slične invokacije, što nije potrebno ponavljati. 


što se tiče vremena molitve, prva se obavlja upravo nakon što Sunce 
predje meridian (podne); druga od tada pa do zalaska Sunca; večernja 
molitva vrši se nakon zalaska Sunca; noćna, tri sata nakon večernje. 
U svakoj molitvi i svakoj prostraciji čini se isto što je činjeno u prvoj, 
koja je molitva ,Donosioca dobrih vijesti" (Al-Bašir). 


što se pak tiče posta, kad Sunce bude u Sagitarius-u, a Mjesec bude 

pun, posti se dva dana uzastopce, bez prekida izmedju njih. Kad se 
pojavi mladjak, posti se isto tako dva dana. Pored toga posti se kad 
nebesko svjetlo bude stacionirano dva dana u Capricorn-u; kad se poja- 
vi mladjak a Sunce bude u Aguarius-u i kad prodje osam dana od toga 
mjeseca, posti se trideset dana od zore do sunčevog zalaska.') 


Nedjelju slave obični ljudi kod Manihejaca, dok Ponedjeljak slave izab- 
rani medju njima. Tako je Mani njima propisao. 


Smrt Mani-a ") 


Mani je pogubljen na vrlo svirep način za vrijeme vladanja Bahram-a, 
sina Šapur-ovog. Kad ga je (Bahram) pogubio, rasjekao je njegovo tijelo 
na dvije polovice pa je raspeo jednu polovicu pred jednim, a drugu 
pred drugim ulazom grada Gundešapur-a (Jundi-shapur). Ta dva mjesta 
zovu se: Gornji svetac i Donji svetac. Priča se da je Šapur stavio 
Mani-a u zatvor, gdje je tobože ostao do Šapurove smrti pa da ga je 
Bahram, njegov sin i nasljednik, pustio iz zatvora. Ima opet jedna 
verzija po kojoj bi Mani bio umro u zatvoru; jedna je stvar pak sasvim 
sigurna, a to je njegovo raspeće.)) Ima jedno mišljenje po kojemu bi 
Mani imao obje noge deformisane, drugo opet jedno mišljenje veli 
da mu je samo desna noga bila deformisana. 


U svojim knjigama Mani omalovažuje proroke, govori o njima sa sprd- 
njom i optužuje ih da su bili lažci, trvdeći da su ih djavoli imali u ruka- 
ma i da su govorili na njihova usta. Čak na nekim mjestima u njegovim 
knjigama tvrdi da su proroci bili sami djavli. Što se pak tiče Isa-a 


!') Sunce i Mjesec igraju veliku i važnu ulogu u Manihejskom sistemu. Oni su 
dva aktivna faktora koji će izlučiti skoro svaki dio svjetla, što se je pomije- 
šalo sa tminom. Za to se i post udešava prema nebeskim pozicijama Sunca i_ 
Mjeseca, jer post, molitva i druga dobra djela pomažu izdvajanje svjetla od 
tmine i konačni triumf svjetla nad silama mraka. 

Dopustimo li da je bogumilstvo genetički izdanak manihejstva, onda nam 
neće biti teško razumiti čestu pojavu reliefa Sunca i Mjesece (ovog posljed- 
njog u raznim fazama, naročito kao mladjak, polumjesec) na bogumilskim 
stećcima. 

")-Poglavlja Razmimoilaženja o Manijevom inasljedniku i Manihejstvo se ras- 
pada u dvije sekte: Al-Mihrija i Al-Miklarija izostavljena. 

2) Al-Biruni navodi da je Bahram, vjerovatno pod uticajem Zoroastrijskih 
svećenika, naradio da se Mani potraži i k njemu dovede. Kad je to izvršeno 
I kad ga je kralj ugledao, uzviknuo je: ,Ovaj čovjek dolazi sa idejom da treba 
uništiti svijet. S toga je potrebno to provesti prvo na njemu." Onda je naredio 
da se Mani ubije; njegova koža je zguliena, napunjena slamom i tako obje- 
šena na vratima grada Gundešapur-a. Ta se vrata i danas zovu ,Manieva 
vrata". Vidi: Browne, op. cit. str. 158. 

(Isusa), poštovanog kod nas i kod kršćana, on drži da je to bio Satana.') 
Budući život prema Mani-u 


Kad smrt dodje Izabranome (al-Siddik, Elect), Praiskonski Čovjek njemu 
pošalje jedno svijetlo božanstvo, koje mu se prikaže u obliku mudroga 
vodića. Sa tim mudrim vodićem dodju još tri božanstva noseći rajski 
pehar, rajsko odijelo, pokrivač za glavu, krunu i vijenac od svjetla. U 
društvu s njima dodje djevica slična duši toga izabranoga člana vjere. 
U isto vrijeme pojavi se pred njim djavo pohlepe i strasti i ostali djavli. 
Kad njih izabrani ugleda, on će kriknuti i pozvati u pomoć ono božan- 
stvo što je u spodobi mudrog vodića i ona durga tri božanstva i oni odmah 
dolete u njegovu blizinu. Kad njih djavli ugledaju, odmah se izgube u 
nepovrat. Tada oni (božanstva) uzmu toga izabranoga, stave mu krunu 
na glavu, obuku ga i postave mu onu diademu od svjetla na čelo. Za 
tim mu stave rajski pehar u ruku i onda ga podignu na traku slavlja 
(Božijega), odakle se on uzdigne do sfere Mjeseca, odatle do Praiskons- 
kog Čovjeka i Bahidje, Majke živih bića, tamo gdje je prvotno bio u 
perivojima svjetla. Što se pak tiče tijela izabranika, ono je napušteno 
i odbačeno, sve dotle dok Sunce, Mjesec i svijetla božanstva iz njega 
ne izluče i posljedni eon snaga što ih čine voda, vatra i povjetarac. Te 
se snage onda uzdignu Suncu, sjedine se s božanstvom svjetla, dok se 
ostali dio tijela, koji je sama tmina, baci u pakao. 


Kad smrt dodje strojniku (al-muharib), koji je prihvato vjeru i pravi 
put, koji te dvije stvari pazi i čuva, pazi i pomaže izabrane, njemu se 
isto pojave ona naprijed spomenuta božanstva, kao što se pojave i 
djavoli. On zapomaže, tražeći pomoć i zaštitu božanstava, ističući svo- 
ju ispravnost, čuvanje vjere i pomaganje izabranih za vrijeme svoga 
života. Božanstva ga spasavaju od djavla, ali on ostaje u svijetu poput 
čovjeka koji sanja užasne snove, pada u blato i kal, dok se konačno 
njegovo svjetlo i duša ne oslobode. Tada se on pridruži grupi izabranih 
i zaogrne se njihovim plaštem, ali nakon dugog iskušenja i patnji. 


Kad pak smrt dodje griiešniku, koji je bio rob strasti i pohlepe, njemu 


1) Manihejci vjerovahu da su demoni nastojali kroz čitavu historiju zarobiti 
ljude putem putenosti, pogrešaka i krivih vjera, medju koje ubrajahu u prvom 
redu Mojsijevu vjeru i vjere svih proroka Staroga Zavjeta. Kad se govori o 
Isusu u njihovim djelima, tu treba lučiti onoga pravoga Isusa, koji je došao iz 
Svijeta Svjetla da pouči prvoga čovjeka o velikoj drami života i moralnog 
vladanja i tzv. historijskog Isusa koga oni nazivaju ,sinom udovice" i 
kojega su, po nihovom učenju, = Židovi raspeli na križ. Onaj pravi Isus niti 
je trpio, niti je umro na križu. 

će se pojaviti vragovi, koji će ga staviti na strašne muke i patnje. 
Pojaviće se i božanstva sa onom rajskom odorom; on će pomisliti da 
su oni došli da ga spase, a u stvari oni su samo došli da ga ukore i 
potsjete njegovih grijeha i da nije bio pri ruci izabranima. On će tako 
ostati u svijetu u groznim mukama i patnjama do konačnog suda, kada 
će biti bačen u pakao. 


Mani kaže: To su tri kategorije na koje su podijeljene ljudske duše. 
Prva kategorija vodi u Perivoje Svjetla, a to su duše Izabranih; druga 
vodi svijetu i kušnjama, a to su duše Pomagača; treća vodi pravo u 
pakao, a to su duše griješnika. 


Naslov Mani-evih knjiga" 


Mani je sastavio sedam knjiga, jednu na Perzijskom, a šest na Sirijan- 
skom, jeziku Sirije. To su ova djela: 


1. Sifr-ul-asrar,') a sadrži ova poglavlja: poglavlje o Dajsanijama?); 
poglavlje o svjedočanstvu Bistasfa protiv Voljenoga?); poglavlje svje- 
dočanstvo . . . Jakubu protiv samoga sebef); poglavlje o sinu udovice, 
koji je prema Mani-u razapeti Mesija, kojega Židovi raspeše na križ; 
poglavlje o svjedočanstvu Isusa protiv sebe u Judei; poglavlje o početku 
svjedočanstva al-Jamina nakon njegove pobjede") poglavlje o sedam 
duhova; poglavlje o četiri duha; poglavlje o smijehu; poglavlje o svje- 
dočanstvu Adema protiv Isa-a (Isusa); poglavlje o otpadanju od vjere; 
poglavlje o učenju Dajsanija o duši i tijelu; poglavlje ,Odgovor Dajsa- 
nijama na njihovo učenje o duhu života"; poglavlje o tri rova, hendeka; 
poglavlje o čuvanju svijeta; poglavlje o tri dana; poglavlje o prorocima; 
poglavlje o Sudnjem danu. 


") Odlomak Stanje života u budućem svijetu i opis raja i pakla je zbog 
irelevantnosti za naš predmet izostavijen. 


1) ,Sifr" znači knjiga, djelo, pamflet a ,asrar" znači tajne, misterije, sak- 
ramenti. Prema tome naslov bi značio ,Knjiga tajni". 

2) Vjerska sekta nazvana po Dajsan-u, njihovom utemeljitelju, poznatom u 
zapadnim izvorima pod imemom  Bardaisan. Rodjen je nekako oko 154 n.e. 
u Edessi, gdje se nalazi rijeka Dajsan, po čijem imenu je nazvan taj učitelj. 

3) Bistasf_ je vjerovatno legendarni kralj Vistaspa, kojega je Zoroaster uveo 
u svoju vjeru i koji je onda postao Zoroastrov zaštitnik. U Firdusinoj ,Šahna- 
me-i" on se spominje kao Kei Gustasp. 

4) Čije je to svjedočanstvo može se samo nagadjati, jer je u rukopisu ostalo 
prazno mjesto za ime. Možda je to svjedočanstvo Jusuf-a (a. s.) svome ocu 
Jakubu, da je ipak imao naku naklonost prema ženi Egipatskog faraona, koja 
ga je htjela zavesti. 

5) Nije jasno našto se ovo poglavlje odnosi. 

2. Knjiga o svemoćnima 

3. Knjiga o dužnostima slušača. 

4. Poglavlje (knjiga?) o dužnostima izabranih.') 

5. Knjiga ,Šapurkan" a sadrži poglavlje o disoluciji slušaca; poglavlje 
o disoluciji izabranih; poglavlje o disoluciji griješnika. 

6. Knjiga o živima 

7. Knjiga ,Pragmatia" 


O širenju manihejstva po raznim zemljama i izvještaj o 
o njihovim vodećim ljudima 


Prva vjerska sekta, pored Semnija, koja je ušla u ,Zemlje iza Rijeke" 
(Transoksanija)?) bijaše manihejstvo. Razlog za to je ovaj: Kad je kisra 
(kralj Bahram |) pogubio Mani-a i raspeo njegovo rasječeno tijelo, 
zabranio je podanicima svoje države da vode vjerske raspre. On je 
stao da progoni Mani-eve sljedbenike gdje god ih je našao. Oni od toga 
njegova progona stadoše bježati na sve strane i tako predjoše rijeku 
Balkh.)) Tako udjoše u carstvo velikoga khana i tamo ostadoše. U 
njihovom jeziku ,khan" je titula, kojom se označuje kralj Turaka. 


Manihejci ostadoše u Transoksaniji sve do propasti Perzijskog carstva 
i uspona Arapske vlasti. Tada se povratiše u ovu zemlju, naročito u 
doba Perzijskog ustanka za vrijeme vladara iz Omejevićke dinastije. 
Khalid ibn Abdullah al-Kasri tada se je brinuo o njima (bio njihov vodja), 
ali vrhovno vodstvo nad njima nije moglo biti u drugoj zemlji nego u 
Babiloniji. Medjutim, nešto poslije prilike su se promijenile pa bi njihov 
vodja tražio koje bilo mjesto, samo gdje bi bio siguran za život. 


Posljedni put se oni pojaviše u doba Al-Muktedira, jer poslije njega 


1) Knjiga br. 4 označena je kao poglavlje, ali onda ne bi bilo sedam, nego 
šest knliga Zato izgleda prirodnije da se ona označi kao ,knjiga", pogotovu 
jer prethodna knjige nosi naslov: ,Knjiga o dužnostima slušača". Možda opet 
te dvije knjige dužnosti čine dva sveska jedne epistole, koju St. Augustin 
naziva ,Epistola Fundamenti", kao što je rečeno na strani br. 9. 

Bilad ma veraen-Nehr" (Zemlja iza rijeke) je Arapsko ime za Transok- 
saniju, t. j. onaj dio Centralne Azie istočno od rijeke Oksus, koji se danas 
zove Amu Darja. ; 

Balkh je drugo ime za rijeku Oksus. Tim imenon zove se i grad u današnjem 
mr na desnoj obali rijeke, za kojega neki misle da je to nekadašnja 

ara. 

bojali su se i ostadoše radije u Horasanu.') Oni pak koji su bili ovdje, 
izvan Horasana, držali su se prikriveno, potajno i tako su se mogli 
kretati kroz državu. Oko 500 njih našlo se je u Samarkandu i kad je za 
to čuo vladar Horasana, htjede da ih pobije. Medjutim vladar Kine, 
koji, kako mislim, bijaše gospodar Tughuzguz-a?), posla obavijest vla- 
daru Horasana, rekavši mu ovo: ,U mojoj zemlji ima mnogo više Mus- 
limana nego što je broj pripadnika moje vjere u tvojoj zemlji". On mu 
se u toj poruci zakune, da ako on (vladar Horasana) smakne jednoga 
od njih (Manihejaca), on će u tom slučaju uništiti cijelu zajednicu 
Muslimana, porušiti sve džamije i postaviti takvu tajnu službu nad 
Muslimanima u cijeloj zemlji, da će im biti nemoguće ostati. Tako 
vladar Horasana ostavi Manihejce na miru s tim da plaćaju danak 
državi. Njihov broj se je umanjio u muslimanskim mjestima, ali i pored 
toga ja sam poznavao njih oko 300 samo u Gradu Mira (Bagdad) u 
vrijeme vladanja Muizz ad-dawla3) U današnje pak dane ima ih jedva 
pet medju nama. Oni (Manihejci) koji se zovu Adjara nalaze se u Rusta- 
ku, Samarkandu, Sughdu i naročito u Tunkathu". 


To je doslovan prevod glavnih poglavlja o manihejstvu iz Al-Fihrista. 
Ovdje se nameće pitanje koliko su te ideje tokom vrmena izgubile od 
svog originalnog učenja i kakvi su sve elementi njih nadomjestili kod 
raznih naroda i u raznim zemljama. To će se najbolje vidjeti iz daljnjeg 
izlaganja. Ali prije nego proslijedimo sa širenjem manihejstva, mo- 
ramo reći nekoliko riječi o gnosticizmu i odnosu izmedju ova dva 
učenja. 


1) Kad su osvojili Perziju, Arapi su garantirali Zoroastrijancima i Manihejcima 
isti pravedan i ljudski postupak kakav su imali Kršćani i Jevreji. Taj postupak 
prema Manihejcima se je poslije promijenio zbog njihovog proizvoljnog tuma- 
čena Kur'anskih tekstova, tako da su ih pozniji Abasovićki vladari nazivali 
,zindicima", radi čega su oni počeli seliti u Centralnu Aziju. 

,Zindik" u Arapskom jeziku označuje čovjeka, koji svojim vanjskim ponašan- 
jem pokazuje tobožnju pripadnost Islamu, dok u duši krije nešto sasvim drugo. 
Browne kaže da u Perzijskom ta riječ označuje čovjeka koji slijedi ,Zand" Ili 
tradicionalno tumačenje, preferirajući to tumačenje nad sami sakralni tekst. 
Manihejci su nazvani Zindicima, prema Browne-u, radi njihove dispozije da 
tumače tekstove svetih knjiga drugih religija prema njihovom vlastitom 
mišljenju (ta'wi!). Vidi: Browne, E. G., op. cit., str. 159. 

Arapsko ime za neka plemena Centralne Azije. Neki drže da se pod tim 
imenon misli tursko pleme Ujgur-a, dok drugi misle da je to tursko pleme 
Tagazgaz (Kineski: Hwei-Hou)} koje je obitavalo na podnožjima brda Thian-Chau. 
O tome vidi: Dodge, B., The Fihrist, vol. II, str. 926. I 
3) Muizz-ad-dawla (Pomagač države) je počasna titula što je dao Abbasović- 
ki halifa Mustakfi princu Almedu iz dinastije Buyida, kad ga je imenovao 
 Emir-ul-umera-om" (Princ prinčeva, slično kod Franaka tituli ,Maior do- 
mus-a"). Halifa je bio samo figura, dok je vlast imao Muizz-ad-dewla u perl- 
odu 946—967. 

4. Odnos izmedju gnosticizma i manihejstva 


Pod gnosticizmom se podrazumijevaju razni sistemi vjerovanja nastali 
u prva dva stoljeća kršćanske ere, koji su nastojali kombinirati kršćan- 
sko učenje sa onim što se u grčkom jeziku označuje kao ,gnosis". 
Gnosis znači ,znanje", ali se ovdje misli, ne empiričko znanje što se 
dobije putem iskustva, nego više, mistično otkrovenje i tajanstveni 
uvid, koji se dobije putem revelacije i duhovnog kontakta sa Vrhovnim 
Bićem. 


Kršćanstvo se je rodilo na terenu helenističke intelektualne tradicije i 
bez sumnje je moralo doći do sukoba izmedju ta dva okvira ideja, ta 
dva gledanja na svijet i život. Metafizičke postavke kršćanstva i misiju 
crkve u svijetu trebalo je sada uokviriti u forme prihvatljive intelek- 
tualnom poimanju visoko razvijene helenističke spekulativne filozofije. 
Tu zadaću imali su izvršiti gnostici. Oni su stvorili teorije u skladu 
sa grčkom logikom, koje su nastojale racionalno rastumačiti porijeklo 
zla u svijetu, prirodu božanskog bića i odnos izmedju materijalnog i 
duhovnog svijeta. Trebalo je odgovoriti u logičkim kategorijama prih- 
vatljivim grčkom rezonovanju na ona vječna pitanja, koja su čovjeka 
mučila od prvog dana njegovog saznanja o sebi, od početka njegovog 
razmišljanja i koja ga vječito muče: tko smo, otkuda smo, kuda idemo, 
šta je svrha života, radjanja i ponovnog radjanja. U gnostičkom sistemu 
prihvaćena je propozicija da na ta pitanja čovjek može naći odgovor 
jedino putem nadahnuća, komunikacije sa Vrhovnim Bićem i na taj 
način dobivenih spiritualnih informacija. 


Nastalo je mnogo sekti i svaka je tvrdila da jedino ona posjeduje to 
tajanstveno otkrovenje sa svom misterioznom simbolikom i ritualom, 


tv: =? 


anonimna. Biblijski tekstovi tumačeni su na alegoričan način. 


Pored izvjesnih pokušaja da se porijeklo gnostičkog pokreta dovede 
u vezu sa učenjem izvjesnih osoba, ne može se taj pokret smatrati 
plodom rada jedne odredjene osobe. Pokret se je javio posve neovisno 
u raznim, posve odvojenim mjestima, i u različitim formama da on više 
izgleda kao odraz ideja i tendencija koje su općenito vladale u ono 
vrijeme. U svim pak tim formama jasno se nazire intelektualna potka 
helenizma. 


Pored Grčkih, u gnosticizmu ima i drugih ideja: Sirijskih, Egipatskih, 
Zoroastrijskih, Mitraističkih, Jevrejskih pa čak i Budističkih. Došlo je 
do stapanja svith tih ideja u jedan sinkronistički sistem, kojemu je 

Grčka filozofija dala intelektualnu podlogu. To stapanje počelo je 
čak i prije pojave kršćanstva i ono se je sada stavilo u savez sa 
kršćanstvom. Svim tim starijim vjerskim strujama bilo je zajedničko 
sa kršćanstvom učenje da se spašenje ne može naći spekulativnim 
putem, nego je za to potrebno više znanje dobiveno od Vrhovnog 
Bića. 


Gnosticizam, kao i svaka druga mistična religija, pun je tajanstvenih 
sakramenata, rituala i formula, koje se moraju znati. Materijalni svijet 
se smatra izvorom svakoga zla. U gnostičkom sistemu emanacije drži 
se da je iz Vrhovnog Bića, Boga, proizašao nešto malo niži svijet, iz 
ovoga drugi, još niži i tako dalje, dok je konačno božanski elemenat u 
posljednoj emanaciji toliko oslabio, da je nastanak svijeta mraka, zla 
i tmine bio praktički moguć. Da bi se duša mogla povratiti svome 
izvoru, ona na svome putu iz nižeg, materijalnog svijeta, mora na svakoj 
stanici znati tajne formule i imena demona i nižih božanstava, da bi 


dobila propust. 


Vrlo je važna uloga u svim gnostičkim sistemima što ju imaju sedam 
kreativnih sila svijeta, iz kojih je proizašao ovaj niži, materijalni svijet 
i koje njime upravljaju. Tih sedam kreativnih sila često se označuju kao 
andjeli i smatraju se najnižom emanacijom božanstva. Ispod njih su 
prave demonske snage, proizašle iz njih. Nije teško nazreti u tih sedam 
kreativnih sila Sunce, Mjesec i pet planeta, što je opet uzeto iz 
Babilonskog religiozno-kozmološkog sistema. 


Gnostik mora nastojati da se svojim vladanjem u životu uzdigne iznad 
nižega svijeta. Ljudsko tijelo takodjer pripada tome nižem, materijal- 
nom svijetu i u njemu je zarobljena duša, koja vječito teži svome 
prvotnom izvoru, Bogu svjetla. U tom sistemu važnu uloga igra Velika 
Majka, koja je obožavana u raznim krajevima Azije pod raznim imenima: 
Afrodita, Astarte, Beltis, Atargatis itd. Ona je majka svih zvijezda. 


Durga važna figura je Praiskonski Čovjek, koji je opstojao prije nego 
je svijet nastao. To je profet, koji se javlja u raznim formama u raznim 
vremenskim periodima. Ta figura predstavlja ili neku božansku silu 
nakon pada, ili heroja, koji silazi u niži svijet da vodi borbu sa silama 
mraka i sa čijim silaskom u taj niži svijet počima velika drama svijeta. 


Tokom vremena manihejstvo je uspjelo skoro posve istisnuti gnosti- 
cizam iz života, ali je istovremeno usvojilo mnoge njegove ideje.') 


1) O gnosticizmu postoji bogata literatura. Tko želi, može konsultirati i ova 

5. Širenje manihejstva na Zapad 


Manihejstvo se rodilo i počelo širiti u doba Ardašira |., (224—241) os- 
nivača Sasanidske dinastije. Ono još uvijek uživa punu slobodu za 
vladanja Šapur-a |., (241—272) i Hurmuzda |., (272—273). Stvari se 
mijenjaju dolaskom na prijestolje cara Behram-a |., (273—276), koji, 
kako smo vidjeli, smaknu Mani-a i počne progoniti njegove pristalice. 


Iz Babilonije, svoje kolijevke, manihejstvo se je počelo širiti u Rim- 
skom dijelu Mesopotamije, a odatle je prodrlo na zapad, u Siriju i 
Egipat. Iz Sirije došlo je u Malu Aziju, a iz Egipta u Sjevernu Afriku. 
U svom zapadnom prodoru manihejstvo je došlo u Španiju, Južnu Fran- 
cusku, Italiju i Dalmaciju. U tim zemljama zatrveno je ognjem i mačem, 
kao što ćemo vidjeti. U Dalmaciji je otkriven jedan epitaf na grobu 
manihejske žene, koja se zvala Bassa. Točan datum toga epitafa nije 
se mogao pročitati, ali Cumont vjeruje, da je to najstariji manihejski 
dokumenat na Zapadu.') 


Ubrzo nakon Mani-eve smrti, njegovo učenje doživljuje strašne progone. 
Car Diocletian izdaje naredjenje prokonzulu Afrike, godine 296, da stane 
na put širenju Manihejstva u carstvu.?) Nekoliko stoljeća poslije, impe- 
rator Constantin V. Copronimus (741—755) preseli veliki broj heretika 
iz Sirije i Armenije u okolinu grada Plovdiva (Philippolis) 'u Sjevernoj 
Trakiji?) To isto su radili mnogi pozniji Bizantinski carevi. Oni su htjeli 
da se riješe heretika na taj način što bi ih upotrijebili u borbi protiv 
nadirućih Bugara. 


To prisilno preseljavanje u Trakiju primjenjivano je i na Pavlićane, koji 
su u mnogome slični manihejcima. Oni su odbacivali sakramente, križ, 
ikone i relikvije, a njihovo duhovno vodstvo sastojaše se od putujućih 
propovijednika i asketa. Bili su protivnici katoličke crkvene hijerarhije, 
a naročito su se borili protiv velike vanjske pompe Istočne Crkve. 
Constantin V. Copronimus preseli, g. 752, čitavu jednu njihovu koloniju 
na Balkan s namjerom da ih upotrijebi protiv Bugara. Taj proces pre- 
seljavanja u Bugarsku ponovljen je, u mnogo širem razmjeru, godine 
969, za vlade cara Johannes Tzimiskes-a./) 


djela: H. L Mansel. The Gnostic Heresies, London 1875; C. W. King. The 
Gnostics and their Remains, London, 1887; W. Anz., Zur Frage nach dem Ur- 
sprung des Gnosticismus, Gčttingen, 1898 

!) Cumont, F., Recherches sur le Manichaeism. III. L'inscription Manicheenne 
de Salone, Brussels, 1912 (Za čudo da o ovome dokumentu nema spomena u 
našoj domaćo literaturi). 

?) Sharenkoff, V. N.: A study of Manichaeism in Bulgaria, str. 19. 

3) Ibidem, str. 30 

+) Walker, W., A history of the Christian Church. N. Y., Scribner, 1970, str. 214. 

U desetom stoljeću javlja se u Bugarskoj Bogumilstvo, kao direktni iz- 
danak manihejstva. To novo izdanje manihejstva imaće u sebi izvjesne 
Slavenske karakteristike, ali će zadržati stari Arijski dualizam. Uosta- 
lom neku vrstu Arijskog dualizma nalazimo u staroj Slavenskoj mito- 
logiji, gde se spominju dvije vrste božanstava: bjelobog i crnobog. 
Prvi predstavlja svjetlo, stvaralačku snagu, dok drugi predstavlja mrak 
i rušilački duh;1) 


Bogumili su strogo osudjivali Bizantinski društveni poredak, naročito 
ustanovu robstva, koja je bila sastavni dio toga sistema. Bogumili su 
propovijedali individualnu slobodu, personalnu odgovornost i nacionalnu 
nezavisnost. Oni su bili prvoborci nacionalne slobode i nezavisnosti i 
pomagahu svakog Bugarskog vladara, koji bi se borio protiv Bizanta kao 
imperijalističke velevlasti. 


6. Bogumilstvo u Bugarskoj 


U drugoj polovici sedmoga stoljeća javljaju se na Balkanu Bugari. Pod 
vodstvom kralja Isperikh khana oni prelaze Dunav i ustaljuju se na 
Bizantinskom teritoriju. Čitava dva stoljeća vodiće Bizantija krvave 
borbe sa tim Turskim narodom. U toj borbi izbiće na površinu mnogi 
novi elementi, medju kojima i Bogumilstvo. 


Bugari su bili Tursko-Mongolski narod. Njihovi kraljevi nosili su dugo 
vremena po dolasku na Baikan Mongolska imena, kao Isperikh, Krum, 
Omurtag itd., dok je konačno khan Boris (857—888) uzeo Bizantinsko 
ime i primio kršćanstvo. Ali za buduće odnose Bugara prema Bizantiji 
i kršćanstvu važno je ovdje spomenuti, kako je došlo do njihovog pri- 
manja te vjere. Boris je bio stupio u savez sa Germanskim kraljem 
Louis-om, a u tom savezu Bizantinski car Michael III vidje smrtnu 
opasnost po Bizantiju. On iznenada napadne Bugare, porazi ih i nametne 
im svoje mirovne klauzule. Mir je zaključen god. 864—865 i medju 
klauzulama bijaše i to, da Boris mora primiti kršćanstvo, kako on tako 
i njegov narod. Kad je Boris htjeo implementirati odredbe mira, ustanci 
planuše na sve strane države pa i u samoj prijestolnici. Boris te ustan- 
ke krvavo uguši, pogubivši ogroman broj vodja pa čak i njihovu djecu.?) 


Duh i učenje kršćanstva bili su strani Bugarskom narodnom duhu, nje- 
govim običajima, tradicijama i pogledu na svijet i život. Narod se od 


1) Larousse Encyclopedia of Mythology. N. Y., Prometheus, 1959. (Pod: Slavonic 
Mythology) 
2) Sharenkoff, V. N., op. cit., str. 24—25. 

sada dijeli na klase: svećenstvo, laici, boljari, itd. Takav sistem narod 
nije mogao prihvatiti i u duši je ostao privržn svojim starim narodnim 
običajima. To nezadovljstvo se je konačno ispoljilo u Bogumilstvu. +) 


Za pojavu Bogumilstva u Bugarskoj važno je držati u vidu ulogu prese- 
ljenih Pavlićana, koji su, osim pitanja osude braka, bili identični sa 
Bogumilia. Kako je u njihovom učenju bilo izvjesnih elemenata iz 
kršćanstva (odanost Sv. Pavlu i njihova tvrdnja da se njihova učenja 
baziraju na Novom Zavjetu) to su se oni mogli miješati i natjecati sa 
Grčkim i Latinskim klerom u Bugarskoj, za koju se sada svi otimahu. 


Kako smo već vidjeli, mnogi od tih Pavlićana bili su silom premješteni 
iz Erzeruma i drugih mjesta Armenije u Bizantinske pogranične tvrdjave 
Trakije, što stajahu na braniku carstva protiv Bugara. Ti su krajiški 
gradovi u neprestanoj borbi stalno mijenjali ruke. Tako je Bugarski 
khan Krum mnoge od tih Pavlićana, koji dospješe u Bugarsko ropstvo, 
dao razmjestiti po svim dijelovima Bugarske države, a oni medju Buga- 
rima nadjoše plodno tlo za širenje svoga učenja. Prvi njihovi konvertiti 
spominju se u drugoj polovici 9-tog stoljeća, ali mora da ih je bilo 
mnogo ranije.?) 


Bugari su bili izloženi i mnogim drugim vjerskim strujama, koje su 
ondje radile i nastojale dobiti nove došljake za sebe. Ne samo kršćans- 
ke nego i židovske, pa čak po nekim vijestima i Islamske ideje, bile su 
žive u ono vrijeme na onom dijelu Balkana. ,Židovi su od starijih 
vremena imali svoju obćinu u Solunu gdje su trgovali i odakle su pro- 
lazili kroz Balkanski poluotok i tako lasno dolazili u Bugarsku. Ovdje 


1) Ovdje se nameće pitanje da li su ovi Balkanski Bugari ogranak od onih 
Bugara na Volgi, o kojima toliko pišu srednjevjekovni Arapski putopisci i ako 
su to, da li su oni, nakon dolaska na Balkan, održavali ikakve veze sa svojim 
rodjacima na Volgi. Veze onih Bugara sa Volge bile su vrlo žive sa Islamskim 
svijetom i Islam je medju njima bio proširen. Njima je halifa Al-Muktadir- 
Billah iz Bagdada poslao jednu deputaciju, na njihov zahtjev, godine 921 n.e.,a 
u toj deputaciji nalazio se je čuveni Ibn Fadlan. On je ostavio putopis (Rihlat 
Ibn Fadlan), u kojemu je dao dragocjenih podataka o životu Bugara na Volgi, 
topografiji zemlje, običajima, nošnji i društvenoj etiketi. O tome vidi: Fraehn, 
Ch. M., Ibn Foszlan's und anderer Araber Berichte iuber die Russen šlterer 
Zeit und ihre Nachbarn, St. Petersburg, 1823. Po istom predmetu: Hasan, Z. 
M. Al-rahhalet ul-muslimun fi-l-kurun al-wusta (Muslimanski putopisci Sred- 
niega Vijeka), Cairo, 1945, str. 26—31. O Bugarskim muslimanskim vlada- 
rima Talibu i Muminu, koji su, kako se vidi, primili Arapska muslimanska 
imena, svjedoče kovani novci što su bili izradjeni u gradu Bulgaru na Volgi 
godine 950 i 976. (O tome vidi: Cambridge Medieval History, str. 193.) 


2) Obolensky, Dimitri, The Byzantine Commonwealth; Eastern Europe, 500— 
1453. New York, Praeger, 1971, str. 120. 

su oni već pod kraljem Bogor-Mihajlom kušali svoju vjeru širiti. Isto 
se veli o Saracenih, koji da su dijeljenjem knjiga nastojali Islam 
rasprostraniti. Saraceni su u ono doba, kao što je poznato, napadali 
obale Sredozemnoga mora. Ali. imadoše oni već od vremena cara 
Teofila (829—841) jednovjerce na donjem Vardaru, u Solunskoj pokra- 
jini. Ovamo je na ime ovaj car preselio bio odjel Turaka iz Azije; s 
toga su i prozvani bili Vardarski Turci. Oni su se malo kasnije pokrstili 
i pripadali posebnoj eparhiji; ali prvobitno su jamačno Muhamedanci 
bili. Bugarska je dakle u svome susjedstvu imala Muhamedanaca, koji 
su lasno mogli djelovati na puk Bugarski".'!) 


Istina je da je bilo Turskih najamnika u Bizantinskoj vojsci. Čak se vje- 
ruje da je veliki poraz kod Manzikerta (1071) bio, izmedju ostalih 
razloga, prouzrokovan izdajom Turskih najamnika, kojima Armenci 
omogućiše da pobjegnu iz Bizantinske vojske svojim sunarodnjacima 
Turcima.?) 


Odnos Bizanta i Islama razvijao se je, manje više, drugačije nego odnos 
Zapada prema Islamu. Nakon neuspjelog Arapskog pokušaja da zauzmu 
Carigrad (717—718) dolazi nekako do stabilizacije granica u Maloj 
Aziji izmedju Bizanta i Bagdadskog hilafeta. Te su granice ostale skoro 
nepromijenjene stoljećima. Tokom vremena razvijao se je u tim Ana- 
dolskim krajiškim mjestima neki viteški duh i medjusobno poštivanje 
izmedju Grka i Arapa, a poslije izmedju Grka i Turaka. To zbližavanje 
išlo je tako daleko da su se Grci smatrali bližim Arapima i Turcima, 
dakle muslimanskim narodima, nego zapadnim kršćanskim narodima. 
Na početku desetog stoljeća Carigradski partijarh Nicolas Mysticus 
(901—925) piše: ,Dva su suvereniteta-Muslimanski i Bizantinski, što 
nadmašuju sve ostale suverenitete na zemlji, kao dvije svijetle zvijezde 
u svemiru. Zbog toga razloga, ako ne zbog drugih, oni trebaju biti su- 
radnici i braća" 2) 


Pod ovakvim prilikama i pod utjecajem raznih ideja koje su dolazile sa 
svih strana, javlja se u Bugarskoj Bogumilski pokret, koji će odatle 
zahvatiti, u manjim ili širim razmjerima, sve Slavenske zemlje na Bal- 
kanu, da konačno postane državnom vjerom u Srednjevječnoj Bosni. 


Od svih izvora za proučavanje toga Bugarskog Bogumilstva najvažnije 
je pismo što ga je uputio Carigradski patrijarh Theophylactus Bugar:- 
skom caru Petru (927—968). To se pismo nalazi u Milanskoj biblioteci 


1) Rački, F., Bogumili i Patareni, str. 350—351. 
2) Bryer, A., Byzantium and the ancient East. N. Y., P. Hamlyn, 1969, str. 19. 
3) Ibidem, str. 17. 

Ambroziani, rukopis br. 270.) To je ujedno i najstariji Bugarski spome- 
nik o Bogumilima. 


Theophylactus je bio Carigradski patrijarh u vremenu od 935—956. 
Kad se je bogumilstvo pojavilo u Bugarskoj, patrijarh je prvo pisao 
caru i pitao ga o prirodi i naučavanju te sekte, a kad je od cara dobio 
odgovor, onda mu je napisao instrukcije kako treba da se postupa sa 
tim hereticima. 


Patrijarh u pismu kazuje, odnosno naredjuje caru, kako treba postupati 
sa pojedinim vrstama heretika. Oni koji ne htjednu primiti krštenje i 
koji se ne htjednu odreći krivovjerja da se protjeraju iz zemlje i da se 
ovako proklinju: ,Neka bude proklet od Svete Trojice svatko tko misli 
i vjeruje, ne onako kako uči sveta Božanska univerzalna crkva- i Rimska 
i Carigradska i Aleksandrijska i Antiohijska i Jerusalemska, svi oni s 
jednog kraja zemlje do drugoga, koji ne priznaju propise, pravila, dogme 
i dekrete sedam svetih koncila. 


1. Neka je proklet svaki onaj, koji vjeruje da postoje dva principa; prin- 
cip dobra i princip zla, jedan stvoritelj svjetla, a drugi stvoritelj mraka; 
jedan tvorac čovjeka (materije), a drugi tvorac andjela i drugih duhov- 
nih stvorenja. 


2. Neka je proklet svaki onaj koji govori da je nečastivi Satana stvorio 
materiju čitavog vidljivog svijeta, uključivši tu naša ljudksa tijela. 


3. Neka su prokleti oni koji odbacuju Mojsijeve zakone i koji govore da 
proroci iz Staroga Zavjeta nisu bili od dobrog načela. 


4. Neka su prokleti oni koji odbacuju zakoniti brak i koji uče da po- 
većavanje ljudstva putem bračne veze je ustanova nečastivog vraga. 


5. Neka su prokleti oni, koji bogohule da je Sin i Slovo Božije, član 
Svetoga Trojstva, od iste substancije kao i Bog Otac, bio čovjek bez 
grijeha samo u mašti i prividjenju, a ne u stvari. 


U prvo vrijeme kod ovoga rada imao sam pri ruci samo Engleski prevod 
toga pisma što ga je objavio prof. Sharenkoff u svojoj tezi, prema rukopisu 
Ambroziane, objavljenom od N. M. Petrovskog. Tek poslije sam dobio Godišn- 
jak Istorijskog Društva Bosne i Hercegovine, vol. V. u kojemu je Solovjev, po 
prvi puta u našoj domaćoj historiografiji, objavio to pismo. To isto vrijedi i 
za Kozminu besjedu, koju sam takodjer imao u Sharenkoffoj tezi, a tek poslije 
sam pročitao njenu obradu od Solovjeva, u istom broju Godišnjaka. 


te 

6. Neka su prokleti oni, koji maštaju da su raspeće, smrt i uskrsnuće 
Hristovo samo prividne pojave. 


7. Neka su prokleti oni, koji ne vjeruju u stvarnost krvi i tijela Hris- 
tovog, kao što je to bilo rečeno apostolima i dato njima po Isusu uz 
riječi: , Uzmite, jedite" i koji izvrću Sveto Evandjelje i Apostolska 
djela. 


8. Neka su prokleti oni, koji vele da Majka Božija nije blažena djevica 
Marija, kći Joakima i Ane, nego da je to bio Gornji Jerusalem, u kojega 
je Krist ušao i iz kojega je izašao. 


9. Neka su prokleti oni, koji izmišljaju priče o tome da je vječita dje- 
vica Marija, Majka Božija, nakon što je rodila sina Božijega, rodila i 
drugog sina putem običnog spolnog snošaja sa čovjekom. 


10. Neka su prokleti načelnici i učitelji ove ipak stare, a nanovo oživ- 
jele hereze". 


U točci 11—14 patrijarh nabraja imena svih tih krivih učitelja, medju 
kojima se, naravno, nalazi ime Mani-a. 


Drugi dokumenat, vrlo važan sa proučavanje Bogumilstva na Balkanu 
je besjeda (Slovo) Bugarskog prezbitera Kozme, koji je živio pri koncu 
desetog i na početku jedanaestog stoljeća (997—1014). To predavanje 
Kozma je sastavio pri koncu desetog stoljeća, a rukopis mu se nalazi 
u biblioteci Teološke Akademije u Moskvi. Najbolje izdanje smatra 
se ono, što ga je priredio prof. Popruženko, pod naslovom: Svetago 
Kozmi Prezvitera Slovo na eretiki i poučenije ot Božestvenskih knig", 
a objavljeno je u reviji Pamiatniki drevnei pismenosti i iskustva, vol. 
167, Petrograd, 1907. 


Kosta počima ovako: ,| desi se da za vladanja u Bugarskoj pravovjer- 
noga cara Petra, pojavi se svećenik po imenu Bogumil, što će reći Bogu 
drag, a u stvari je on Bogunemil. On je prvi u Bugarskoj počeo nauča- 
vati krivovjerje, o kojemu ću sada govoriti. Kako ja počimam da osu- 
djujem učenje i djela Bogumila, izgleda da je zrak svuda okužen nji- 
hovim djelima i propovijedima, ali za ljubav pobožnoga ja ću njihova 
varljiva učenja ovdje izložiti s namjerom da spasim od njihove zamke 
svakoga ko temeljito upozna njihova učenja, jer Bog veli: .Svaka se 
voćka poznaje po svome plodu". 


Krivovjerci su na oko kao nevini janjci, učtivi, umjereni, mirni i pri- 
jazni, ali njihova bljedoća služi samo tome da pokaže njihov farizejski 

post. Oni ne pričaju na dugo, lijeno, niti se glasno smiju, niti pokazuju 
ikakvu znatiželjnost. Oni se drže daleko od nedostojnih mjesta i na oko 
čine sve da se ne bi razlikovali od pravih kršćana, ali unutra, oni su 
kao gladni vuci. Kad ih narod vidi u njihovoj dubokoj skrušenosti, svak 
misli da su oni pravi kršćani i da su oni jedini u stanju svijetu pokazati 
put spasa; tako ljudi prilaze njima i pitaju ih kako da spase duše. Oni 
pak, upravo kao gladni vukovi, kad žele zgrabiti janje, prvo počnu sa 
dubokim uzdahom. Oni govore skrušeno, tiho i dostojanstveno, propo- 
vijedaju i rade kao da su zbilji nebeski ljudi. 


Šta u stvari ti heretici vele?: ,Mi se molimo Bogu više nego vi; mi 
pazimo šta radimo, molimo se i ne živimo tako lijenim, besmislenim 
životom, kao što vi radite". 


Nečastivi Satana strahuje od Kristova križa, dok ga ovi krivovjerci 
lome na komade i od njega prave svoja orudja, alate. Nečastivi Satana 
strepi od slike našega Boga, dok ovi heretici ne poštuju ikona, nego 
ih nazivaju idolima. Nečastivi Satana dršće pred relikvijama Svetaca 
i ne usudjuje se približiti sanduku u kojemu su pohranjene te svete relik- 
vije, koje su date Kršćanima, da ih štite od zla i nesreće, dok se ovi 
heretici na nas smiju, kad nas vide date relikvije sa pobožnošću štujemo. 


O Božijem križu oni vele: ,Kako ćemo se poklanjati krstu? Zar to nije 
drvo na kojemu Židovi raspeše Sina Božijega? Krst, prema tome, mora 
biti jako mrzak Bogu". Zato oni poučavaju svoje pristalice da mrze križ 
pa im vele: ,Kad bi netko umorio sina kraljeva na komadu drveta, bi 
li bilo logično, da taj kralj voli to drvo? Tako je isto sa križom". 


Kozma se dalje obara na Bogumile zbog toga što odbacuju liturgiju i 
sakramente, što napadaju svećenike radi lijenosti i pijančevanja i što 
ne priznaju autoritet crkve i svećenstva. O svećenstvu, prema Kozmi, 
heretici vele: ,Ako ste vi posvećeni, kao što tvrdite, zašto onda ne 
prilagodite vaš život i djela zakonu i riječima apostola Pavla? Biskup 
treba biti bezprijekoran, muž samo jedne žene, trijezan, agilan, uredan, 
dobrog vladanja, gostoprimljiv, odan učenju i propovijedi, a ne vinu i 
tuči. On ne smije biti pohlepan za novcem, imati materijalnih prohtjeva 
i učestvovati u bučnim pijankama. On treba držati svoju kuću u dobrom 
redu, a djecu podvrgnuti uzornoj disciplini. Isto tako djakon mora biti 
ozbiljan, a ne sa dva jezika, ne smije biti odan vinu i prijavom novcu. 
On treba držati tajnu vjere u čistoj savjesti. Neka prvo dokažu da 
imaju besprijekoran život, pa tek onda nek se služe pozicijom djakona. 
Svećenici u stvari rade sve suprotno ovome. Oni su odani piću, pljački 
i potajno rade svaki grijeh, a nitko ih od toga ne sprečava. Jer apostol 

Pavle veli: ,One koji griješe ukori pred svima, tako da bi ostali imali 
straha". (I Timothy, 5:20) Biskupi koji se sami ne mogu suzdržati, ne 
mogu spriječiti svećenike da ne rade zlo". 


Mi im na to trenpamo odgovoriti: ,Pročitajte šta naš Gospod Isus Hrist 
reče Apostolima". (Matthew, 23:2,3) 


Kozma dalje opovrgava stanovište heretika o prorocima, koje oni nisu 
priznavali, kao što su odbacivali Stari Zavjet i Mojsijev zakon. Isto 
tako on opovrgave njihovo mišljenje o blaženoj djevici Mariji pa veli, 
da oni o njoj upotrebljavju ,takve riječi i gadosti koje se ne mogu 
napisati u ovoj knijizi", kao i njihovo odbacivanje ikona pa veli: ,Oni 
čitaju riječi Sv. Pavla: ,Jer iako smo mi potekli od Boga, ne smijemo 
zamišljati, da je Božanstvo slično onome, što je izradila ljudska 
umjetnička ruka, bilo to od zlata, srebra, ili kamena" (Akta 1:29) i u 
tim riječima oni nalaze opravdanje da ne poštuju ikona. Ali pošto se 
boje naroda, oni kadikad dodju u crkvu i poljube križ i ikone. Mi smo 
to saznali od onih heretika, koji su se povratili u pravu kršćansku 
vjeru. Oni vele: ,Mi to činimo (ljubljenje križa i ikona) radi mase, a 
ne iz nekog našeg uvjerenja. Potajno, mi čvrsto držimo našu vjeru". 


,Ovi bijednici misle, da oni znaju svu dubljinu svetih knjiga i pošto 
su uvijek voljni da o tim svetim knjigama komentiraju, oni uvijek daju 
kriva, proizvoljna tumačenja. Pošto mi znamo te heretike, trebamo ih 
otjerati u nepovrat, jer oni su neprijatelji svetoga križa i oni hule i 
odbacuju sve prerogative, koje su date svetoj crkvi, dok njihovo učenje 
smatraju svetim, brbljajući uvijek nekakve bajke, koje ih uči njihov 
učitelj Satana. Mnogi svijet ne zna u čemu se sastoji njihovo krivo- 
vjerje i tako mnogi misle, da ovi heretici trpe zbog njihove ispravnosti 
i da će oni biti od Boga nagradjeni zbog toga što su stavljeni u lance 
i bačeni u zatvore. Kako oni mogu izazvati sažaljenje bilo kod koga, 
kad oni nazivaju djavola tvorcem čovjeka i svih ostalih Božijih stvo- 
renja?! Zbog njihovog skrajnjeg neznanja, neki od njih čak nazivaju 
djavola palim andjelom. Te riječi su smiješne za svakog razumnog 
čovjeka, jer one su poput trule, raspale haljinke koja se ne može da 
drži skupa". 


,Pošto su se ovi krivovjerci udaljili od Kristova križa i odbacili ga, 
djavo ih vrlo lako vodi po svojoj. Kao što ribolovac treba za svoj 
posao crvića, kojima namami ribe na udicu, tako i oni sakrivaju svoj 
otrov njihovom licemjernom skrušenošću i postom. Oni stalno uza se 
imaju Evandjelje i, davši mu krivo tumačenje, zavode narod. To oni čine, 
dakako, na svoju vlastitu propast i oni žele da unište svaku ljubav i 

kršćansku vjeru. No uzalud oni to pokušavaju i uzalud su sve njihove 
molitve. Sv. Pavle kaže: ,Zbog toga ako jedete, pijete, ili ma šta drugo 
radite, činite to sve za slavu Božiju" (Korinćani, 10:31) . . . Pošto su 
pročitali u Evandjelju šta Gospod kaže u paraboli o dva sina, oni tvrde 
da je Krist stariji, a djavo mladiji sin, koji se je odmetnuo od svoga 
oca. Mladjem sinu oni su dali ime Mammon i oni njega priznaju kao 
tvorca zemaljskih tvari. Oni vele da je Mammonova odredba da se 
svijet ženi, da jede meso i da pije vino. Ukratko, oni sebe smatraju 
nebeskim stanovnicima, a one, koji ovdje na zemlji žive i množe se 
putem polnog općenja, zovu slugama Mammona." 


 Čujete li vi krivovjerci riječi Svetoga Duha, koji veli, da je zakoniti 
brak pred Bogom čist, a umjereno jedenje i pijenje neće čovjeka 
uništiti". 


Vidite li, braćo, kako su oni prokleti, odbijajući sveto krštenje i 
osjećajući neku odvratnost prema krštenoj djeci, koju zovu Mammoni- 
ćima. Pošto oni po svom običaju lažno pričaju da su Kršćani, vi im 
ne smijete vjerovati, jer su oni varalice, kao i njihov učitelj Satana. 
Kako se oni mogu nazivati kršćanima, a upoće se ne krste, ne prepisuju 
molitve koje im svećenici diktiraju, niti poštuju svećenike. Njihove 
molitve su na hiljade. Oni se zatvore u svoje šatore i tamo se mole, 
četiri puta na dan, a četiri puta u noći i oni otvore svih pet vrata, 
koja trebaju biti zatvorena. Kad se pregnu, onda recituju ,Oče naš", 
ali za to oni moraju biti osudjeni, jer samo u molitvi oni nazivaju 
Tvorca nebesa i zemlje Ocem, inače stvaranje toga pripisuju djavolu. 
U molitvi oni se nikad ne prekrste". 


Mi ih pitamo: ,Tko vam je naredio da postite u Nedjelju, koji je dan 
proživljenja, da se pregibate i radite?". Oni odgovaraju da to nije pisano 
u Evandjelju, nego je to od ljudi udešeno. S toga oni odbacuju sve 
praznike, ne poštuju svece, mučenike i očeve". 


.Heretici su dvostruko osudjeni, jer oni uče svoje pristalice da se ne 
pokoravaju gospodi; oni hule i grde bogataše, mrze cara, ismijavaju 
starije, prigovaraju plemstvu; smatraju da su propali kod Boga oni, 
koji služe cara i oni zabranjuju slugama da slušaju svoje gospodare. 
Sad ću vam reći još jednu stvar o tim krivovjercima. Kad oni čitaju 
riječi James-a, brata Isusova, koji veli: ,Ispovijedite vaše grijehe jedan 
drugome i molite jedan za drugoga da biste bili izliječeni (James, 5:16), 
oni ne razumiju da je to rečeno samo svećenicima. Heretici se ispovi- 
jedaju jedan drugome i opraštaju grijehe jedan drugome i to rade ne 
samo muškarci medju njima, nego čak i žene. Apostol reče: ,Neka 

žene uče u šutnji sa poniznošću. Ja, ali ne trpim da žena uči čovjeka 
ili" da nad njim preuzme autoritet, nego da živi u šutnji" (l Timothy, 
2:11—12). 


Nakon svega toga dolazi anatema heretika, u kojoj svaka rečenica 
Svršava sa: ,Neka je proklet...!" Prema tome Kozma veli, neka je 
proklet svaki onaj koji: 


Ne voli našeg Gospoda Isusa Krista; koji ne vjeruje u sveto nerazlu- 
čivo trojstvo; koji ne priznaje svetoga pričešća i Kristovu krv; koji se 
ne moli blaženoj Djevici Mariji; koji se ne pregiba pred svetim križem; 
koji ne cjeliva svete ikone mašega Gospoda, blažene Djevice Marije 
i svih svetaca; koji huli svetu liturgiju i sve molitve, što su Kršćanima 
propisane od Apostola i crkvenih otaca; koji ne vjeruje da su sve stvari, 
vidljive i nevidljive, svorene od Boga; koji krivo tumači Evandjelje i 
riječi Apostola i koji ne prihvaća tumačenje tih riječi po svetim ljudima; 
koji se ne pridržaje Mojsijevih zakona i ne priznaje da su oni od Boga; 
koji huli zakoniti brak i psuje bogataše koji se obuku u svečano, cere- 
monijalno odijelo prilikom vjenčanja; koji grdi ljude što jedu meso 
I piju vino i za njih misli da nisu dostojni ući u Carstvo Nebesko". 


Nije trebalo dugo čekati pa da službena Bugarska država, pod uticajem 
Carigrada, poduzme sve moguće mjere, kako bi stala na kraj širenju 
ovoga religiozno-socialnog učenja. Ali nije bilo lako unišiti jedan pokret 
sa tako dubokim korjenom u narodnoj duši, koji u sebi nosi ne samo 
revolt protiv postojećeg društvenog poredka i protiv Bizantinske crk- 
vene organizacije, nego čak još i više, protiv Bizantinske političke 
prevlasti. Tako je Bogumilstvo u Bugarskoj poprimilo karakter narodnog 
otpora protiv Bizanta. To ćemo isto vidjeti, samo još u jačoj mjeri, u 
Bosni, gdje je to učenje postalo državnom i narodnom vjerom. 


Pojava Bogumila u Bugarskoj, Bosni i drugim Slavenskim zemljama 
Balkana ne znači da njih nije bilo u samom Carigradu i ostalim dijelo- 
vima Bizantinskog carstva. Naprotiv, tamo im nalazimo spomena čak 
i poslije četvrte Križarske vojne (1202—1204) zajedno sa malobrojnom 
katoličkom kongregacijom, koja je nastala u Carigradu nakon njegovog 
pada pod Latine. Medjutim to učenje, poslije 1204, polako blijedi u 
Carigradu, da se konačno posve utopi u zajedničkom naporu svih Grka 
da se oslobode Latinske tiranije. 


U Bugarskoj su Bogumili stajali uz braću Asen u njihovoj nacionalnoj 
borbi za slobodu Bugarske i njenu neovisnost od Bizantinske vlasti. 
Godine 1186 Bugarima je konačno to i uspjelo i tako oni postaviše 
temelje drugoj Bugarskoj carevini na Balkanu. Prvi carevi iz Asen 

familije bijahu jako tolerantni prema Bogumilima, ali su kasniji carevi 
počeli pokazivati znake netrpeljivosti prema njima, a naročito još i 
zbog toga, jer se Bugarski dvor sada okreće prema Rimu, misleći da 
će tako moći osnovati autokefalnu Bugarsku crkvu i osloboditi se 
Grčkog vrhovništva u crkvenoj hijerarhiji. 


Pod tom novom orijentacijom Bugarske prema Rimu, Bogumilima se 
slabo piše. Na papinskoj stolici sjedi tada papa Innocent II (1198— 
1216), koji sebe smatra koliko nasljednikom Sv. Petra, toliko isto 
nasljednikom Cesara. On pokušava, i to sa trenutnim uspjehom, da 
afirmira prevlast Rimske crkve ne samo u vjerskom, nego i svjetsko- 
političkom domenu. On šalje u Bugarsku svoga legata da ispita 
situaciju. Nekoliko mjeseci po legatovom dolasku, car Boris saziva 
koncil Bugarske crkve u prijestolnom gradu Trnovu. Koncil je otvoren 
11 Februara 1211, a glavna mu je zadaća bila da osudi Bogumile. 


Ne zaboravimo da je to vrijeme bilo vrlo burno, doba koje u sebi nosi 
klice velikih društvenih, političkih i intelektualnih promjena u svijetu. 
Veze sa Bliskim Istokom postaju sve jače kroz Križarske vojne, dok 
je Balkanski poluotok bio most preko kojega prelaze vojske križara 
prema Istoku, ili se tuda vraćaju nazad u Evropu. Sa kretanjem vojski 
kretale su se ideje. ,Od prve trećine dvanaestoga vijeka osjeća se jak 
priliv novih ideja, koje dolaze iz Islamskog Istoka. Te ideje bile su 
dvojake: prvo, ponovno saznanje o Aristotelu i Grčkoj nauci uopće, 
zajedno sa otkrićem Islamskog intelektualnog stvaranja, a drugo, veza 
i doticaj sa heretičkim učenjima, od kojih najmoćnije bijaše učenje 
Katara ili Manihejaca. Obadva ta idejna izvora predstavljahu opasnost 
kršenskoj crkvi i prirodno crkva im pruža silan otpor. Medjutum, dok 
se crkva prvoj vrsti ideja unekoliko prilagodila, neke čak i usvojila i 
inkorporirala u svoj okvir ideja, ovaj drugi izvor bio je otvoreni izazov 
crkve i njega se je moralo odbaciti".') 


Nekako u to vrijeme počeće na Zapadu jaka prevodilačka aktivnost sa 
Arapskog na Latinski jezik, što će biti prvi korak u prenosu znanstvenih 
i tehnoloških dostignuća Istoka na Zapad. Glavni centri toga rada bili 
su u Španiji, Siciliji i Južnoj Italiji. Prevodioci su bili Španjolci, 
Italijani, Francuzi, Englezi, Nijemci i Jevreji. Do prve polovice 140og 
vijeka ti će prevodi dostići broj od 1,200 do 1,500 djela iz područja 
folozofije, teologije, medicine, matematike, astronomije, tehnologije, 
historije i historiografije, prirodnih nauka, biografije, geografije i mu- 


ij Russell, u B., Religious dissent in the Middle Ages. New York, Wiley, 1971, 
str. 111; 


4t 


zike.') Imade čitava plejada tih prevodioca, a svakako je najčuveniji 
Gerard od Cremone (Gerard of Cremona, 1114?—1187). On je radio 
u Španjolskom gradu Toledu, gdje je biskup Raymond (umro 1151) 
osnovao posebnu školu za Arapske prevode. Sam Gerard preveo je u 
devet posljednih godina svojega života 71 djelo, medju kojima su: 
De Somno et Visione, De Intellectu, De Ouingue Essentiis, od Al-Kindi- 
a, De Syllogismo, od Al-Farabi-a, De Crepusculis od Al-Hazen-a, De 
Motu Accessionis et Recessionis od Thabit ibn Kurra, Canon od Avi- 
cenna-e, Algebra od Al-Khowarizmi, Almagest od Ptolemy itd.) Ti 
prevodi su izazvali neko revolucionarno intelektualno kolebanje na 
Zapadu. Ibn Rušdovi (Averrogs) komentari Aristotela izazivaju živu 
intelektualnu diskusiju na Pariškom Universitetu tako da se nešto 
poslije, u trinaestom 'soljeću, čitav univerzitet dijeli na pristalice 
Averročs-a, pod vodstvom profesora Siger de Brabant-a i protivnike 
toga pokreta, pod vodstvom prof. Aubri de Rheims-a. Po naredjenju 
papskoga legata Averroism je bio zabranjen na Universitetu, g. 1277, 
a Siger pozvan da se opravda od optužaba hereze. Siger je znao šta 
to znači. On pobježe u Italiju, ali tamo bude ubijen od mentalno neu- 
ravnoteženog sekretara.?) 


Papa Innocent vodi križarske vojne na sve strane. U Južnoj Francuskoj 
počima duga križarska vojna protiv Albigenza; Četvrta križarska vojna 
osvaja Carigrad od Grka; Bosna ne ostaje poštedjena od Rimske inter- 
vencije, kako ćemo vidjeti nešto docnije, dok Trnovski koncil u Bugar- 
skoj zaključuje, da se heretici moraju pohapsiti, a oni koji se ne htjednu 
pokajati, da se iz zemlje protjeraju. Bilo je lakše donijeti zaključke 
nego ih provesti u djelo. Godine 1216 Boril pada, po svoj prilici, jer su 
Bogumili pomagali njegovog protivnika Jovana Asena I, koji priznade 
snagu Bogumilske vjere i ostavi ih da mirno ispovijedaju svoje učenje. 
Veliki uspon Bugarske pod vodstvom Jovana Asena II svakako, izgeleda, 
da je zavisio od podrške što ju je car dobio od Bogumila. 


Gotovo za čitavo jedno stoljeće nakon vlade Jovana Asena II malo se 
čuje o Bogumilima. Izgleda da su se podijelili na mnoge sekte, što je 
oslabilo pokret i sad je država ponovno osjetila snagu da ih se 
riješi. Održana su dva velika koncila u glavnom gradu Trnovu, 1350 i 
1355 koji su konačno imali zadati tome pokretu, sa svim njegovim ogran- 


1) O tome vidi: Nakosteen, M., History of Islamic origins of Western edu- 
cation, A. D. 800—1350, Boulder, Colorado, Colorado Univ. Press, 1964. 

?) Jourdain, A., Recherches sur . . lI'origine des traductions latines d'Aristote. 
Paris, 1843. 

$) Mandonnet, P., Siger de Brabant et I'Averroisme latin du XIII siache. 
Fribourg, 1899. 

cima i sektama, smrtni udarac. Bugarska se je sada nalazila na udaru 
nove, Turske snage, koja je bila u naponu mladosti. Bugarska radi toga 
ne samo da nastoji da se riješi Bogumilstva, nego čak traži savez Srba 
protiv zajedničke opasnosti. U borbama koje su nastale sa Turcima, 
naročito nakon strahovitog poraza saveznika na Marici, 1371, Bogumili 
se izgubiše. Vrlo je vjerovatno da su mnogi od njih prešli na Islam, 
jer i danas u Bugarskoj nalazimo Slavenske muslimane, Pomake, koji bi 
mogli biti raniji Bogumili. 


7. BOGUMILSTVO U BOSNI 


Domaća literatura. 


Domaća literatura o bosanskim Bogumilima može se podijeliti u dvije 
kategorije: polemička i naučna literatura. 


U prvu grupu spadaju sva ona djela, srpskog ili hrvatskog porijekla, 
koja svojataju Bosnu za jednu odredjenu tezu. Ta literatura je puna 
kontradikcija; ona je prožeta idejom borbe za Bosnu više nego idejom 
istraživanja historijske istine o Bosni. 


O nekom naučnom interesu o bosanskim Bogumilima u domaćoj lite- 
raturi može se govoriti tek u drugoj polovici prošloga stoljeća. Taj 
interes naročito je pobudilo Hilferdingovo djelo, objavljeno 1857 u 
Srpskom prevodu pod naslovom: ,Pisma o istoriji Srba i Bugara". 
Pisac po prvi puta govori o Bogumilstvu i spominje ,Besedu" presbitera 
Kozme kao domaći izvor o tom pokretu. 


Nešto kasnije, g. 1864, novoosnovano Srpsko Učeno Društvo u Beo- 
gradu pokazuje interes o Bogumilstvu i sudbini Bosne kao srednjevje- 
kovne Bogumilske države. Raspisan je natječaj (,stecište") o toj temi 
s tim da najbolje djelo dobije nagradu od 50 dukata. U vijesti o tom 
natječaju objavljenoj u Srpskim Novinama u Oktobru 1865, predlaže 
se ispitivanje dogadjaja i učenja Bogumilske sekte, a kao pitanje broj 
5 stoji: ,... kako su Bogumili u Bosni nestali i šta je od njih bilo, da 
li su se oni poturčili" .') 


Prvu nagradu dobio je Srpski advokat iz Zadra Božidar Petranović.?) 


Y) Solovjev, A., "Nestanak bogumilstva i islamizacija Bosne", Godišnjak Isto- 
rijskog Društva Bosne i Hercegovine, |, 1949, str. 42. 
2) Petranović, B., Bogumili, Crkva Bosanska i Krstjani. Zadar, 1867. 


Oslanjajući se na ,Slovo" prezbitera Kozme i tumačeći neke doku- 
mente na posve proizvoljan način, on tvrdi, da je većina naroda u Bosni 
bila uvijek pravoslavna, da je od kraja 120g vijeka bilo nešto Bogumila, 
čiji se je broj stalno smanjivao i da je padom Bosne pod Turke pravo- 
slavna jerarhija zamijenila djede i strojnike. ,Od boljara obojega zakona 
što bijahu tvrdi u vjeri, ti se iseliše u Dalmaciju i preko Save; ostali 
mnogo veći dijel (boljara) sa ličnih interesa isturči se, a ogromna masa 
prostoga naroda ostade postojana u praroditeljskoj (t. j. pravoslavnoj) 
vjeri do današnjega dana".) Drugim riječima, Bosna pripada pravo- 
slavlju i Srpstvu. 


Kratko vrijeme iza Petranovićeve radnje pojavljuje se monumentalno 
djelo Franje Račkoga: ,Bogumili i Patareni" 2) Na tome djelu Rački je 
neumorno radio skoro punih 15 godina proučavajući sve moguće izvore 
o Bogumulima i sličnim pokretima kroz čitavu srednjevjekovnu Evropu. 
On je dokazao vrlo ubjedljivim dokazima, služeći se svom modernom 
naučnom tehnikom njegovog vremena, da je Crkva Bogumilska bila 
isto toliko heretična, kao što su bile crkve Katarske družbe na jugu 
Francuske, u Languedoc-u i Lombardiji. Nalazi Račkoga potpuno su 
zasjenili Petranovićevo pisanje i bili su prihvaćeni od najkompetentnijih 
Slavističkih krugova. U koliko je bilo slabosti u njegovim nalazima te 
su se mogle svesti u glavnom na to što se nije u dovolinoj mjeri služio 
domaćim izvorima, jer mu nisu bili pristupačni. Njegovi izvori su u 
glavnom zapadni, katolički, ali je njegovo djelo bilo i ostalo klasično 
djelo iz područja srednjevjekovne Bosanske Crkve. 


Godine 1901 dokazuje Isusovac A. Hoffer, u jednom članku, koji se 
pojavio u djelu Spomen knjiga iz Bosne, pod uredništvom Dr. !vana 
Šarića, kako je Bosna od najstarijih vremena pripadala pod Rimsku 
stolicu i kako je ona očuvala mnoge vjerske običaje iz doba Ćirila i 
Metodija i da prema tome Bosansku Bogumilsku Crkvu treba smatrati 
katoličkom crkvom orijentalnog bogoslužja (rituala). 


Skoro kao odgovor na to mišljenje izlazi u Beogradu, g. 1924, članak 
Vase Glušca u Prilozima za književnost, istoriju i folklor pod naslovom: 
"Srednjevjekovna Bosanska Crkva"?3) u kojemu pisac tvrdi da je Sred.- 


!) Petranović, B., op. cit., str. 171 

2) Rački, Franjo, Borba Južnih Slavena za državnu neodvisnost. Bogumili i 
Patareni. Beograd Srpska Kraljevska Akademija, 1931. (To djelo je prvo bilo 
objavljeno u Radu Jugoslavenske Akademije Znanosti i Umjelnosti, vol. 7, 8, 
10. Zagreb, 1869—70 ) 

3) Glušac, V., ,Srednjevjekovna Bosanska Crkva", Prilozi za književnost, istoriju 
i folklor, knj. IV., Beograd, 1924. 

njovjekovna Bosanska Crkva bila pravoslavna, kao što je to Petranović 
već tvrdio ranije. Sa kolikim je nacionalističkim žarom, a sa koliko 
malo naučne objektivnosti Glušac pristupio svojoj tezi najbolje se vidi 
iz ovih riječi Vjekoslava Klajića, koje on donosi u ocjeni Gluščevog 
članka: ,Pisac se pričinja tako uvjeren, da je bjelodano dokazao 
nepobitnu istinu svoje teze, te traži da se smjesta ,rezultati" njegovi 
uvrste u školske knjige, da bude jednom kraj bajkama i bludnjama. 
Gotovo je čudo, što ne traži, da se muslimani smjesta pokrste i povrate 
u krilo pravoslavne crkve, kojoj su nekad pripadali, kad su i po vjeri 
bili isto s pravoslavnim Srbima. Čini se da je čitava rasprava s tom 
tendecijom i napisana".') 


Deset godina kasnije, vjerovatno pod uticajem toga Gluščevog rada, 
Jaroslav Šidak iz Zagreba odluči da ispita čitavu dotadašnju literaturu 
o Srednjevjekovnoj Bosanskoj Crkvi.) Šidak, kao Petranović i Glušac, 
dolazi do zaključka da Crkva Bosanska nije bila heretička i da su 
postavke Račkoga netočne. Šidak medjutim otkriva jednu činjenicu, 
koju su prešutili Petranović i Glušac, naime da Srpsko-pravoslavna 
crkva često anatemizira ,babunske heretike iz Bosne". Zbog toga bi, 
po Šidaku, bilo nemoguće smatrati proklete heretike pravoslavcima. 
Pored toga Šidak analizira jedno pismo Carigradskog patrijarha Genna- 
diusa (1453—1459), upućeno kaludjerima Sinajskog samostana, u kome 
patrijarh veli: ,Ne može biti nikakve sumnje u tome da ortodoksna 
crkva ne smatra Crkvu Bosansku hrišćanskom crkvom") Šidak dakle 
dolazi do ovog zaključka: Crkva Bosanska nije bila heretička, nju se 
je bez osnova objedjivalo. Ona nije priznavala nikakvu vezu sa ostale 
dvije kršćanske crkve, katoličkom i pravoslavnom. Ona nije priznavala 
papskoga primata, ali se zbog toga nije smatrala pravoslavnom crkvom. 
To je bila u stvari jedna posve samostalna kršćanska crkva, koja je 
smatrala da ima apostolsko porijeklo. Konačno Šidak dolazi na liniju 
Isusovca Hoffera i veli da treba smatrati stanovnike srednjevjekovne 
Bosne kao katolike orientalnog bogoslužja, t. j. starokatolicima. 


šidakovo djelo ne ostaje bez uticaja u Hrvatskim krugovima isto kao što 
teza Petranovića i Glušca ne ostaje bez podrške u Srpskim naciona- 
lističkim krugovima. Godine 1937 Franjevac Marko Vego iznosi ideju da 
je u srednjevjekovnoj Bosni i Humu postojala čisto narodna katolička 
vjera, bez naročito utvrdjenog sistema. To da je bila jedna posebna 


1) Handžić, M., Islamizacija Bosne i Hercegovine, Sarajevo. IDŠ, 1940, st. 3, 

2) Šidak, J., Problem ,bosanske crkve" u našoj historiografiji od Petrano- 
viča do Glušca. Rad Jug. Akad., knjiga 259, Zagreb, 1937, str. 37—182. 

3) Ibidem, str. 115. 

varijacija katoličke vjere, prilagodjena duhovnim potrebama Bosanskog 
naroda, koja je upotrebljavala narodni jezik u službi Božijoj.) 


Debata o Crkvi Bosanskoj ne prestaje ni za vrijeme prošloga rata. Pod 
novim prilikama neki ,istraživači" mijenjaju ranije stečena uvjerenja. 
Čiro Truhelka, koji je dugo i mnogo pisao o Bogumilstvu u Bosni prije 
rata, izlazi u 1942 sa svojim modificiranim mišljenjem, koje se može 
svesti na ovo: Crkva Bosanska bila je jedna specifična crkvena i 
nacionalna ustanova, kao što su crkve Armenska, Koptska i Abesinijska. 
Sve te crkve ostale su, u svojoj biti, katoličke iako su u toku vremena 
usvojile izvjesne orijentalne liturgijske prakse po kojima su se mogle 
razlikovati od ostalih katoličkih crkava. Crkva Bosanska, prema Truhelki, 
nije bila heretička nego katolička.') 


Medjutum Vaso Glušac je još uvijek u Beogradu i sada on ponovno pod- 
mazuje svoje topove u odbranu svoga, već odavno jasno odredjenoga 
stanovišta. On sabire gradju za jednu posve samostalnu knjigu, koja 
se zbog ratnih prilika nije mogla pojaviti nego tek 1945 godine, pod 
naslovom: Istina o Bogumilima. U toj knjizi Glušac ponovno nastoji da 
dokaže, na ma koji bilo način, da je Bosna uvijek bila pravoslavna i da 
sve katoličke optužbe protiv nje nemaju nikakva osnova, nego su 
prožete emocionalnim porivima. Da svoju tezu dokaže, on sada "ana- 
lizira" Slovo Prezbitera Kozme i dolazi do zaključka da bogumilstvo 
nikada nije ni postojalo, da je to u stvari bio samo jedan politički 
pokret, kojega su protivnici htjeli ocrniti ogovaranjem i lažnim optuž- 
bama. On podvrgava oštroj kritici djela i riječi svih pisaca koji su se 
dotakli bogumiistva, uključivsi Patrijarha Photius-a, Petra Sicilijanskog, 
Euthymiusa Zygabenusa i Anne Comnene. Svi oni samo bulazne; ne 
znaju šta govore. Sve što je rečeno o Pavlićanima i Bogumilima nije 
ništa drugo, veli Glušac, nego ,kaludjerska mistifikacija"2) ,Ako sve- 
strano, kritički prostudiramo sve što je napisano na Grčkom, Latinskom 
i Slavenskim jezicima o Bogumilima i to usporedimo sa materijalom 
na temelju kojega je Rački ulogorio Bogumile u našu domaću historio- 
grafiju, doći ćemo do jednostavne i proste istorijske istine, da Bogumili 
nisu nikada postojali na Balkanskom poluostrvu. Oni nisu ništa drugo 
nego jedna srednjevjekovna kaludjerska mistifikacija, jedna istorijska 
iluzija, na koju nas je naveo Rački. Historijski izvori dokazuju da njih 


2) Vego, M., Povijest Humske zemlje. Dio I., Samobor, 1937, str. 118—157. 

') Truhelka, C., ,Bosanska narodna (patarenska) crkva". Povijest Hrvatskih 
zemalja Bosne i Hercegovine, Knj |, Sarajevo, 1942, str. 767—793. 

2) Soloviev, A., ,La doctrine de |'eglise de Bosnie", Bulletin, Academie Royale 
des sciences, des lettres et des beaux arts des Belgigue, Brussels, Classe 
des lettres et des sciences morales et politigues, Vol. 34, str. 486. 

nije bilo ni u Bugarskoj, ni u Srbiji, ni u Bosni. Svaka od tih zemalja 
bila je samostalna država sa autokefalnom crkvom. Ali Rimska je crkva 
napadala te samostalne pravoslavne crkve, vodeći protiv njih žučnu 
propagandu, pripisujući im sva moguća heretička učenja i nazivaju- 
ći ih svim mogućim heretičkim imenima. To i jedino to je prava istina 
o Bogumilima" .') 


Tako je osamdesetgodišnji domaći studij Bogumilskog učenja u Bosni 
doveo do vrlo čudnih ,naučno-kritičkih" zaključaka: prvo da Crkva Bo- 
sanska, što se vjerskog učenja tiče, nije bila heretička, nego čisto 
kršćanska, nacionalna, popularna, ni katolička ni pravoslavna; drugo, 
da bogumilstvo zapravo nije nikada ni postojalo na Balkanu. 


Kako se može vidjeti iz već nabrojene literature, pisanje o bogumilstvu 
u Bosni može se svesti na dvije široke, posve različite grupe: 


1. Grupa koja je motivisana političkim ciljevima i koja je tome pitanju 
pristupila sa već unaprijed predodredjenim, proizvoljnim mišljenjem i 
nastojala je da nateže historijske izvore na to svoje neodrživo mišlje- 
nje. Najizrazitiji predstavnici te grupe na Srpskoj strani su Petranović 
i Glušac, a na Hrvatskoj Šidak, Hoffer i Truhelka. 


2. Pisci, koji su tome pitanju pristupili kao naučenjaci, bez prejudici- 
ranja i bez predrasuda; drugim riječima, pisci koji su na temelju do- 
maćih i stranih izvora nastojali da otkriju istinu. U tu grupu spadaju 
Rački, Solovjev i Kniewald. 


Mora se odati posebno priznanje profesoru Sotovjevu, koji je neumorno 
radio, dok je bio na Sarajevskom Universitetu, na ispitivanju domaćih, 
Bosanskih izvora, koje su Glušac i Šidak tumačili na svoj način. Solov- 
jev je zapravo dokazao tezu Račkoga pomoću domaćih izvora, koje 
Rački u svoje vrijeme nije imao na rasplaganju. Naročito je važan 
onaj podatak iz rukopisa Anselma Aleksandrijskog, iz druge polovice 
XIII stoljeća, u kojemu se definitivno utvrdjuje da ona inkvizitorska 
,ecclesia Sclavoniae" nije ništa drugo nego crkva Bosanskih bogumila, 
kako je to Rački već davno ranije tvrdio?) 


Pitanje srednjevjekovne Bosanske crkve još uvijek se osvjetljuje. Pos- 
lijeratna domaća literatura obogatila je to pitanje vrijednim naučnim 


1) Ibidem, str. 487. 


2} Godišnjak Istorijskog Društva Bosne i Hercegovine, ,Uvodne napomene", 
v. 5, str. VH. 

radovima. Godine 1962, Zemaljski Muzej u Sarajevu, poče izdavati 
Zbornik Srednjevjekovnih natpisa Bosne i Hercegovine, pod uredništ- 
vom Marka Vega. Izašla su četiri sveska koji tumače natpise sa sred- 
njevjekovnih Bosanskih stećaka, koji bacaju svjetlo na izvjesne strane 
života, mišljenja i pogleda srednjevjekovnih Bošnjaka. 


Konačno valja spomenuti djelo Maka Dizdara, Stari Bosanski tekstovi, 
koje je važno ne samo za proučavanje vjerskog života srednjevjekovnih 
Bošnjaka, nego isto toliko za proučavanje društveno-političkih prilika 
u srednjevjekovnoj Bosni. Dizdar je sabrao, rastumačio i izdao preko 
dvije stotine starih Bosanskih tekstova, koji više nego ikakva druga 
knjiga otvaraju vrata u dušu srednjevjekovnih Bošnjaka. Iz tih tekstova 
možemo nešto saznati o pogledima, težnjama, bolima i nadama naših 
djedova, koje sile Istoka i Zapada uzalud pokušavahu podjarmiti. 


8. Vrijeme pojave bogumilstva u Bosni 


Kada su Bogumilski misionari počeli raditi na zapadu Bugarske, u Raši, 
Zeti, Bosni i Dalmaciji, teško je ustanoviti. Kako smo naprijed vidjeli, 
imade izgleda da je manihejstvo vrlo rano došlo iz Italije u Dalmaciju. 
Da li je ideja odatle došla u Bosnu, možemo samo nagadjati. 


Zna se da je u Primorskoj Hrvatskoj već u začecima širenja kršćanstva 
nastala borba za službu Božiju na Slavenskom jeziku. Ta je borba poste- 
peno primila karakter otpora stranom, Latinskom elementu, koji je kroz 
svećeničko zvanje dobijao jako uticajan društveno-politički položaj u 
narodu. Tomu se treba dodati, da je taj elemenat bio pomagan od 
Hrvatskih dvorskih krugova, a to iz političkih razloga. Ta je borba 
postala još intenzivnijom nakon velikog raskola izmedju Rima i Carigrada, 
1054 godine, kada je došlo da konačnog prekida izmedju ta dva vjerska 
centra. Administrativna granica izmedju istočne i zapadne. crkve podu- 
darila se je sa onom sudbonosnom granicom, kojom imperator Theo- 
dosius podijeli carstvo na Istočno i Zapadno. lako je ta granica posto- 
jala nekoliko stoljeća prije dolaska Slavena na Balkanski poluotok ona 
će na njih, odmah po njihovom dolasku ondje, imati sudbonosan 
uticaj.') 


šest godina nakon toga velikog raskola sazvan je u Splitu crkveni 
sabor, pod vrhovnim rukovodstvom papskog delegata Maynard-a. Sve 
do tada ženidba svećenstva svih položaja u Hrvatskoj smatrala se je 
prirodnom stvari. Sabor je to stanje iz temelja promijenio, izglasavši 


1) Domenach, Jean-Marie, Yugoslavia, New York, Viking, 1962, str. 18. 

da ,ako pričešćeno lice, bio to biskup, svećenik ili djakon, stupi u 
bračnu vezu, ili ako takva osoba, usprkos odredaba ovoga Sabora, 
zadrži već vjenčanu ženu, ovim se odmah otpušta iz svećeničkog 
staleža i zabranjuje mu se uživanje ma kakvog crkvenog prihoda." ,Pod 
prijetnjom isključenja iz crkve zabranjeno je zarediti osobu Slavenskog 
porijekla, koja nije dobro upućena u Latinski govor i pismo" 2) 


Opozicija ovim odredbama, naročito ovoj posljednoj, bila je skoro spon- 
tana. Glagoljaški svećenik Vuk sa otoka Krka stavlja se na čelo otpora. 
U toj dugoj i mukotrpnoj borbi narodna stranka sa Vukom na čelu 
izgubila je bitku; Vuk je nakon dvanaest godina odležanih u zatvoru 
morao napustiti svoju rodnu grudu, da se u nju nikad više ne vrati. 
Možemo si zamisliti, da su mnoge pristalice narodnog otpora, pod 
jakim pritiskom, morali tražiti utočišta u susjednoj Bosni, gdje je 
situacija bila posve drukčija. 


Na istoku Bosne, u Raškoj, već u drugoj polovici dvanaestoga stoljeća, 
poduzima Veliki župan Stevan Nemanja vrlo stroge mjere protiv Bogu- 
mila, jedno iz vjerskih, a drugo iz političkih razloga. Srbija u to vrijeme 
postaje vodećom pravoslavnom državom medju Slavenima istočnog 
dijela Balkanskog poluotoka, da bi nešto poslije, u doba cara Dušana 
(1330—1356) postala u stvari nasljednicom Bizantije i _u političkom 
pogledu. Tako se Slaveni polariziraju; Hrvati primaju krštenje iz Rima 
i vežu se uz Svetu Stolicu, dok Srbi gravitiraju Carigradu i postaju 
duhovni nasljednici istočno-bizantinske kulturne tradicije. Sa kulturnom 
orijentacijom išla je i politička i tako su Hrvati i Srbi već od njihovog 
doselenja na Balkan pali pod dva suprotna uticaja, koji će prožimati 
čitav njihov budući historijski razvoj. Otpor toj polarizaciji izbijao je 
i u hrvatskim i u srpskm zemljama, ali on nije mogao da zauzme pro- 
porciju pravog nacionalnog pokreta radi toga, što su vladajući krugovi 
i u jednoj i u drugoj zemlji pristajali uz centripetalne sile. 


Jedina naša zemlja u kojoj je otpor toj polarizaciji poprimio karakter 
opće nacionalne borbe bila je Bosna i Hercegovina. Slaveni tih naših 
centralnih zemalja vodiće kroz stoljeća borbu protiv tih stranih uticaja, 
jednako protiv Rima, koliko protiv Bizanta. U toj borbi oni su našli u 
bogumilstvu najjače uporište za održavanje Slavenskih narodnih karak- 
teristika i običaja, braneći grčevito svoju narodnu samostalnost protiv 
nasrtaja Istoka i Zapada, kao što su i Bugari u tom pokretu našli 
najjaču snagu za otpor Bizantinskoj političkoj prevlasti. U Bosni je 


2) Preveden, F., History of the Croatian people. Washington, D. C., 1949, 
Part |, str. 233. 

borba tim teža, složenija i interesantnija, što se Bosna odupire na dva 
fronta: protiv Ugarske kao mača Rimske kurije i protiv Srbije, kao 
nosioca Bizantinske prevlasti. 


Poslije Crkvenog raskola Rimski papa i Carigradski patrijarh vodili 
su tešku, često puta zakulisnu, borbu za prevlast medju Balkanskim 
Slavenima. U početku trinaestog stoljeća, poslije pada Carigrada pod 
Latine, dolazi da prave vjerske krize u istočnoj crkvi. Srpska pravo- 
slavna crkva bila je sve do tada pod direktnim uticajem i upravom 
Carigradskog patrijarha i nije imala svoje samostalne patrijaršije. 
Stevan Prvovjenčani (1196—1228) hvata zgodan politički momenat, 
poziva svoga brata Savu, koji se je bio povukao u manastir na gori 
Atosu i šalje ga, g. 1219, kao ambasadora u Aziju. U poruci caru i pat- 
rijarhu Stevan obećaje čišćenje svih srpskih zemalja od heretika, 
definitivno pristajanje uz Bizantinsko pravoslavlje, s tim da Srbija 
dobije status autokefalne crkve sa svojom vlastitom partijaršijom. Car 
to jedva dočeka, a patrijarh imenuje Savu prvim Srpskim patrijarhom.!) 


Po povratku Savinu iz Azije sazvan je veliki sabor u Ziči, g. 1221, koji 
je pored ostalih stvari imao za zadaću da izvrši ,svečani obred ispo- 
vijedanja istina pravoslavne vjere i anatemisanje jeresi".2) Žički dakle 
sabor imao je istu zadaću kao i sabor cara Borila u Bugarskoj deset 
godina ranije. Bogumilski pokret bio je u Srbiji istrijebljen raznim 
mjerama, medju kojima bijaše progonstvo, oduzimanje imovine, čupanje 
jezika, izgaranje lica usijanim željezom, itd. 


Kad je bogumlsvo došlo u Bosnu ne može se točno utvrditi. Prvi služ- 
beni izvještaji o tome su samo indikacija da je ono već bilo zauzelo 
toliko ozbiljne razmjere, da izaziva uzbunu kod pape i susjednih vla- 
dara. 


Na prelazu iz 12og u 13-to stoljeće dešavaju se vrlo interesantni doga- 
djaji u našim zemljama. Milošću Bizantinskog cara Manuela Comnena | 
(1143—1180) stupa na prijestolje Srbije Stevan Nemanja, a njegov brat 
Miroslav dobiva Humsku zemlju. U isto vrijeme postaje u Bosni banom 
legendarni Kulin (1180—1204). Miroslav se ženi Kulinovom sestrom i 
sada njih dvojica, Kulin i Miroslav, slijede jedan pravac, kako u vjers- 
kom tako i u političkom pogledu, koji će biti presudan za političko- 
vjersku budućnost Bosne i Hercegovine. Sve dotle Bosna i Hum su 


!) Larned, J. N., The New Larned History. Springfield, Mass., C. H. Nichols 
Publishing Co., 1924, str. 7643. 

2) Solovjev, A., ,Svedočanstva pravoslavnih izvora o bogumilsvu na Balkanu", 
Godišnjak Istorijskog Društva Bosne i Hercegovine, v. 5, str. 40. 

bile poprište borbi izmedju Ugarskih karljeva i Bizantinskih careva. 
lako je u Bosni možda bilo nešto katolika, a još manje pravoslavnih 
i to vjerovatno samo u Humskoj zemlji, obadvije zemlje su bile pune 
Bogumila. U onoj dugotrajnoj borbi izmedju Ugarske i Bizanta, katolička 
crkva sa svojim latinskim svećenstvom na čelu bila je uvijek uz Ma- 
djarsku, dok je pravoslavna crkva stajala uz Bizant. ,Ugarski kralj podu- 
piraše katolištvo kraj Save u toliko u koliko naziraše u njem zgodnu 
kopču, koja bi one zemlje trajno svezala s Ugarskom krunom. Stoga 
se i dade sav uspjeh katolištva, koliko se postigao potporom Ugarske 
politike, svesti na to, što je nekoliko tisuća stanovnika donjega Podu- 
navlja prešlo u krilo katoličke crkve. Ovaj je prijelaz tako malo djelovao 
na Bosnu, da skoro svi njeni stanovici, kao što bijaše Rimska stolica 
g. 1373 obaviješćena, osim onih koji su u novije doba bili prešli na 
katoličku vjeru, bijahu raskolnici i krivovjerci".') Kako Bizantinsko 
carstvo u ovo vrijeme počima polako naginjati svome zahodu, pod 
raznim udarcima izvana, od kojih je svakako najjači udarac Turaka 
Seldžuka i Latinskih križara, njegovo mjesto i ulogu na Balkanu 
preuzima Nemanjićka Srbija. Jednom vladaru sa čisto Slavenskom 
nacionalnom, kulturnom i političkom orijentacijom, obadvije ove 
crkve morale su izgledati jako sumnjive. ,Prihvaćanje  pravo- 
slavnog kršćanstva predstavljaše prvi korak u podvrgavanju carskom 
sistemu, jer car se smatraše Kristovim političkim prestavnikom na 
Zemlji. Jedino putem hereze bilo je moguće manjinama Istoka očuvati 
nacionalni individualitet i izbjeći dohvatu poreznika".2) Zato i Kulin i 
Mroslav, da bi se održali izmedju čekića i nakovnja, daju svu moguću 
podršku bogumilstvu, ne samo kao revolucionarnom vjerskom pokretu, 
nego isto tako kao nosiocu ideje Bosanske državne samostalnosti i 
Slavenske samostalne kulturne orijentacije. U potvrdu ovome ide či- 
njenica da je Katolička crkva nastojala polatiniti hrvatsko stanovništvo 
Dalmacije i otoka, šaljući im svećenike Talijane, koji nisu imali ništa 
zajedničko sa Slavenskim narodnim duhom, dapače su mu bili iz teme- 
lja potivni, kako smo to već vidjeli u zaključcima Splitskoga sabora. 


Godine 1180 princ Miroslav ima neku raspru sa latinskim biskupom iz 
Splita, koji se zove Rainier, pod čijom se jurisdikijom tobože nalazila 
Humska zemlja. Miroslav je smatrao Rainiera agentom Ugarskog 
kralja i nije mu dozvolio da posveti Stonskoga biskupa koji je bio pod 
Miroslavljevom vlašću. Ne samo to, nego on još zaplijeni neke novčiće 
koji su bili namijenjeni Splitskom biskupu. Rainier se potuži papi 


1) Rački, F., Bogumili i Patreni, str. 442. 
2) Bryer, Anthony, Byzantium and the ancient East. New York, Hamlyn, 1969, 
Str11: 

Alexandru III., a ovaj pošalje nuncia Theobalda da stvar izvidi i pod- 
nese izvještaj. Nuncije nalazi Miroslava tvrdokornim, a uz to još i pokro- 
viteljem patarena. Nuncije ga proglasi nezakonitim princom, ali Miro- 
slav do toga ništa ne drži pa čak kad mu i papa piše. Papino strpljenje 
toga nije moglo podnijeti i on sada piše Madjarskom kralju Beli lil, 
tražeći od njega da Miroslava dovede u red. Nije poznato da li je Bela 
nešto pokušao, ali se sigurno zna,da je Miroslav još uvijek gospodar 
Huma i da pravi ugovor sa Dubrovčanima godine 1186 i 1190.') 


Latinska osveta ipak nije predugo čekala. Već u Martu mjesecu, 1198, 
Madjarski princ Andrew nosi naslov princa Dalmacije, Hrvatske i 
Huma.?) Godine 1199 Miroslav nije više na životu, dok se njegova udo- 
vica nalazi u izbjeglištvu, na. dvoru svoga brata Kulina bana u Bosni. 


Bosanski dvor je tada otvoreno u rukama Bogumila. Videći na jednoj 
strani uspon Madjarske kao katoličke zemlje, a na drugoj uspon bizan- 
tinsko- pravoslavne Srbije, Kulin je došao do uvjerenja, da samostalnost 
Bosne može očuvati jedino oslanjajući se na Bogumile. Kulin je bio 
ogorčen na papu i zbog toga, što je ovaj stavio, godine 1191, Bosnu 
pod tobožnju jurisdikciju Splitskoga nadbiskupa, dok je Bosna do tada, 
makar i nominalno, pripadala pod jurisdikciju Dubrovačkog nadbiskupa, 
a sa Dubrovnikom je Kulin održavao najbolje veze. Splitskog nadbis- 
kupa Petra Ugrina, po porijeklu Madjara, Kulin je smatrao običnim 
agentom Ugarskog dvora. Uz to je Kulin svakako morao biti ponukan 
i svojom sestrom, koja je po smrti kneza Miroslava, morala ispred 
Madjara pobjeći na dvor svome bratu u Bosnu. Godine 1199 ban Kulin, 
njegova žena, sestra, mnogi rodjaci, sav dvor i još k tomu deset 
hiljada podanika otvoreno pridjoše bogumilskoj nauci, koja tim aktom 
postade državnom vjerom Bosne. 


Sin Stevana Nemanje, Dukljanski knez Vukan, šalje papi Inocentiju 
alarmantno pismo o dogadjajima u Bosni.) To pismo se smatra prvim 
službenim dokumentom o postojanju bogumilstva u Bosni. Medjutim 


1) Runciman, S., The Medieval Manichee; a study of Christian dualist heresy. 
Cambridge Univ. Press, 1960, str. 102. 


2) Ibidem. 
3) Theiner, Augustino, Vetera Monumenta Slavorum Meridionalium. Romae, 
Typis Vatikanis, 1863, V. L., str. 6. (... ,Demum vero paternitatem vestram 


nolumus latere, guia heresis non modica in terra Regis Ungarie, videlicet 
Bossina pullulare videtur, in tantum guod peccatis exigentibus ipse Bacilinus 
cum uxore sua et cum sorore sua, gui fuit defuncti Miroslavikemensi, et cum 
pluribus consanguineis suis seductus plus guam decem milia Christianorum 
in eandem heresim induxit".) 

bogumilstvo je u Bosni mnogo starijeg datuma, kako ćemo to vidjeti 
nešto docnije. 


Došli su papi izvještaji i sa drugih strana. U nekim od tih izvještaja 
Bosanski se heretici nazivaju imenom Patareni. Papa je bio jako uzbu- 
djen na pojavu tolikog broja heretika u Bosni. 11 Oktobra, 1200, papa 
piše Madjarskom kralju Emeriku i tuži se na Kulina za to što daje 
zaštitu krivovjercima u Bosni i onim Patarenima koje je iz Splita i 
Trogira protjerao onamošnji nadbiskup. Papa naredjuje Emeriku da 
poduzme sve potrebne mjere kako bi prisilio Kulina da se vrati u 
katoličku vjeru, a ako to ne učini da se svrgne. Heretici da se iz 
cijelog kraljevstva protjeraju, a da im se imanja zaplijene.?) Neki izvori 
čak spominju da je i sami Bosanski biskup Danijel tom prilikom bio 
prešao na bogumilstvo.?) 


Usprkos tih papskih naredjenja Emerik nije sada bio u položaju da pre- 
duzme ma kakve mjere protiv Bosne. Bilo je to vrlo burno vrijeme ne 
samo za naše Slavenske zemije na Balkanu, nego za čitav onđašnji svijet. 
Na jednoj strani vidimo ogromni uspon Seldžučke imperije na Istoku, 
koja ponovno sjedinjuje zemlje Abbasidskog carstva i time ugrožava 
samu egzistenciju Bizantije, naročito nakon strahovite bitke kod Manzi- 
kerta, godine 1071, u kojoj je Bizantinska vojska bila skoro do temelja 
uništena. Taj poraz odjeknuo je čitavim onda poznatim svijetom i taj 
će poraz, medju inim razlozima, biti povod da papa Urban II sazove 
koncil u Clermont-Ferrand-u, god. 1095 i da okrene čitav zapadni svijet 
na jednu do tada nevidjenu avanturu, poznatu pod imenom ,Križarske 
vojne". 


Mnoge od tih Križarskih vojni proći će kroz naše krajeve, ostavljajući 
pustoš iza sebe. Četvrta Križarska vojna, nekim čudnim obrtom sudbine, 
umjesto Svete Zemlje, krenu na Grčko-pravoslavni Carigrad, osvoji ga 
i osnova u njemu Latinsko carstvo. Ta vojna je imala velike posljedice 
na neke Dalmatinske gradove. Križari, na ime, na putu za Carigrad, 
opustoše Zadar, g. 1202, pod izgovorom da se u njemu nalazi veliki 
broj heretika. Emerik je to dobro razumio i kao vjerni sin katoličke 
erkve on sada krene na Bosnu. Kulin je, studirajući sve okolnosti, 
smatrao da je za Bosnu najbolje taj spor riješiti bez proljevanja krvi. 
Patareni su na ime učili da je u momentu životne opasnosti dopušteno 


2) Theiner, A., op. cit. v. I, str. 12 (Regi Hungariae pontifex significat, guas 
poenas in haereticos constituerit, mandatgue, et eos as Culinum banum 
Bossinum haereticorum fautorem a regno expellat, et contra Nicolaum intru- 
sum ladertinum procedat...) 

3) Runciman, S, The Medieval Manichee, str. 103. 

za čas prikriti pravo uvjerenje i na oko pristati uz ono što se od čovjeka 
traži. To se nije smatralo odricanjem od već stečenog uvjerenja, jer 
priznanje pod pritiskom sile ne obvezuje. To učenje Bogumila, kako 
smo već vidjeli, spominje i presbiter Kozma u svome ,Slovu". 


Kulin za to piše Papi, kako je on bio uvjerenja, da su Patareni pravi 
kršćani i on ponudi da pošalje u Rim jednu delegaciju, koja bi papi 
rastumačila što Patareni vjeruju i da onda od pape saznaju ako su ' 
negdje skrenuli. Nema sumnje da je to bio samo jedan vješt politički 
manevar od strane Kulina, kako će se vidjeti kasnije. 1202 godine, 
Dubrovački nadbiskup, pod čijom se nominalnom jurisdircijom Bosna 
ponovno nalazi od godine 1196, šalje Patarensku Bosansku misiju u Rim, 
a nešto kasnije papina delegacija dolazi u Bosnu. Na čelu papine dele- 
gacije nalazi se kapelan John de Casamaris. 


8 Aprila, 1203, dolazi do velikog narodnog zbora na Bilinu Polju kod Zenice, 
na obali rijeke Bosne, gdje Patareni, zajedno sa svojim banom i svojim 
učiteljima, priznaše, iz političkih razloga, tobožnje vrhovništvo Rimske 
crkve. To je bila najglavnija točka. Bošnjaci pristaše i na druge, manje 
važnije zahtjeve papskoga delegata, kao što je prihvatanje Rimskog 
kalendara, stavljanje križeva u mjestima bogoslužja, post i ostale svet- 
kovine te da se ispovijedaju bar sedam puta godišnje, prilikom velikih 
crkvenih praznika. Sve se je dakle odnosilo na spoljnu simboliku, na 
praktično-ritualnu stranu, dok se o samoj vjersko-teološkoj doktrini 
i ne govori. Spoljna pokornost Rimu i napuštanje tobože loših običaja 
bila je glavna stvar. 


Patareni su morali u znak pune pokornosti poslati još dva delegata na 
Ugarski dvor, gdje se je Kulinov sin već nalazio kao taoc. Tamo, pred 
Madjarskim kraljem i Kaloškim nadbiskupom, Patareni obećaše, da će 
se držati onoga što se od njih traži, a Kulinov sin još obeća, u ime 
svoga oca, da će ban platiti hiljadu — srebrenjaka u slučaju da se taj 
ugovor prekrši. Izgleda da nitko nije čvrsto vjerovao da je taj ugovor 
dugotrajan. Na protokolu koji je sadržavao odricanje (abjuracija) na 
Bilinu Polju potpisani su, pored Kulina bana, predstavnici Bogumilske 
sljedbe u Bosni.') 


John de Casamaris je tada želio da reorganizira Bosansku katoličku 
crkvu, u kojoj bijaše jedna jedina katolička biskupija, a i ta bez života. 


') Theiner, A, op. cit., v. |, str. 20. (... ,Actum apud Bosnam iuxta flumen 
loco gui vocatur Bolino Poili, sexto Idus Aprilis. Dagite, Lubin, Brageta, 
Pribis, Luben, Rados, Bladosius, Banus Culinus, Marinus archidiaconus 
Ragusil subsceripsimus".) 

Njegovi prijedlozi medjutim nijesu provedeni u djelo zbog Madjarskog 
uplitanja. Izgleda da su Madjari željeli imati u Bosni slabo organiziranu 
katoličku crkvu, kako bi se na taj način oni stalno mogli miješati u stvari 
Bosne. 


Da je ovaj akt Kulina bana na Bilinom Polju bio samo jedan mudar 
manevar, najbolje se vidi iz toga, što broj Patarena u Bosni, poslije 
1203, ne samo da ne opada, nego je u stalnom porastu. Svjetski doga- 
djaji pak nijesu dali mogućnosti papi Inocentiju da povede Križarsku 
vojnu na Bosnu, iako je to on želio. On je tada imao pune ruke posla 
u Južnoj Francuskoj, u Languedoc-u, gdje je sada bjesnila Križarska 
vojna na tamošnje Albigenze, koji su pripadali istom vjerskom učenju, 
kao što je bilo ono Bosanskih bogumila. To je jedna od najkrvavijih i 
najbrutalnijih vojni možda u čitavoj krvavoj vjerskoj historiji Evrope. 
Zbog osobite važnosti ove vojne na bogumilske duhovne rodjake Južne 
Francuske, mi ćemo je ovdje iznijeti u najkraćim potezima, jer je ona 
u uskoj vezi sa našom temom. U ovom vojnom pohodu dolaze do izra- 
žaja najniži, najbrutalniji instinkti ljudske duše, koji ostaju kao vječna 
crna mrlja na licu ljudske savjesti. S jedne strane čovjek je ovdje 
pokazao da može prema čovjeku biti okrutniji od vuka i tigra, dok s 
druge strane, ova vojna ponovno manifestira onu vječnu istinu, koja 
se kao crvena nit probija kroz svu tminu historijskog zbivanja, na ime, 
da nema žrtve, koju čovjek nije u stanju podnijeti za slobodu savjesti. 


9. Albigenska križarska vojna 


Kako smo već napomenuli, postojalo je duhovno i intelektualno bratstvo 
izmedju Albigenskih Katara i naših pradjedova, Bosanskih bogumila. 
Prema izvorima koje navodi Rački, dolazili su studenti iz Italije i Južne 
Francuske u srednjevjekovnu Bosnu ,da ondje savršeno i potpuno 
nauče nauku od učitelja koji stanuju u mjestu, koje se zove Bosna".') 


Katari se pojavljuju u Južnoj Francuskoj već u početku jedanestog 
stoljeća. Šljedba se je toliko proširila, da je katolička crkva našla za 
potrebno da sazove opći koncil u gradu Toulouse-i godine 1119. To je 
bio centar Katarskog učenja. Koncil izdaje naredjenje svjetovnoj vlasti 
da se stavi u službu crkve za istrebljenje heretika. Taj prvi pokušaj 
nije imao vidnoga uspjeha, jer je uz heretike stajao narod i plemstvo. 
Glavna karakteristika ovih heretika, naročito njihove izabrane grupe 
(electi), koja ih je jako približila običnom svijetu, bijaše njihov uzoran 


1) Rački, F., Bogumili i Patareni, str. 440. 

život i potpuni sklad izmedju njihovih riječi i djela. Oni su blijedi od 
dugog posta, redovno se mole Bogu i odriču se materijalnih dobara. 
Bili su zakleti neprijatelji, ne toliko katoličkog teološkog učenja, koliko 
one nadogradnje što se ispoljila u crkvenoj hijerarhiskoj organizaciji. 
To njihovo neprijateljstvo prema katoličkoj crkvenoj organizaciji i 
načinu života svećenstva, punom korupcije i nepotizma, išlo je dotle 
"da su oni bili izaslali pomoćnike k Saracenom da jim ponude savez 
proti zapadnom kršćanstvu" .!) 


U početku 13 stoljeća grof Raymond VI Tuluški daje zaštitu Katarima. 
Papa šalje St. Dominika da pokuša na lijep način pridobiti Katare da 
se povrate u katoličku crkvu, ali ne uspijeva. Godine 1207 papa Inocen- 
tije traži od grofa Raymonda da upotrijebi silu za istrebljenje heretika. 
Raymond obećaje, ali ne izvršava obećanja i papa ga isključi iz crkve. 
14 Januara, 1208 proširi se kroz čitav Zapadni Svijet jedna za ono 
vrijeme nevjerovatna vijest, da je na ime papin delegat Pierre de 
Castelnau ubijen od strane jednog viteza. Delegat je taj bio došao na 
poziv grofa Raymonda da bi pokušali pregovorima spor riješiti. Da 
li je neki grofov vitez ubio papinog delegata da bi na taj način izazvao 
oružani sukob? To danas nitko ne vjeruje, ali u ono vrijeme nitko 
nije sumnjao da je to bio glavni motiv za ubistvo papina delegata.?) 


Papa se sada obraća na Philipa-Augusta (1165—1223) ali bez uspjeha. 
Papa je pak bio uvjeren da će ga slijediti plemstvo ako ih on pozove 
na križarsku vojnu u zemlju tako bogatu i tako blisku. Plemići sa 
sjevera odmah se odazivaju papinu pozivu i njihova se vojska sastaje 
u Lyonu, da bi odatle udarili tradicionalnim putem kroz dolinu Rhone 
na Languedoc. 


Grof Raymond se je već bio pokajao, pokorio i sam prišao križarima. 
22. Jula ta križarska vojska dolazi do grada Beziers-a. Tu je poklato 
sve živo što je križarima palo pod ruke, jednako katolici kao i heretici. 
U samoj crkvi Svete Madeleine poklali su oko sedam hiljada osoba. 
Bilo je izvjesnih vitezova koji su htjeli pronaći katolike i poštediti ih, 
ali je papski legat izdao naredjenje, koje je odjeknulo kao grom u 
čitavom tada poznatom kršćanskom svijetu: ,Pobijte ih sviju, Bog će 
raspoznati svoje!"3) Izgleda da je kod inkvizitora vladalo mišljenje, 
kako navodi H. S. Williams, ,da je bolje smaknuti stotinu nevinih 


!) Rački, F., op. cit., str. 383. 

2) Maury, Andrć, ,Les Albigeois", Miroir de Histoire, No 43, AoOt, 1953, 
str. 821. 

3) Ibidem, str. 823 (Tuez-les tous, Dieu reconnattra les siens".) 

osoba, koje svakako idu u raj, nego dopustiti da jedan heretik izmakne 
kazni i da onda truje duše mnogih i šalje ih u pakao" .') 


Sedmicu dana nakon ovog užasnog pokolja križari dolaze pred Car- 
cassonne. U pregovorima koji su sada uslijedili zaključeno je da svi 
stanovnici ovoga mjesta moraju napustiti grad ne noseći sobom ništa 
osim onoga čime bi pokrili svoja gola tijela. Dozvoljeno im je da izadju, 
,ne noseći sobom ništa do svojih grijeha".2) Francuski Katari su u ovim 
borbama pokazali sjajne primjere junaštva i odanosti svojim uvjere- 
njima, kakvi se rijetko nalaze u analima Evropske historije. 


Križari su sada izabrali za svoga vodju okrutnoga vlastelina sa sjevera, 
Simon de Montfort-a, kojemu crkva povjeri misiju definitivnog uništenja 
hereze. Godine 1210 Simon zauzima tvrdjavu Bram, nakon trodnevnog 
odpora i dade iskopati oči, odrezati nosove i gornje usne svima borcima, 
koji se zatekoše živi, njih stotinu na broju. Samo je jedan čovjek ostav- 
ljen sa jednim okom da bi mogao odvesti svoje unakažene drugove do 
mjesta Cabaret, kako bi tamo izazvali paniku medju stanovništvom.) 
Marta mjeseca, 1210, Simon zauzima Minervu. Katarski garnizon je 
poštedjen, ali Katarski čistunci (electi) imaju da biraju izmedju odri- 
canja od svoga učenja i lomače. Svi izabiraju posljednu alternativu. 
Jedino njihove tri žene pokazuju slabost u posljednjem momentu. 
Njihov broj varira; prema nekim izvorima ima ih 140, prema drugim 
180. Nije ih čak trebalo ni bacati u vatru, jer ,zaslijepljeni svojom 
zloćom oni se sami bacaju u oganj sa osmješkom na licu" A) 


" Ova Križarska vojna trajala je sve do konca 1244 godine, kada je palo 
posljednje katarsko uporište, tvrdjava Montsegur, koja se poput kakvog 
dvorca iz legendarnih priča, uzdiže visoko na jednom strmom bre- 
žuljku, kojih dvadesetak kilometara na jugozapadu od mjesta Foix-a. 
U medjuvremenu u već osvojenim predjelima Languedoc-a inkvizitori 
prolaze zemljom uzduž i poprijeko. Oni se mogu pojaviti sasvim izne- 
nada u nekom mjestu, odmah početi sa ispitivanjem, ući u kuću, štalu, 
podrum, ili se popeti na tavan kuće, da bi ispitali svaki kutak. Svake 
dvije godine, svi muškarci od 14 godina pa na više, a djevojčice od 
12 godina pa na više, moraju se zakleti, da će istraživati heretike i 
ako ih nadju, da će ih vlastima prijaviti. Tko god dadne utočiste here- 
tiku kuća će mu se spaliti i sve imanje oduzeti.5) Heretici koji se povrate 


1) Williams, H. S., The Historians History of the World. New York, Outlook, 
1905, v. X, str. 572. 

2) Maury, Andrć, op. cit., str. 824 (,,N'emportant rien gue leurs pćchćs".) 

3) Oldenburg, Zoe, Massacre at Montsegur. Pantheon Books, 1961, str. 136. 

4) Maury, A., op. cit., str. 825. 

5) Ibidem, str. 829. 

u katoličku vjeru moraju nositi posebno obilježje, da se razlikuju od 
ostalih katolika i oni su pod stalnom pažnjom. Oni heretici za koje 
se dokaže da su prešli u katoličku vjeru pod uticajem straha, biće 
bačeni u zatvor, a njihova imanja konfiskovana. Oni pak za koje se 
dokaže da su ostali vjerni herezi, moraju se živi spaliti. 


Križari su opsjeli tvrdjavu Montsegur u Martu 1243. Tu se bijahu 
sklonili veliki Katarski djed od Toulouse-e, sa njegovim zamjenikom 
(filius maior), veći broj čistih obadva spola i priličan broj običnih 
vjernika. Zapovijednik tvrdjave bijaše Pierre-Roger de Mirepoix. Nakon 
herojskog otpora opsjednutih čitavu godinu dana, nekom izdajom iz- 
nutra konačno uspije opsjedačima da otvore prolaz u tvrdjavu. U zadnji 
čas Katarima uspijeva da omoguće četvorici svojih ljudi da pobjegnu iz 
opsjednute tvrdjave sa svojom tajnom riznicom, Šta je ta tajna riznica 
sadržavala, nitko u stvari ne zna. Zapovijednik tvrdjave dobiva dosta po- 
voljne uslove za predaju: poštedjeni su svi osim čistih Katara (electi) 
kojih bijaše dvije stotine na broju. Njima je dat unobičajeni izbor: odri- 
canje od katarskog učenja, ili oganj.Svih dvije stotine, medju kojima se 
nalazi ,najčistija katarska mlada herojkinja Esclarmonde de Pereilha", 
izabiraju posljednu alternativu.'!) Na ogromnom polju, što se stere ispod 
samog Montsegura, napravljena je velika ograda od kolaca i pruća 
i tu je upaljena velika lomača, u koju su bačeni ovi ljudi do posljed- 
njega da nadju mučeničku, herojsku smrt. Miris pečenog ljudskog mesa, 
veli se, mogao se je čuti na kilometre daljine. U Francuskoj i sada 
postoji legenda, ako se na tom mjestu malo dublje zakopa u zemlju, 
da će se naći lug koji je nastao od izgorjelog ljudskog mesa.?) 


Da tragedija ovih slobodoumnih ljudi bude veća, mnogi od njih mora- 
doše umrijeti, ako tako možemo reći, po dva puta. Naime u ludilu i 
paranoji koja je obvladala njihovim progoniteljima pala je ideja da oni 
Katari, koji nijesu bili prvotno spaljeni, trebaju to sada iskusiti na taj 
način, da se njihove kosti moraju izvaditi iz grobova i baciti na lomaču. 
U Septembru, 1237, mnoga groblja u Toulouse-i i drugim mjestima bila 
su predmet pomnog istraživanja. U samoj Toulouse-i grobovi od kojih 
dvadesetak, nekada vrlo poštovanih i uglednih gradjana, bili su oskvr- 
nuti, njhove kosti, ili još raspadajuća tijela vučena su na volovskim 
kolima kroz grad ka lomači, uz poklike pratioca, koji je stalno ponavl- 
jao: ,Oui atal fara, atal pendra" 2) c Tko bude slično radio, ovaka ga 
sudbina čeka). 


1) Maury, A,, op. cit., str. 829. 
2) Ibidem 
3) Oldenburg, Zoe, Massacre at Montsegur. Pantheon Books, 1961, str. 295. 

Ovi primjeri su navedeni radi toga da pokažu dokle sve vjerska netrpe- 
ljivost može dovesti ljude, kao i radi toga da se ne bi zaboravila ona 
velika lekcija historije, da nikakva vrsta kazne i mučenja nije nikad 
bila u stanju ugasiti u ljudskim srcima goruću vatru za slobodom, 
pogotovu kad se radi o slobodi misli i savjesti. Nema nikakve razlike 
u tome da li se radi o vjerskoj netrpeljivosti ili pak o političkoj, rasnoj, 
jezičnoj, nacionalnoj ili ma kakvoj netrpeljivosti. Čitalac će lako moći 
napraviti komparaciju izmedju ovih dogadjaja u Južnoj Francuskoj i onih 
što su se desili, kojih sedam stotina godina kasnije, u našim vlastitim 
zemljama. Vrijeme je drugo, ali su motivi i metode iste. 


10. Vjerske prilike u Bosni prije pojave bogumilstva. 


Naši domaći pisci nekako zanemaruju ili šutke prelaze preko jedne vrlo 
važne činjenice, a ta je, da kršćanstvo nije uopće bilo primljeno od 
velikog dijela Slavenskog stanovništva u centralnim Slavenskim zem- 
ljama i da je to stanovništvo iz staroslavenskog politeizma direktno 
prešlo u bogumilstvo. Constantine VII Porphyrogenitus još u desetom 
stoljeću govori o ,nekrštenim Slavenima" u Bijeloj Hrvatskoj i u Paga- 
niji. ,Velika Hrvatska, koja se isto zove ,Bijela" još uvijek je nekrštena 
sve do današnjeg dana, isto kao što su nekršteni Srbi, koji su njeni 
susjedi. Oni (nekršteni Hrvati) imaju manje konjanika i pješaka nego 
krštena Hrvatska, jer su oni stalno napadani i pljačkani od Franaka, 
Turaka i Pečenega".!) 


Paganiju, koju obitavaju nekršteni Slaveni, car stavlja na teritoriju da- 
našnje Bosne i Hercegovine i izvjesnih Dalmatinskih otoka. ,Pagani 
su tako nazvani, jer oni nisu prihvatili krštenje onda kada su ostali 
Srbi bili pokršteni. ,Pagani" u Slavenskom jeziku znači ,nekršteni", 
dok se u Rimskom jeziku njihova zemlja zove Arenta (Narenta) a Rim- 
ljani njih zovu Arentani (Neretljani). U Paganiji nalaze se ovi napučeni 
gradovi: Mokron, Beroullia, Ostrok i Slavinetza. Oni takodjer posjeduju 
ove otoke: veliki otok Kourkra ili Kiker (Krk) na kojemu se nalazi grad; 
drugi veliki otok Meleta ili Malozeatai. kojega Sv. Luka spominje u ,Akti- 
ma Apostola" pod imenom Melite (Mljet), na kojemu vipera pecnu Sv. 
Pavla za prst, a on ga sprži u vatri; još jedan veliki otok Phara (Far) 
i još otok Bratzis" (Brač).?) 


Ako car govori o čitavoj jednoj oblasti na Balkanu da je naseljena 


nekrštenim Slavenima, nemamo nikakva razloga u to sumnjati. Car je 


1) Porphyrogenitus, C., De Administrande Imperio, New Rev. ed. Washington, 
D. CG; 1967. str. 153. 
2) Ibidem, str. 165. (Riječi u zagradama su moje.) 

svoje djelo sastavio izmedju 948 i 952 godine, dok prvi alarmantni 
izvještaji o bogumilsvu u Bosni potječu iz 12 stoljeća. To je, kako smo 
već vidjeli, pismo Dukljanskog kneza Vukana, mladjeg sina Stevana 
Nemanje, papi Inocentiju III, godine 1199. 


Bogumilstvo se je pojavilo u Bugarskoj u. drugoj polovici desetog sto- 
ljeća, upravo negdje onih godina kada je car Porphyrogenitus pisao svoje 
djelo. Da li je trebalo dugo vremena pa da se to učenje proširi medju 
drugim Slavenskim plemenima na Balkanu, koja nijesu htjela da se 
podvrgnu bilo pod Bizantinski, bilo pod Rimski okvir? Nemamo nikakva 
razloga sumnjati da je bogumilstvo došlo u Bosnu mnogo ranije, jer 
jedna ideja ne osvaja jednu zemlju preka noći. Sigurno je da Kulin ban, 
njegova sestra, žena i toliki broj naroda nisu bili prvi ljudi koji su 
prišli bogumilstvu, nego je to radije vrhunac uspona te ideje, koja se 
više od stotinu godina ranije ondje bila ugnijezdila. U potvrdu ovoga 
mišljenja navešćemo jedan domaći, Bosanski izvor. 


U tzv. Batalovom evandjelju, što ga je napisao dijak Stanko Kromirijanin, 
a provjerio did Radin, u doba kralja Dabiše, godine 1393, imade jedna 
zabilješka na str. broj. 2 u dvije paralelne kolone. U koloni broj 1 nalazi 
se 16 imena, a u koloni broj 2 imade 12 imena. Radi važnosti tih imena 
mi ćemo ih ovdje prenijeti: 


1. 2. 
1. Jeremis 
2. Azarija 
3. Kukleč 
4. Ivan 
5. Godin 1. Gospodin Rastudije 
6. Tišemir 2. Radoje 
7. Didodrag 3. Radovan 
8. Bučin 4. Radovan 
9. Krač 5. Hlapoje 
10. Bratič 6. Dragoš 
11. Budislav 7. Povržen 
12. Dragoš 8. Radoslav 
13. Dragič 9. Radoslav 
14. Ljubin 10. Miroslav 
15. Dražeta 11. Boljeslav 
16. Tomiš 12. Raatko 1) 


1) Dizdar, M., Stari Bosanski tekstovi, str. 154, 373. 

Šta predstavljaju ta imena? O onom odricanju na Bilinom Polju, 8 Aprila 
1203, sastavljen je protokol, potpisan pored bana Kulina i Dubrovačkog 
arhidjakona Marinus-a, od sedam predstavnika bogumilske crkve, a to 
su: Dagite, Lubin, Brageta, Pribis, Luben, Rados i Bladosius.') Od tih 
sedam, Lubin i Brageta bili su poslani na Ugarski dvor da potvrde odri- 
canje od hereze i obećanje da će biti vjerni katoličkoj crkvi. 


Pogledamo li sada imena iz Batalovog evandjelja što se nalaze pri kraju 
kolone broj 1, vidimo da se ona čitaju: Dragič, Ljubin, Dražeta. Solovjev 
misli?) da su to iste osobe, koje se nalaze na čelu protokola od 1203 sa 
nešto iskrivljenim imenima. Bosanska imena su se često nalazila u 
Latinskim spisima jako iznakažena, tako se na pr. Ban Kulin piše Baci- 
linus, Ninoslav Naurzlaus itd. Po Solovjevu, ova lista od 16 imena iz 
kolone broj 1 nije ništa drugo nego popis starješina crkve Bosanske 
pri koncu 12 stoljeća, kada djedom postaje gospodin Rastudije, koji 
se nalazi na čelu kolone broj 22) No, ne izgleda vjerovatno da bi 
svih tih 16 imena bili starješine crkve Bosanske u jedno te isto vrijeme, 
pogotovu još i zbog toga što bi lista iz kolone broj 2 predstavljala 
imena djedova, od kojih je svaki, prema Solovjevu mišljenju, mogao 
biti na čelu družbe bar 16 godina, dakle skoro puna dva stoljeća, u 
periodu od 1199 pa sve do 1393, kad je Evandjelje pisano. Nemamo 
nikakva razloga sumnjati u vjerovatnost toga mišljenja. S toga izgleda 
sasvim logično prihvatiti i prvu kolonu, ne kao imena djedova na koncu 
12 vijeka, nego radije do konca 12 vijeka. Dopustimo li da su oni bili na 
čelu crkve Bosanske u periodu od bar 150 godina, to bi nas dovelo do 
druge polovine desetoga vijeka, t. j. do pojave bogumilstva na Bai- 
kanu. Baš u to vrijeme preletio je Bugarski car Samuel (980—1014) 
sa svojim Bugarima preko cijelog centralnog dijela Balkanskog poluo- 
toka pa je na kratko vrijeme bio i u Bosni. Tada je bogumilstvo moralo 
doći iz Makedonije u Bosnu. To potvrdjuje i činjenica da prva dva djeda 
Bosanske bogumilske družbe, Jeremis (Jeremija) i Azarija, nose bib- 
lijska imena, a takva su imena u ono vrijeme bila jako popularna u 
Makedoniji. 


Vrlo je poučno u ovom pogledu posmatrati sudbinu i katoličanstva i 
pravoslavlja u srednjevjekovnoj Bosni. Pada u oči da Bosanska katolička 
biskupija stalno ima sijelo izvan Bosne; sad je u Splitu, sad u Dubrov- 
niku, sad u Djakovu pa je čak nekad podložna Madjarskom Kaloškom 


1) Theiner, A., Monumenta... str. 20 (Vidi bilješku br. 1 na stranici br. 51-52). 

2} Salovjev, A., ,La doctrine de I'eglise de Bosnie", str 518. 

3) Ibid., str. 519 (,il est clair des a present gue les seize noms de la premičre 
liste de Batalo sont les noms des chefs de I'ćglise de Bosnie de la fin du 
Xile sičele.. 7). 

biskupu. Uvijek izvan granica Bosne. Ne možemo to drukčije shvatiti 
nego na taj način da katoličanstvo u srednjevjekovnoj Bosni nije nikad 
imalo dubokog korjena. Runciman je pravilno primijetio da ,stalno 
prenošenje jurisdikcije nad Bosnom od Dubrovnika do Splita do Ko. 
losza, jasno pokazuje na kakve je poteškoće i nezadovoljstva Rim naila- 
zio u stvari cjelokupne Bosanske biskupije".') 


Sa pravoslavljem je isto tako, samo što se o pravoslavlju može govo- 
riti jedino u srednjevjekovnoj Humskoj zemlji, dakle samo u jednom 
dijelu srednjevjekovne Bosanske države. Sjedište pravoslavne Humske 
episkopije bilo je u Stonu. Proučavajući pet povelja Srpskih vladara 
Humskoj episkopiji Marko Vego je došao do pravilnog zaključka, ,da 
se gotovo ni jedan episkop nije mogao u Zahumlju zadržati. To je znak, 
kad su bježali i bez prihoda bili, da im je bilo opasno da se zadržavaju 
na teritoriji Zahumlja. Kad se još k tome promottri, da je isti slučaj bio 
i kod Stonske katoličke episkopije, onda se može zaključiti, da je u 
13. stoljeću kršćanstvo takozvane bogumilske sekte bilo dominantno, 
te je priječilo slobodu kretanja katoličkom i pravoslavnom biskupu ili 
episkopu".2?) Konačno je Stonska pravoslavna episkopija prenešena 
na Lim; g.-12522) 


Izgleda nam sasvim logično, na osnovu iznešenih podataka, uzeti da 
je vjerski redoslijed kroz koji je Bosna prošla bio zaista onakav kako 
smo napomenuli na početku ovog odjeljka, naime staroslavenski poli- 
teizam, bogumilstvo, Islam. 


11. Glavni dogadjaji u Bosni poslije 1204 


Da bismo imali jasniju sliku o dogadjajima u srednjevjekovnoj Bosni, 
moramo sada iznijeti, u najkraćim potezima, njenu političku historiju, 
ličnosti koje su igrale glavnu ulogu u Bosanskoj drami i medjuovisnost 
tih dogadjaja o razvoju prilika u susjednim dijelovima Evropskog Jugoi- 
stoka. 


Ban Kulin umrije godine 1204. Vrlo je interesantna ta godina u kojoj je 
Kulin napustio pozornicu dogadjaja u Bosni. Te iste godine pada Cari- 
grad u ruke križara, koji sada pokazaše prema kršćanima Grcima istu 


T) Runciman, S., The Medieval Manichee..., Cambridge Univ. Press, 1960, 
str. 108. 

2?) Vego, M., Povijest Humske zemlje (Hercegovine). dio. Samobor, 1937, str. 
111-117. Dalje vidi: Solovjev, A., ,Svedočanstva pravoslavnih izvora o bogu- 
milstvu na Balkanu", Godišnjak IDBH, v. 5, str. 68. 

3) Solovjev, A, op. cit., str. 69. 

onu ,ljubav", što su je ranije pokazali prema Arapima muslimanima 
prilikom zauzeća Jerusalema. Kako se čita u suvremenim Grčkim dje- 
lima, križari ,pljačkaju sveta mjesta, rušeći i gazeći svetinje, baca- 
jući po podu svete ikone Krista i Njegove Majke . . . otimlju djecu od 
majki, siluju nevine djevojke u crkvama, ne obzirući se ni na Božiju 
kaznu, ni na osvetu ljudi. Muče kaludjere udarajući ih šakama po obrazu 
ili nogama u trbuh i šibajući bičem njihova poštovana tijela. Oltari su 
umazani krvlju, kamo je mnogi svećenik bio dovučen kao brav i na 
oltaru preklan. Takovo je bilo poštivanje svetinja od onih koji na svojim 
ramenima nosahu Gospodov križ."!) Ovi su dogadjaji bez sumnje imali 
jak odjek u susjednim Balkanskim zemljama, gdje je borba za uticaj 
izmedju Istoka i Zapada bila vrlo živa. 


Kulina naslijedi ban Stjepan (1204—1232) pa iako se je pokazivao kao 
katolik, nije ništa preduzimao protiv Bogumila, bojeći se da ne izgubi 
vlast. Papa je zauzet križarskom vojnom protiv Albigenza u Južnoj Fran- 
cuskoj, a Ugarski kralj Andrija ima pune ruke posla nastojeći umiriti 
pobunjeno plemstvo u Madjarskoj. 


Godine 1221 papa Honorius III (1216—1227) šalje u Bosnu kapelana 
Akontiusa (Acontius) koji podnosi izvještaj o slabom stanju katoličke 
crkve. Akontius je ostao u Bosni tri godine ali bez ikakvih vidnih rezul- 
tata. Htjeo je organizirati križarsku vojnu, ali Ugarski kralj Andrija nije 
bio u stanju tu vojnu povesti. U to Kaloški nadbiskup Ugrin predloži 
papi, godine 1225, da on financira takvu jednu križarsku vojnu pod 
uvjetom da se Bosna stavi pod njegovu crkvenu jurisdikciju. Papa na to 
pristane, a Bizantinski princ John Angelus, sestrić kralja Andrije, dobije 
ponudu da se stavi na čelo vojne. On to prihvati, ali kad je dobio prvih 
dvije stotine dukata od nadbiskupa, nestade ga sa pozornice i tako 
se vojna nije mogla ni pokrenuti?) 


Godine 1232 Patareni su toliko ojačali da smjenjuju bana Stjepana, a na 
njegovo mjesto postavljaju svoga čovjeka, Matiju Ninoslava (1232— 
1250). Pod Ninoslavom bogumilstvo postaje definitivno državnom vjerom 
Bosne. 


Ninoslav je, poput Kulina, vrlo sjajna ličnost sredovječne Bosne. Pod 
njegovim vodstvom Bosna po prvi put vrši jak utjecaj izvan svojih 


1) Brand, Charles, ed., Icon and minaret: sources of Byzantine and Islamic 
civilization, Englewood Cliffs, N. J., Prentice-Hall, 1969, str. 131-132 (Citirano 
je samo nekoliko ideja iz odjeljka: The Sack of Constantinople, 1204 (Pljačka 
Carigrada, 1204) koje je editor uzeo iz Grčkog djela: Epithaphius (Pogrebni 
govor) od N. Mesarites-a). 

2) Runciman, S., The Medieval Maniche, str. 105—6. 

njegovim vodstvom Bosna po prvi put vrši jak utjecaj Izvan svojih 
granica. Djed Bosanske bogumilske crkve, ne samo da je poglavar jedne 
jake vjerske organizacije, nego je on i politička ličnost prvoga reda. 
U djedovskoj ,hiži" tjerani i prognani mogao je naći utočište, jer hiža 
ima pravo azila. Crkva Bosanska šalje misionare u Italiju i Francusku, 
dok studenti sa Zapada dolaze u Bosnu, da bi se na vrelu upoznali sa 
principima novog vjersko- socialnog pokreta. Kako je Bosna u to vrijeme 
izgledala u očima Zapadne Crkve, može se donekle vidjeti iz pisma pap- 
skoga legata Konrada, što ga je on uputio, g. 1223, Francuskim episko- 
pima, pozivajući ih na Sabor protiv Katara u Pariz. U tom pismu Konrad 
veli, da se ,u zemlji na granicama Bugarske, Hrvatske i Dalmacije, blizu 
Ugarske nacije, nalazi preteča Antihristov, antipapa, ,papa perfidiae", 
kojemu dolaze Albižani da odgovori na njihova pitanja. Poslao je u 
Francusku kao vikara (vices illius antipapae gerentem) karkasonskog 
,biskupa", kojemu je ,biskup" Albija ustupio svoju stolicu".') Stoga 
papa i Madjari neće pustiti Bošnjake na miru. 


Kralj Andrija, nakon što je donekle sredio prilike u svojoj zemlji, spre- 
mao se na ozbiljan obračun sa Bosnom. Nad Bosnom se počimaju vijati 
gusti crni oblaci, predznak nadolazećoj oluji. Papski legat ispituje stanje 
i stavlja izvjesne zahtjeve. Ninoslav nalazi politički oportuno, poput 
Kulina ranije, da pokaže pristanak na te zahtjeve. On tobože prilazi 
katoličkoj crkvi, ali se je vidjelo, već slijedeće godine, da je to učinio 
iz političkih razloga i sad je križarska vojna proslijedila na Bosnu i 
trajala sve nekako do 1239. Prve dvije godine Bošnjaci se junački bore 
protiv mnogo nadmoćnije sile, ali neprijatelju uspije, ne da savlada 
Ninoslava i Bošnjake, nego da ih natjera da se momentalno povuku u 
Bosanska brda i da odatle čekaju na zgodan čas. U to u Madjarsku 
provale Mongoli i Madjari moradoše napustiti Bosnu. U bitci na rijeci 
Sajo, 1241 godine, Madjarska vojska je satrvena od Mongola. To Boš- 
njacima dobro dodje i oni su sada mogli popraviti svoju zemlju, opusto- 
šenu od križara. Kroz nekoliko godina Madjari neće moći uznemirivati 
Bosnu. To je državi dalo prilike, ne samo da se iznutra sredi, nego još 
da čini jak uitcaj na okolne Slavenske zemlje. 


U sporu izmedju Dalmatinskih gradova Splita i Trogira, Ugarski kralj 
daje specijalne privilegije Trogiru, što izaziva Splićane da traže pomoć 
od Bosanskog bana. Bosanska vojska pod vodstvom Ninoslava osviće 
pod Trogirom, a Splićani Bosanskog bana proglašuju svojim zaštitnikom 
i daju mu titulu vojvode Splitskog.2?) Ovo uplitanje Ninoslava u spor 


1) Solovjev, A., Svedočanstva pravoslavnih izvora o bogumilistvu na Balkanu", 
GIDBH, v. 5, str. 65. 

2) Preveden, F., History of the Croatian people. Washington, D. C, v. II, str. 
283. : 

izmedju Dalmatinskih gradova izaziva Ugarski dvor i Bela IV sada kreće 
sa velikom vojskom na Bosnu. Medjutim svi napori Madjara ostaše bez 
uspjeha i konačno Ninoslav i Bela zaključe neku vrstu primirja godine 
1244. 


Ninoslav je vještim manevriranjem otklonio od Bosne još jednu križar- 
sku vojnu. Godine 1250 umrije ban Ninoslav, ostavivši Bosnu jaku, 
usprkos svih spoljnih neprijatelja i nedaća, što ih je imao s papom i 
Madjarima. 


Po smrti Ninoslavljevoj nastaju raspre oko nasljedja, koje su Bosnu 
često potresale i davale povoda stranoj sili da se miješa u domaće 
stvari. To je nažalost opća pojava srednjevjekovne historije ne samo u 
Bosni nego i u svim ostalim Slavenskim zemljama na jugu. 


Ban Prijezda, vjerovatno neki rodjak Ninoslavljev, dolazi na vlast, ali 
kako je tjerao stranu Madjarskog kralja i još k tome pokazivao svoje 
katoličanstvo, izazove Bosanske patarene protiv sebe i oni ga svrgnu!') 
U tom unutrašnjem metežu kralj Bela IV nalazi zgodnu priliku: upada 
s križarima u Bosnu i razdijeli je na dva dijela, postavljajući u njima, 
na kratko vrijeme, sebi odane ljude. 


Godine 1272 nalazimo na banskoj stolici jednog dijela Bosanskih zema- 
lja Stjepana Kotromana, osnivača dinastije Kotromanića, koja će vladati 
Bosnom slijedećih 150 godina. Do 1280 on vlada, pod pokroviteljstvom 
kralja Bele IV, Gornjom Bosnom i Dolnjim Krajevima, zatim dvije godine 
priznaje vlast vojvotkinje Elizabete, koja je upravljala vojvodstvom Mač- 
va-Bosna, što ga je osnovao kralj Bela, stavljajući pod jednu administra- 
tivnu jedinicu dijelove istočne Bosne i zapadne Srbije. Po smrti vojvot- 
kinje Elizabete Mačvu-Bosnu dobije na upravu bivši Srpski kralj Dragutin 
kao zet Madjarskog kralja i kao njegov vazal. Stjepan Kotroman uzima 
za ženu Dragutinovu kćer Jelisavetu i time se učvrsti prijateljstvo 
izmedju ove dvije kuće. Ta ženidba imaće političko značenje za Stje- 
panova unuka Tvrtka Velikoga, u doba najvećeg uspona Bosne, kako 
ćemo to vidjeti. 


U Hrvatskoj u ovo doba dolazi do uspona familija šubića. Pavle 
Šubić otme Bosnu od Stjepana Kotromana i imenuje svoga sina Mladena 
banom Bosne. Mladen je tu dužnost vršio punih dvadeset godina (1302— 
1322). U tom dužem periodu vladanja Bosnom Mladen se izmiri sa Stje- 


1) Ibidem, str. 286. 

panom Kotromanom i po Stjepanovoj smrti postade starateljem Stje- 
panova tri sina. 


Već godine 1314 Mladen šubić predaje Bosnu svome štićeniku Stjepanu 
Kotromaniću II (1314—1353), zadržavajući ipak za sebe vrhovnu 
vlast u zemlji. Medjutim unutrašnje borbe izmedju vlastele i mržnja 
Patarena na Mladena Šubića ispunjavaju historiju Bosne stalnim suko- 
bima i zavjerama, dok konačno, nakon nestanka Mladena Šubića, mladi 
Stjepan Kotromanić II ne preuzme svu vlast u svoje ruke. 


Godine 1322 ban Stjepan II je gospodar svih dijelova srednjevjekovne 
Bosne, kako se to vidi iz jedne darovnice što ju je ban izdao knezu 
Vikoslavu, sinu kneza Hrvatina Ključkog za njegovu vjernu službu. On 
se u toj darovnici naziva ,ban Stjepan, sin gospodina bana Stjepana, 
po milosti Božijej gospodin vsim zemljam' bosn'skim, i Soli i Usori i 
Dolnjim krajem, i HImske zemlje gospodin, i brat moj knez Vladislav ... 
I dasva knezu Vlkoslavu za jegovu vjernu službu dvije župe: Banice 
i Vrbanju, od meje do meje, i u niju dva grada: Ključ i Kotor"... ,A 
tomu daru biše svjedoci: Dobri Bošnjane-tepčija Radoslav i s bratijom, 
knez Dragoš i s bratijom, župan Krkša i s bratijom. Ot Zagorija-župan 
Poznanj i s bratijom. Ot Rame-knez Ostoja i s bratijom. Ot Uskoplja- 
Hrvatin Vleković i s bratijom. Ot Usore-vojevoda Vojko i s bratijom, 
Vranoš Čeprnjić i s bratijom. Ot Soli-župan Budoš i s bratijom, čelnik 
Hlap i s bratijom. O Trebotića-župan Ivahn i s bratijom. 


A tomu je pristav ot dvora-VIk štitković, vojevoda bosanski, a drugi 
Vitanj Tihoradić. A siju knijigu pisa Priboje, dijak velikoslavnoga gospo- 
dina, bana Stipana, na Mileh".') 


Upravo nekako u to vrijeme ojačava se i Srbija pod kraljem Urošem III. 
Bojeći se srpske prevlasti mladi se Kotromanić oslanja na ugarskog 
kralja Karla Roberta, koji mu obećaje, ne samo podršku u slučaju mije- 
šanja Srbije u bosanske poslove, nego mu čak omogućuje da ima udjela 
u poslovima Hrvatske i Dalmacije. Kralj Robert na ime u to doba ima 
pune ruke posla u borbi sa moćnim hrvatskim velmožama, koji traže 
savez i podršku Venecije, starog madjarskog rivala u Dalmaciji. Nije 
onda čudo što bosanski ban čvrsto stoji uz Karla Roberta, jer obadvojica 
imaju iste neprijatelje i na Istoku i na Zapadu. 


Da bi se ojačao i podigao svoj ugled kralj Karlo Robert uzima, godine 
1320, za ženu, Elizabetu, kćerku Poljskog kralja, a onda uredi, 1323, da 
se ban Stjepan takodjer oženi jednom Poljskom princezom. 


1) Dizdar, M., Stari Bosanski tekstovi. Sarajevo, V. Masleša, 1966, str. 71—3. 

"DZ ME = SPEC 


U ovo vrijeme bjesni borba izmedju Hrvatskih plemića Šubića i Neli- 
pića, u kojoj bosanski ban podržaje stranu Šubića. Ban Stjepan pripoji 
Bosni Jadransko Primorje od ušća Neretve na jug do Dubrovnika. Nešto 
poslije on će Bosni pripojiti Jadransko primorje na sjeveru, od ušća 
Neretve do Cetine. U darovnici Grguru Stipaniću, što ju je ban Stjepan 
izdao ovome vlastelinu, g. 1323, ,za njegovu virnu službu tada-kada 
ga poslasmo prid našimi vlasteli po gospoju, po moju, caru bu(ga)r- 
skomu", dodao je dijak Pribisav slijedeću zaključnu riječ: ,A se pisa 
Pribisav, dijak bana Stipana-koji držaše od Save do mora, od Cetine do 
Drine".') Iz ove darovnice vidi se da je ban Stjepan bio oženjen i Bugar- 
skom princezom. 


Velike uspjehe u spoljnoj politici banu je kvarila Rimska kurija, uplićući 
se u unutrašnje stvari Bosne, pod izgovorom borbe protiv bogumilske 
hereze. Patarenska družba u ovo vrijeme ne samo da drži čvrsto Bosnu 
u svojim rukama, nego čak vrši jaku misionarsku službu u Hrvatskoj, 
Slavoniji i Srbiji. Papa sada iskorišćuje neprijateljstvo izmedju Šubića 
i Nelipića i kad mu princ Nelipić ponudi da povede križarsku vojnu na 
Bosnu, papa to jedva dočeka. 


22. Maja 1337 papa Benedict XII šalje pismo svima hrvatskim boljarima 
da se stave pod zastavu princa Nelipića u borbi protiv bosanskog bana, 
koji štiti bogumile. Borba je trajala dvije godine, 1338—1340, ali se je 
bosanska vojska cijelo to vrijeme borila izvan pravih granica Bosne, 
u Hrvatskoj i Dalmaciji. Borba je prestala intervencijom kralja Karla 
Roberta, koji navede bosanskog bana da tobože primi katoličanstvo, ali 
ban uporno odbi da progoni bogumile. Po smrti Karla Roberta, 1342, 
izgleda da je bosanski ban imao namjeru da se riješi veza sa Madjar- 
skom i da uspostavi prijateljske veze sa Venecijom, ali je tu namjeru 
promijenio kad je saznao, da novi ugarski kralj Ljudevit namjerava 
upokoriti hrvatske velmože i da će se njegova politika okrenuti protiv 
Srbije, sa kojom bosanski ban nije imao dobre odnose nakon pripojenja 
Huma Bosni. 

Godine 1344 umrije princ Nelipić i tu priliku kralj Ljudevit iskorišćuje 
da upokori hrvatske magnate. On zatraži suradnju bosanskog bana, što 
ovaj prihvati i tako dodje do sastanka bosanske i madjarske vojske u 
Bihaću, 13 Jula, 1344. Videći tu jaku vojničku demonstraciju velikaši se 
svi poklone kralju, osim Šubića. 


Bosanski ban ima sada neprilika sa srpskim carem Dušanom, koji želi 


I) Dizdar, M., op. cit,, str. 80. 

da povrati Hum Srbiji. U tom sukobu zainteresirana je i Venecija i 
Dubrovnik, jer su se bojali oružanog sukoba izmedju Bošnjaka i Srba 
u neposrednoj blizini Dubrovnika. Venecija posreduje da diplomatskim 
putem riješi taj spor, ali ne uspijeva i Bosanska vojska provali u Travu- 
niju, 1349 koja je tada bila pod vrhovništvom cara Dušana. Nije posve 
jasno kako se je ta vojna svršila, ali su Bošnjaci nanijeli Travuniji neke 
štete. Zna se da je car Dušan pisao Veneciji, 30 Aprila, 1350, tražeći 
da republika u njegovo ime posreduje kod Bosanskog bana da štetu 
nadoknadi. Kako to posredstvo nije donijelo željenoga uspjeha, Dušan 
provali sa velikom vojskom u Bosnu i opsjede grad Bobovac. Usprkos 
svih napora i krvave borbe, Bobovac se je održao i Dušan se povuče 
sa vojskom na Istok, gdje su ga čekali važni dogadjaji. Mir nije uspo- 
stavljen izmedju Srbije i Bosne, a Bosanski ban odbije da dadne svoju 
kćer Elizabetu za ženu caru Dušanu. Uz Elizabetu je trebao da dodje 
i njen miraz, a to bi bio Hum. 


Dvije godine vlada mir u Bosni nakon krvave borbe izmedju Bošnjaka 
i Srba. O toj borbi govori darovnica bana Stjepana, izdata Vlku Vlkosla- 
viću i njegovu bratu Pavlu za hrabre podvige u službi svome gospo- 
dinu: 


AZ, ban Stipan, i moj brat knez Vladislav, tu zemlju potvrdisva knezu 
Viku Vilkoslaviću i njega bratu knezu Pavlu, viku vikoma, i niju ostalomu. 


To stvorih za Vlkovu virnu službu: 

Za tu službu kada bih u Rasi i bi mi rvanja-i tu VIk 

poda me konja svoga podmače. 

A tu njega isikoše na smrt. 

Drugu službu učini kada biše car Raški uzel Novi, moi 
grad-tu skrozi VIka vazeh moj grad. 

I tu proli VIk krv za me. 

Tretju službu učini VIk kada mi biše kraljev nevirnik uzel 
moj grad Visući. Tadaj mi VIk Vlkoslavić uze Trlski brod. 
Skrozi to uzeh moj grad. 

To pošluzi VIk Vlkoslavić . . 7.) 


Ban udaje svoju kćer Elizabetu za mladog Madjarskog kralja Ljudevita. 
U ljetu 1353 on prisustvuje u Budimu svečanom vjenčanju svoje kćerke, 
koja tako postade kraljica prvo Ugarske i Hrvatske pa onda Poljske i 
Litvanije, u stvari najmoćnija kraljica Evrope u XIV stoljeću.?) 

Kratko vrijeme iza vjenčanja svoje kćerke ban Stjepan Kotromanić 


1) Dizdar, M. OD. čit, Str. 92 
2) Preveden, F., op. cit., str. 300. 

umrije, 28. Septembra, 1353. Vještim političkim potezima ban Stjepan 
je uspio, ne samo da očuva teritorijalni integritet Bosne, nego ju je 
još ojačao iznutra i proširio njen uticaj vani. Tako je ban Stjepan položio 
temelje Tvrtkovoj Bosni, kao najvećoj Slavenskoj državi na Balkanu. 


Smrću bana Stjepana II Kotromanića, po Bosanskom nasljednom pravu 
senioriteta, trebao ga je naslijediti najstariji član iz familije Kotromanića, 
a to je bio njegov brat Vladislav. Kako je on bio bolestan, to pravo 
je prešlo na Vladislavova sina Tvrtka i njegovu majku Jelenu šubić. 
Tvrtko je bio još maloljetan, kad je vlast prešla u njegove ruke. Njegova 
ambiciozna majka, kao i drugi neki dogadjaji, natjerali su ga da vrlo rano 
stupi u obranu svoje zemlje i svoje familije. 


Tvrtko je odmah u početku svoje vladavine imao neprilika sa Madjarskim 
kraljem Ljudevitom, koji kao zet bana Stjepana Kotromanića, smatraše 
sebe prečim od Tvrtka za gospodara Bosne. U ovo vrijeme umrije Srpski 
car Dušan, (Dec. 20, 1355) pa je Tvrtko bar s te strane bio miran. 


U unutrašnjim borbama izmedju pojedinih boljarskih familija u Bosni 
Tvrtku nijesu bili vedri prvi dani njegovog vladanja, ali kad se je počeo, 
nevješto i neumjesno, miješati u Bogumilske stvari, morade, zajedno 
sa svojom majkom napustiti Bosnu i skloniti se na dvor Madjarskog 
kralja, koji mu obeća pomoć. Tvrtko se zaista povrati u Bosnu, 1367, 
a već 1370 on čvrsto drži kormilo države u svojim rukama. 


Pošto je sredio prilike u zemlji, on sada počima jednu posve novu spolj- 
nu politiku, na koju su ga sigurno natjerale ondašnje prilike. Po smtri 
cara Dušana, nekada moćna Srpska carevina raspada se radi unutrašnje 
nesloge. Feudalci kako u Bosni, tako u Hrvatskoj i Srbiji, vode računa 
samo o svojim osobnim interesima pa će se udružiti i sa samim vragom, 
da bi te svoje interese očuvali. 


Smrću kralja Uroša IV, posljednjeg muškog izdanka Nemanjićke dinasti- 
je, ta kraljevska familija izumre u Srbiji. Tvrtkov djed Stjepan, kako smo 
vidjeli, bio je oženjen kćerkom Nemanjićkog kralja Stjepana Dragutina 
i sada se Tvrku javlja ideja da traži Srpsko prijestolje za sebe. To da- 
kako nije ništa neobično za ono vrijeme, jer su svi kraljevi imali pre- 
tenzije na zemlje svojih punaca. To je vrijeme u kojemu se putem 
ženidbenih veza osigurava kraljevstvo. Vidimo da Ljudevit, Madjarski 
kralj, traži, na temelju ženidbe sa Elizabetom Kotromanićkom, da sjedne 
na Bosansko prijestolje. Da je slučajno Bosna tada bila slaba, njemu 
bi to sigurno bilo uspjelo. 

U Srbiji ovoga doba vodi se pravi gradjanski rat izmedju velikaša, u koji 
oni uvlače narod kao svoje roblje. Protiv despota Lazara Hrebeljanovića 
digoše se sinovi kralja Vukašina, Andrija i Marko (Kraljević Marko iz 
narodnih pjesama). S druge opet strane Nikola Altomanović, gospodar 
Travunije, stupi u savez sa Balšićima iz Zete, protiv despota Lazara. 
Tvrtko prilazi Lazaru u pomoć i njihove ujedinjene snage pobjedjuju 
Altomanovića. Tom prilikom Tvrtko dobije Travuniju i Jadransko primorje 
do Kotora. Na istoku Bosna se širi do Sjenice. 


Godine 1376, bez prethodnog obavještenja kralja Madjarske i despota 
Srbije, Tvrtko se okruni, u manastiru Mileševu, kraljem Srbije, Bosne i 
Primorja. O tome krunisanju govori povelja, kojom tek krunisani kralj 
potvrdjuje Dubrovčanima sve ugovore i privilegije ranijih bosanskih i 
srpskih vladara. Povelja se čuva u Državnom arhivu u Dubrovniku. O 
krunisanju dvostrukom krunom (sugubim vijencem) Tvrtko ovako govori: 


,| spodobi me sugubim vjencem, jako oboja vladič'stvija isprav- 
ljati mi, prveje, ot isprva-v' blagodarovan'njej nam zemlji Bosne. 


Potom že Gospodu mojemu Bogu spodobl'šu me nasljedovati prje- 
stol gospode srbske, mojih prjeroditelj, zanje bo ti bjehu moji 
prjeroditeljije, v' zemlj'njem carstvje carstvovaše, i na nebesnoje 
carstvo preselili se. 

Mene že videštu zemlju prjeroditelj'! mojih po njih ostavl'šu i 
ne imuštu svojega pastira. 


I idoh v' srbskuju zemlju, željaje i hote ukrjepiti prjestol roditelj' 
mojih. 

I tamo š'dšu mi vjenčan bih Bogom darovanim mi vjencem na kra- 
ljevstvo prjeroditelj mojih, jako biti mi o Hriste Isuse blagovjerno- 
mu i Bogom postavljenomu Stefanu, kralju Srbljem i Bosne i Po- 
moriju i Zapadnim stranam"... .".) 


Njegovo krunisanje odmah bude priznato od strane Dubrovnika i Vene- 
cije, a srpski despot Lazar izgleda da nije imao ništa protiv toga Tvrt- 
kova čina. Madjarski kralj Ljudevit bio je tada zauzet Poljsko-Litvanskim 
problemima, pa nije imao vremena da skreće pažnju na Bosanske poslo- 
ve. Tvrtko sada nastoji da što više podigne ugled svome dvoru pa uvodi, 
manje više, Bizantinski ceremonijal i pompu. Dubrovnik mu plaća tribut 
što je ranije pripadao Srpskim vladarima. 


Kralj Tvrtko tako postade centralna Slavenska ličnost na Balkanu. Da bi 


1) Dizdar, M., op. cit., str. 118. 

osigurao eventualnu povezanost Bugara sa njegovom velikom tvorevi- 
nom, on se vjenčaje sa Dorotejom, nećakinjom posljednjeg Bugarskog 
cara Šišmana. U to umrije Madjarski kralj Ljudevit, 13 Septembra, 1382 
I time se Tvrtku još više pruža prilika za velike državničke poteze, koji 
se mogu smatrati jedinstvenim u cijeloj srednjevjekovnoj povijesti Sla- 
venskih naroda na Balkanu. 


Tih godina Srbija se nalazi u teškim prilikama, kako unutra tako i vani. 
Unutrašnje raspre medju velikašima sve više bjesne, usprkos očite opa- 
snosti od Turaka. Nakon bitke na Marici, 1371, turski upadi su sve češći 
u Srbiju. Despot Lazar traži pomoć od Tvrtka, koju mu on uvijek 
spremno pruža. Godine 1387 Bošnjaci i Srbi potukoše jedan jak Turski 
vojni odred kod Pločnika,i taj poraz toliko razjari sultana Murata I da on 
sada poduzima vrlo ozbiljne korake da Srbiju likvidira kao samostalnu 
državu. Despot Lazar se obraća kralju Tvrtku i drugim okolnim vladarima. 
Tvrtko bez oklijevanja šalje Bosansku vojsku pod vodstvom Vlatka Hra- 
nića, jednog od najsposobnijih srednjevjekovnith Bosanskih generala. Do- 
lazi do historijske bitke ne Kosovu polju, Juna, 1389. Saveznici su od 
Turaka definitivno potučeni i to je jedan od onih sudbonosnih historijskih 
susreta, što mijenjaju tok historije. Ishod bitke imao je dalekosežne 
posljedice ne samo po Srbiju, nego po cijeli jugoistok Evrope. 


Nekako iste godine dolazi vojska novog Madjarskog kralja Sigismunda 
u Dalmaciju, da upokori nezadovoljne gradove. Kralj Tvrtko je nerado 
gledao Madjare u Dalmaciji, a imao je medju Hrvatskim velikašima jakih 
pristalica. U prvo vrijeme Sigismundova stranka bilježi uspjeh: Madjari 
zauzimlju Klis, 1389, kojega je branio Tvrtkov štićenik Ivan Palizna. U 
ranu jesen Tvrtko šalje jaku Bosansku vojsku u pomoć Palizni, koji onda 
u nekoliko okršaja razbije Madjarske snage. Dalmatinski gradovi sada 
izjavljuju odanost Bosanskom kralju. Kralj Tvrtko dodaje svome kraljev- 
skom naslovu, pored Raške, Bosne i Primorja, još i Hrvatsku i Dalmaciju.') 


Godine 1390 Tvrtko bijaše na vrhuncu moći i slave. On je prvi u histo- 
riji ujedinio u jednu državnu cjelinu glavninu današnjih Slavenskih ze- 
malja i makar i na kratko vrijeme osigurao Slavenima na jugu Evrope 
mjesto u historiji bar donekle proporcionalno njihovom prostoru na 
geografskoj karti. Bez obzira na sve ostale okolnosti, bez obzira na 
proizvoljna tumačenja nekih naših historičara i sociologa, koji Tvrtkove 
motive, pobude i ciljeve tumače na jedan osobni, subjektivni način, 
Tvrtko bez sumnje predstavlja najljepšu i najsimpatičniju ličnost cijele 
naše burne prošlosti. Svaki drugi narod njega bi digao na pijedestal 


1) Preveden, F., op. cit., str. 411. 

najuzvišenijih nacionalnih ideala, dok naši historijski udžbenici vrve 
slavom hajduka i drumskih razbojnika, a o slavnom Tvrtku, bilježi se 
samo kao usput tu i tamo po koja rečenica. Da ironija bude još veća, 
u Bosanskim gradovima, gdje bi uspomena na ovog velikana trebala 
biti najjača, prije će se naći spomenik ljudima koji su radili na pro- 
dubljivanju i izoštravanju naših razlika, nego li uspomena na slavnog 
velikana naše rase, kakav je bio Tvrtko. 


Tvrtko je dalje planirao da se na ma koji bilo način riješi Madjarske i 
njenog vječitog uplitanja u naše domaće stvari. Nažalost ti planovi osta- 
doše samo kao lijepa zamisao, jer nagla smrt iznenadi Tvrtka, 23. Marta, 
1391. 


Tvrtka naslijedi njegov mladji brat Stjepan Dabiša (1391—1395), pa iako 
je daleko zaostajao iza svoga brata u svakom pogledu, ipak su prve 
dvije godine njegove vlade prošle u miru. Medjutim ona kronična bolest 
svih naših srednjevjekovnih država, t. j. svadje i borbe izmedju velikaša 
jednog bolesnog feudalnog sistema, ponovno oživljuje i počima izjedati 
državno tijelo iznutra. Hrvatski velikaši ne vole veliku moć Bosanskog 
kralja i oni sada počimaju šurovati sa Sigismundom, protiv Bosanskog 
kralja. Ipak dolazi do sastanka u Djakovu izmedju Bosanskog kralja i 
Sigismunda, godine 1393. Sastanku prisustvuje, pored kralja Dabiše, 
tada najmoćniji Bosanski velmoža, Hrvoje Vukčić Hrvatinić. Po tom Ugo- 
voru Dabiša predade Sigismundu Dalmatinsko-hrvatske gradove, a ovaj 
priznade Dabišu za Bosanskog kralja s tim da se kruna bosanska, poslije 
Dabiše, prenese na Sigismunda. 


Dvije godine nakon potpisa toga ugovora Dabiša umrije i sad bi Bosnom 
trebao da vlada Sigismund. Medjutim Bosanski patarenski velikaši i 
Bosanska bogumilska crkva nisu htjeli ni čuti o stranom kralju u Bosni. 


Oni postave Dabišinu udovicu Jelenu da vodi državne poslove uz pomoć 
i savjet najmoćnijih Bosanskih velmoža, Hrvoja Vukčića Hrvatinića, 
Sandalja Hranića i Pavla Radinovića. Ovi će Patarenski velikaši od sada 
imati kormilo Bosanske države u svojim rukama za čitavu jednu gene- 
raciju. 


Kraljica Jelena izdala je, 13. Maja, 1397, povelju Dubrovčanima o uki- 
danju carine ,pred Stonom na Maslini i na Slanom, jer prvo nijesu tuzi 
bile". Ta je povelja važna i zbog toga što propisivanje ili ukidanje carine 
pripada samo suverenoj vlasti u jednoj zemlji. Kraljica Jelena, izmedju 
ostalog, veli: 

SRETNE Mi, gospodja kira Jelena, po izvoljenju Božju kraljica Srb- 
ljem, Bosne i Primorju i Zapadnem stranam' i k tomu... 
izuvidjesmo i obnadjosmo, jer prvo nijesu bile carine na 
mista više pisana, hotjesmo i zapovidjesmo-da ne bude 
carine nijedne prije Stonom na Maslini i na Slanom od sele 
i do vijeka, jer i prvo nijesu bile... 

-+..1 za bolju svjedočbu i tvrdjavu sej povelje, postavismo 
pečat našega gospodina kralja Stefana Dabiše... 
V' dvori kraljevstva mi, u Sutisci" .') 


Godine 1398 Turska vojska, u kojoj su bili pomoćni Srpski odredi, upada 
u Bosnu. U toku te borbe kraljica Jelena je ili poginula ili zbačena s 
prijestolja, jer izgleda Patarenima nije išlo lako pod kapu da imaju ženu 
za vladara. 


Po smrti kraljice Jelene opet se javlja Madjarski kralj Sigismund sa 
zahtjevom na Bosansko prijestolje prema zaključcima Djakovačkog ugo- 
vora. Patarenski bosanski velikaši taj zahtjev uporno odbijaju i izabiraju 
za kralja Stjepana Ostoju, koji će ostati na prijestolju kratko vrijeme, 
tek do 1404. Ali i pored tako kratkog vremena njegovo vladanje ispu- 
njeno je velikim neredom i unutrašnjim borbama, za koje je dobrim dije- 
lom on sam kriv. 


Kralj Ostoja izdao je, 15. Januara 1399, povelju o predaji Bosanskog pri- 
morja Dubrovniku. U toj povelji nabrojena su sva mjesta koja se Dubrov- 
niku daju, ,za njih virno posluženije, kako je rečeno, mi, po milosti 
Božijej kralj Stjepan Ostoja, s voljom, pače i s hotinijem vlaste!" i vel- 
mož' kraljevstva mi, dah u baštinu i u plemenito vlastelem i vsoj općini 
grada Dubrovnika, s milostiju i utvrždjenijem, zemlje od Kurila deri do 
Stona, sa vsimi seli i zaseoci i s ljudmi i vsimi mejami i s pravinami 
i s vodami i s pašami i s drvmi i s dubravami i s grmjem i sa vsakim 
inim dostojanijem" 2) 


Interesantno je navesti imena Bosanskih velmoža koji su pristali na tu 
kraljevu akciju, jer će se neki od njih uskoro dići na kralja i postati 
njegovi zakleti neprijatelji. U toj povelji Ostoja veli: 

,! kada stvori siju milost kraljevstvo mi, tuzi bihu kraljevstva mi vlas- 
tele, a na ime: vojevoda Hrvoje, knez Paval Radinović, vojevoda Sandalj, 
tepčija Batalo i vojevoda Vlatko Tvrtković, vojevoda Vukašin Milatović, 
vojevoda Paval Klešić, knez Priboje Masnović, knez Radoje Radosa- 


1). Dizdar, M., op. cit., str. 166—7. 
2) Ibidem, str. 171. 

lić, knez Radoje Dragosalić, knez Vojslav Vojvodić, knez Vukašan Zlato- 
nosović, knez Kovač Dinčić".') 


Otstupanje od odredaba Djakovačkog ugovora kralj Sigismund je smatrao 
uvredom i on provali s vojskom u Bosnu. Bošnjaci ne samo da potukoše 
Sigismunda i njegove Madjare, nego još upadoše u Slavoniju i tako 
priključiše kotar Dubicu Bosanskom kraljevstvu?) U ovom vojnom 
podhvatu naročito je došao do velikog značaja i ugleda u Bosni vojvoda 
Hrvoje Vukčić Hrvatinić. Zapravo je on stvarni gospodar situacije u 
zemlji i on pokazuje izvjesnim djelima velike državničke poteze u stilu 
Tvrtkove vanjske politike. Prije svega Hrvoje želi da udalji Madjare iz 
Slavenskih zemalja. U to doba bio je, pored Sigismunda, još jedan pre- 
tendent na Hrvatske zemlje, Napuljski kralj Ladislav, uz kojega je pris- 
tajao jedan dio Hrvatskog plemstva i velikaša. Ovu situaciju Hrvoje 
hoće da iskoristi, kako bi se riješio Sigismunda. Kako je Hrvoje još od 
ranije bio vikar kralja Ladislava za Hrvatsku i Dalmaciju, to on sada, u 
ime Ladislava i kralja Ostoje pozove, godine 1401, Dalmatinske gradove 
da se priključe Ladislavu. Prvi se odazva Zadar, a poslije Knin, Šibenik 
i Trogir?) 


Kralj Ostoja je držao da Ladislav ne misli uopće dolaziti u Dalmaciju i 
aktivno vršiti kraljevsku vlast te da će, prema tome, on, Ostoja moći 
stvarno tu vlast vršiti, kao što je to činio kralj Tvrtko. Medjutim u Junu 
1403 Ladislav dolazi u Dalmaciju, a već je 5. Augusta te godine svečano 
okrunjen Zvonimirovom krunom u Zadru. Tim aktom on postade ne samo 
de jure, nego i de facto, kralj Hrvatske i Dalmacije. 


Videći to Ostoja sada nastoji da se izmiri sa Sigismundom. Sigismund 
to jedva dočeka i odmah šalje svoje izaslanike na Ostojin dvor da se 
stipulira novi odnos izmedju Sigismunda i Ostoje. Ostoja pravi za sebe 
fatalnu grešku priznajući Sigismundovo vrhovništvo u zamjenu za 
tobožnju zaštitu, koju mu Sigismund obećaje. 


Kad se je kralj Ladislav povratio u Napulj, Bosanski velikaši sa Hrvojem 
na čelu dižu se da zbace sa Bosanskog prijestolaj kralja Ostoju zbog 
njegovog presonalnog ugovora sa Madjarskim kraljem u kojemu se je 
radilo u sudbini Bosne bez njihovog pristanka. Ostoja nudi da se izmiri, 
ali Hrvoje o tome neće ni da čuje. Hrvoje stupa u savez sa Dubrovnikom 
i tobože želi da na Bosansko prijestolje podigne Pavla Radišića. To je 


1) Original ove povelje čuva se u Državnom arhivu u Dubrovniku. Vidi: Dizdar, 
M., Stari Bosanski tekstovi, str. 171. 

2) Preveden, F., History of the Croatian people, II, str. 419. 

3) Ibidem, str. 420. 

ista igra što ju je netom Hrvoje igrao sa Ladislavom Napuljskim protiv 
kralja Sigismunda. Kroz te manevre Hrvoje je tražio samo da ojača 
svoju vlast i da proširi granice kraljevstva Bosanskog. 


O Hrvojevoj zavjeri protiv Ostoje govori akt, koji je, izgleda, bio zaklju- 
čen izmedju njega i Dubrovnika 15. Januara 1404. Tu se veli: 

Mi, gospodin Hrvoje, po milosti Božijej slavni duk spalicki i veomožani, 
veliki vojevoda kraljevstva Bosanskog' i ka tomu, i mi, knez, vlastele 
i vasa općina boguljubimago grada Dubrovnika: 


Obitujemo jedna strana drugoj, i takoj stavismo i složismo Vasi 
zajedno biti suprotiv kralju Ostoji, na njegovu pogibio i rasutije 
i proganjanje van Kraljevstva, v vsih prvo prizvav ime gospodina 
Isusa Hrista. 

I zato, mi gospodin Hrvoje od seli obituju dvignuti vojske naše i 
poslati je priz Neretvu u Humasku zemlju i tuj va ime. Hristovo 
projaviti i proglasiti gospodina Pavla Radišića kralja bosanskoga i 
našom moćiju u vasem uzdržati ga i pomagati ga na vasu našu silu. 
I mi, grad Dubrovnik, takoje obitujemo zajedno s gospodinom 
Hrvojem va vase učiniti što moremo suprtiv kralju Ostoji, u pomoć 
rečenomu gospodinu Pavlu Radišiću, po moru i po suhu, po ovih 
mistih okolo nas, s našimi ljudmi i s inimi- koje budemo moći nag- 
nuti na to... ."') 


Prema zaključcima ovog tajnog ugovora izmedju Hrvoja i Dubrovnika 
izaslana su dva Dubrovačka poslanika na Madjarski dvor da uvjere Sigis- 
munda, da Ostoja nije vrijedan da se za njega kralj zauzme. U isto 
vrijeme Hrvoje sa vojskom pada pod Bobovac. U očaju, Ostoja šalje 
ženu na Madjarski dvor da moli za pomoć. Sigismund se njenoj molbi 
smiluje, šalje vojsku pod Bobovac i Ostoji spasava kraljevsku vlast, 
ali na vrlo kratko vrijeme. 


Dolazi do čudnog obrata u dogadjajima; Ostoja i Hrvoje se izmiruju. U 
stvari Hrvoje nastoji da dodje do opće pomirbe medju Bosanskom 
vlastelom, jer su Sandalj Hranić i Pavle Radinović kroz cijelo ovo vrije- 
me bili na strani kralja Ostoje. 

U to je došlo do spora izmedju Bosne i Dubrovnika radi Bosanskog 
primorja, koji je komad zemlje kralj Ostoja darovao Dubrovniku, 1399, 
ali ga je sada ponovno zaposjela Bosanska vojska. Po nagovoru Hrvoja 
Dubrovčani šalju deputaciju u Bosnu na pregovore. 


1) Dizdar, M., op. cit., str. 193. 

Aprila mjeseca, 1404, Sastaje se, u prijestolnom gradu Visokom, Bo- 
sanski državni ,Stanak", kome pored kralja Ostoje i djeda bogumilske 
crkve i njegovih pomoćnika, prisustvuju takodjer svi važniji velmože 
bosanski: Hrvoje, Sandalj Hranić, vojvoda Vukmir Jurjević, itd. ,Stanak" 


stupa u savez sa Dubrovnikom protiv nesretnog kralja. Ovaj puta i druga 
dva Bosanska velikaša, Sandalj Hranić i Pavle Radinović, nalaze se na 
1404, uprijestolnici Visokom, ovoga puta da se raspravi o sudbini samoga 
kralja Ostoje. nStanak" zaključi da Svrgne Ostoju, a na kraljevski 
prijestolje postave Tvrtka II Tvrtkovića, sina Tvrtka |. Ostoja nije ništa 
mogao učiniti protiv te odluke i on se povuče u tvrdi Bobovac, kojega 
Su još uvijek čuvali Madjari.') 


Izbor Tvrtka II za kralja donese samo trenutni mir zemlji. Vlast i moć 
vojvode Hrvoja postade Još veća. U stvari Hrvoje bijaše glavni izvor 
vlasti u Bosni, Hrvatskoj i Dalmaciji i već 1404 on kuje svoj vlastiti 
novac. 


imali su Dubrovčani u "djeda, koji je gospodar | otac duhovni vaše 
crkve Bosanske" 2) Konačno im kralj Tvrtko II potvrdjuje sve povlastice 
poveljom izdanom 24. Juna 1405, naglašujući ,kako grad Dubrovnik i 
vlastele dubrovačsci od postanja Bosne i Dubrovnika bili su vazda virni 
i prisrčani prijatelje našim prvim i nama". Kralju je bilo stalo do toga 
da naglasi to tradicionalno prijateljstvo i vjernost izmedju Dubrovnika 


,Učinih s gospodinom hercegom i po svitu s vlasteli bosanscimi i više 
togaj, da je vidomo vsakome: 


Tko godi je Bošnianin ali kraljstva bosanskoga prije rata bil dižan komu 
godi Dubrovčaninu, volja poklad imal od Dubrovčanina, volja na viri mu 


1) Preveden. F., 0p. cit., str. 426. 
2) Dizdar, M., Stari Bosanski tekstovi, str. 388. 

učinjena, i vsakoje rane i ubijenja i zle riči i hotinja zla, koja su bila 
meju Bosanscimi ljudmi i Dubrovčcimi, oboji obljubismo...i jednosrd- 
no prostismo i blagoslovismo. 


I takozi pravimo i povelivamo: 


Da nitko ne uzmože, niti smiti bude uspomenuti ni iskati krvi, ni ine 
osvete, ni vražde, ni u jedno vrime-dokoli stoji svit... 

A što je uzel vojevoda Sandalj i knez Paval Radinović, volja ini Bošnja- 
nin, ljubo Kraljstva bosanskoga, komu godi Dubrovčaninu dobitak, volja 
ine riči u siju rat, tomuj uzetju da je sudja knez Vukac Hranić i s njim 
vlastelin drugi bosanski, koga š njim kraljevstvo mi pošlje. 

I k njimi i š njimi zajedno da budu sudje dva vlastelina dubrovačka, 
koja općina dubrovačka pošlje. 

A tomuj budi ovim sudjam stanak u Konavlah, ali u Trebinju, ali Popovi, 
od ovih treh mist' jedno-gdi bude hotinje kneza Vikca Hranića. 

A što bude otlučeno i poznano po ovih četirih sudjah, ili po većem dilu 
od četireh sudja rečenih, da je krivo uzeto i ne po pravdi ljudem 
dubrovačcim-da se ima platiti i vratiti . . . A tomuj stanku u rečenom 
mistu budi rok šest misec' ot danas naprida".') 


Ovo je vrlo lijep dokumenat srednjevjekovne Bosanske pravne litera- 
ture, iz kojega se može vidjeti visoko, humanitarno poimanje o pravdi, 
nepravednom ratu i izmirivanju štete arbitražnim putem. 


Razvoj dogadjaja u Bosni nikako se nije svidjao Madjarima. Sigismund 
sprema veliku vojsku za napad na Bosnu, koja bi imala povratiti Ostoju, 
kao Ugarskog vazala, na prijestolje Bosne. Hrvoje i Bošnjaci traže 
pomoć Dubrovnika, Venecije i kralja Ladislava Napuljskoga. 


Godine 1405 velika Madjarska vojska pod vodstvom bana Maroth-a 
provali u Usoru, ali bude od Bošnjaka potučena. Isto tako upad u Bosnu 
sa Zapada doživi neuspjeh, iako su Madjari načas bili zauzeli Bihać. 


Nakon tih poraza Sigismund traži saveznike za križarsku vojnu na Bosnu. 
Nalazi ih u Rimskoj kuriji i kod Poljskog kralja. Papa Gregory XII 
(1406—1415) proglašuje križarsku vojnu, 9 Novembra, 1407, ,protiv 
Turaka i Arijevskih i Manihejskih otpadnika" 2) Velika vojska Madjarskih 
križara upada u Bosnu. U odbrani svoje domovine Bošnjaci se junački 
bore, ali u odlučnoj bitci kod nesretnog grada Dobora, usprkos divovske 
borbe, moradoše podleći brojčano mnogo nadmoćnijem neprijatelju. 


1} Dizdar, M., op. cit., str. 196—8. 
2) Preveden, F., op. cit., str. 429. 

grozno svete Bosanskom plemstvu; 126 plemića dadoše povješati, a 
kralja Tvrtka povedoše u Budavar kao zarobljenika. 


Omeru (Mihajlu) Latasu, koji kao poturčenjak u službi Turskog sultana 
zavi Bosnu u crno, nakon što je u njoj ugušio ustanak godine 1852, 
Tada je od Broda do Trebinja, = od Bihaća do Zvornika, Bosna bila oku- 
pana krvlju svojih sinova, koje je ovaj bivši austro-madjarski oficir dao 
posmicati. % 


potvrdi u njihovim položajima i posjedima. Hrvoje bar prividno pokazuje 
da je zadovoljan sa razvojem dogadjaja. 


Videći šta se dešava, Napuljski kralj Ladislav zaključi da proda svoj 
kraljevski naslov na Dalmaciju. Kad je on ponudio Veneciji Zadar i nje- 
govo kraljevsko pravo na ostale gradove za sto hiljada dukata, Venecija 
to odmah prihvati. Takvo je to vrijeme bilo, da su se gradovi i zemlje 
prodavale za nekakve šuplje kraljevske titule. 


Pored svih ugovora izmedju Madjarskog kralja i vojvode Hrvoja u pogle- 
du Bosne, narod i crkva bogumilska ne htjedoše primiti stranca za 


ponovno dovode Ostoju na prijestolje. Sada se stvara nova koalicija 
protiv stanja u Bosni: uz Sigismunda stoje veliki vojvoda Hrvoje i 
Srpski despot Stevan Lazarević. Uz kralja Ostoju, pored ostalih, stoji 
vojvoda Sandalj Hranić. 


Srpski despot Stevan Lazarević dobije tom prilikom Srebrenicu, koja će 

Bosanski velmoža Sandalj Hranić se već tada počima oslanjati na Turke. 
Ipak na opetovani poziv Sigismunda, Sandalj dolazi u Budim, 1412, kao 
kraljev gost i tako dolazi do časovitog izmirenja izmedju njih. Istovre- 
meno Hrvoje pada u nemilost, ne samo Sigismunda, nego i ostale 
vlastele u Hrvatskoj, Dalmaciji i Bosni, a pogotovu u Madjarskoj. 
Madjarski plemići koji su dobili neke dijelove Bosne rade protiv Hrvoja.. 
To su Maroth, Gara i Csupor. Hrvoju je naročito išao na živce ovaj 
posljednji. Na jednom sastanku u Budimu, u prisustvu kralja i vlaste- 
le, Csupor počne ismijavati Hrvoja. Imitirajući Hrvojev opori glas on 
ispred njega prolazi ričući kao vo. Hrvoju udaraju plamenovi uz obraz, 
ali šuti. Nešto docnije on će Csuporu uzvratiti šilo za ognjilo na njemu 
svojstven način. 


Hrvoje uvidja da je njegova zvijezda na zahodu i da bi svoj ugled 
povratio, on dolazi na ideju, da mora upotrijebiti silu, kako je bilo u 
duhu onoga vremena. Vrijeme je ovo vrlonestabilno. Saveznici i prijatelji 
se mijenjaju prema zahtjerima prilika i okolnosti. 


Kada je Sandalj Hranić pošao sa Bosanskom vojskom u Srbiju, da dadne 
podršku Srpskom despotu u borbi protiv Turaka, Hrvoje upada u njegov 
teritorij pustošeći i paleći. On sada otvoreno poziva Turke u Bosnu 
kao svoje saveznike. U odsustvu kralja Sigismunda, Madjarska kraljica, 
po nagovoru Csupora i Gare, proglasi Hrvoja izdajnikom i da se svi 
njegovi posjedi vraćaju kruni. Hrvoje šalje pismo kraljici u kome pravda 
svoj postupak i odbija optužbu o izdajstvu. On dapače zaprijeti kraljici, 
ako se njena optužba ne opozove, da će optužiti Madjarski dvor pred 
cijelim Zapadnim svijetom. Kraljica ipak ostaje pri svojoj izjavi. Pošto 
je bio odbijen od Venecije, Hrvoje se sada ponovno obraća kralju Ostoji. 
Sigismund je tada zauzet drugim poslovima, pa nije mogao posvetiti 
Bosanskom pitanju svu svoju pažnju, nego spremi u Bosnu bivšeg 
kralja Tvrtka II, da izazove što više nereda. U Bosni bjesni gradjanski 
rat, iz kojega Hrvoje i njegova partija izlaze ojačanim. To nijesu mogli 
podnijeti Hrvojevi Madjarski neprijatelji, Gara, Maroth i Csupor i oni 
se spremaju za konačni obračun sa Hrvojem. Pred smrtnom opasnošću, 
a služeći se dobrim vezama kralja Ostoje sa sultanom, Hrvoje doziva 
Turke u pomoć. Turci to jedva dočekaju. 


Odlučna bitka vodila se je na jugu Save, u Bosanskoj provinciji Usori. 
Madjari su naprosto zgaženi. Sva trojica Madjarskih velikaša padaju u 
ropstvo. Hrvoje uzima preda se Csupora i podsjeća ga na njegove 
uvrede na sastanku u Budimu. Naredio je da mu se donese volovska 
koža, u koju je dao ušiti živoga Csupora. Onda je naredio, da se u toj 
spodobi Csupor baci sa Vranduka pravo u rijeku Bosnu uz ove riječi: 

Dok si bio u ljudskom obliku, volio si da ričeš kao vo; tako sada, pored 
glasa, uzmi i oblik volovski".!) 


U Bosni, nažalost, ne jenjava luda igra velikaša. U jednom izletu kralja 
Ostoje, u kojemu su učestvovali mnogi velikaši, Sandalj Hranić izne- 
nadi Pavla Radinovića i ubije ga, pod izgovorom da je izdajica. U neredu 
koji je slijedio, Petar Pavlović, sin ubijenoga Pavla, u otvorenom savezu 
sa Turcima, ori i gori po Ostojinim i Sandaljevim posjedima. Turci 
upadaju u razne krajeve Bosne. Dogadjaji se razvijaju tako da i Sandalj 
Hranić i Petar Pavlović priznaju Tursku vlast. Hrvoje, taj ,nekrunisani 
kralj Bosne", kojega je, pored svih njegovih negativnih svojstava, Bosna 
ipak najviše trebala, umre u to vrijeme. Njegovom smrću nestaje sa 
pozornice Bosne jedna od najinteresantnijih ličnosti u cijeloj njenoj 
burnoj historiji. i 


Hrvoje je bio oženjen Jelenom Nelipićkom i kad je išao u Budim kralju 
Sigismundu, kao herceg Splitski i veliki vojvoda Bosanski, imao je tako 
veliku i jaku pratnju da je nije mogao sam financirati pa je od svoje 
gospodje Jelene, bogomdane mi hercegovice" uzajmio ,šest tisuća 
dukatov zlatnih" .2) Njegove velike posjede sada naslijedi njegova udo- 
vica, a posjedi i bogatstvo značili su ugled i moć. Kralj Ostoja je odmah 
bacio svoje oko na Hrvojevu udovicu; on se brzo razvede sa svojom 
ženom i oženi se Hrvojevom udovicom. Medjutim ni to Ostoji nije moglo 
pomoći u borbi sa Pavlovićima, koji ga smatrahu glavnim krivcem u 
pogibiji njihovog oca. Turci se zgražaju na besmislenu borbu i ludjačko 
krvoproliće medju Bosanskim velikašima i konačno sultan šalje svoga 
čovjeka, da pokuša izmiriti zavadjenu gospodu. Opet dolazi do državnog 
,stanka", na kojemu se velikaši složiše samo u jednoj točci, a to je, 
da je kralj Ostoja kriv svima nedaćama i da njega treba zatvoriti. Kad 
je to doznao, Ostoja u noći makne u zapadnu Bosnu, a Pavlovići uvidjaju 
da su svojom akcijom donijeli zlo cijeloj zemlji. Oni sada nastoje da se 
sa kraljem izmire, ali Ostoja umre, godine 1418. 


Ostojin sin Stjepan Ostojić bude izabran za kralja (1418—1421). Već 
druge godine njegove vlade vojvoda Sandalj Hranić odluči da konačno 
obračuna sa Pavlovića družinom. On nagovori Turskog sandjak bega 
Ishaka Hranušića da napadne Pavloviće kao sultanove izdajnike. Ishak 
to posluša i Turske trupe upadoše u Pavlovića posjede. U borbi Petar 
pogine, a Ishak beg dadne njegove posjede vojvodi Sandalju. 


Na drugoj pak strani Sandalj gubi Kotor, kojega zauzima Venecija. Pa | 


+) Preveden, F Opet, str:437: 
2) Dizdar, M., op. cit., str. 206. 

pored toga, nekako u ovo vrijeme, odnosi izmedju Bosne i Venecije 
poprimaju karakter zbližavanja. Mlečani sada imaju svoga predstavnika 
na dvoru u Visokom, a održavali su vrlo dobre odnose i sa pojedinim 
velmožama, naročito sa Sandaljem. Njemu su izaslali Ivana Čordžiju sa 
izvjesnim predlozima za suradnju. O tome govori povelja Sandalja 
Hranića izdata u Blagaju, 1. Novembra 1423, kojom se unekoliko regu- 
lišu odnosi izmedju njega i Venecije, nakon njegovog pristanka na ustupa 
nje Kotora Veneciji, iako na to Sandalj pristaje teška srca. ,Obraćajući 
pamet našu koliko smo pripravni, i naprijede vele veće pripravni, učiniti 
stvari ke su ugodne rečenomu gospodinu dužu i općini bnetačkoj, i 
pomišljajući velike trude koje je imao poklisar koji u različna vremena 
velekrat je bio pred našim gospoctvom-mnogo nas je pripavio učiniti 
onej stvari koje nam je rekao, i odnijeti od pameti naše izgubljenje grada 
Kotora".') 


Madjari su uvijek prežali na razvoj dogadjaja u Bosni i kad god je vatra 
gorila unutra, oni bi dodali ulja da bi se u rasplamsaloj situaciji mije- 
šali u Bosanske stvari. Tako oni sada ponovno puste iz zarobljeništva 
kralja Tvrtka II Tvrtkovića. On se iznenada pojavi u Bosni, a uz njega 
odmah pristadoše neki velikaši. Poslije Aprila, 1421, ništa se više ne 
čuje o kralju Stjepanu Ostojiću, a na prijestolje ponovno stupa Tvrtko Il 
Tvrtković (1421—1443). 


Zemlja je opet u vrtlogu unutrašnjih nereda, jer princ Radivoje, sin 
bivšeg kralja Stjepana Ostojića, drži da je on trebao biti izabran za 
kralja, umjesto Tvrtka II. Radivoje zatraži pomoć od sultana i tako 
Turska vojska ponovno ulazi u Bosnu. Videći da nema nikakvog izlaza 
Tvrtko II napravi mir sa sultanom, s tim da plati 32,000 zlatih dukata. 


Tek što je zaključio mir sa sultanom, kralj Tvrtko II ima sada da se bori 
protiv još jedne napasti. Na ime za vrijeme rata od 1408 izmedju 
Madjara i Bošnjaka, kako smo već vidjeli, kralj Sigismund dao je 
Srebrenicu tadašnjem Srpskom despotu Stevanu Lazareviću, što 
Bošnjaci naravno nisu htjeli priznati. Godine 1433, novi Srpski despot 
Djuradj Branković nastoji da prodre još dublje u Bosnu i tako dolazi 
do otvorenog sukoba izmedju Bošnjaka i Srba. Bošnjaci odbiju Srbe 
kod Zvornika, ali prije nego bi bitku konačno bobio, Tvrtko mora da 
hita na jug zemlje, gdje se ponovno javlja princ Radivoje sa svojim 
odredima, sigurno pomagan od Turaka. Da njegova tragedija bude 
potpuna, vojvoda Sandalj Hranić pristupa njegovim neprijateljima. Tim 
Sandaljevim manevrom Branković dobije Zvornik i Usoru, ostali dio 
zemlje zauzmu Sandaljevi odredi, dok nesretni kralj bježi iz zemlje. 


1) Ibidem, str. 217. 

Vojvoda Sandalj Hranić umrije g. 1435, a naslijedi ga njegov bratić 
Stjepan Vukčić Kosača (1435—1466). Poslije vojvode Hrvoja, Sandalj 
je bio najmoćniji velmoža kraljevstva Bosanskog. Njegov nasljednik 
Stjepan Vukčić Kosača postaje ,hercegom" godine 1448 i od tada se 
vojvodstvo kojim on upravlja zove Hercegovina. Hercegovina Stjepana 
Vukčića Kosače dakako bila je mnogo veća od današnjeg južnog dijela 
Bosne, što se tim imenom još uvijek zove. 


Kralj Tvrtko II u izbjeglištvu u Madjarskoj nalazi se u bezizlaznoj situ- 
aciji. Pomoć ne može nigdje naći. U toj teškoj i tragičnoj situaciji on 
dolazi do sudbonosne odluke: godine 1437 on nudi sultanu Muratu II 
da bude njegov vazal i da mu plaća godišnji danak u iznosu od 35,000 
dukata. Sultan tu ponuđu prihvati i Tvrtko se vraća u Bosnu. Sultan 
sada zauzima cijelu Srpsku despotovinu, uključivši one dijelove Bosne 
što ih je Srpski despot istom od Bosne prisvojio. Sultan je, izgleda, 
već tada mogao ući u Bosnu i od nje napraviti Turski vilajet, ali su ga 
drugi svjetski dogadjaji za momenat od toga spriječili. 


Nasljednik Sigismunda, kralj Albert II, umrije, g. 1440 i Madjarsko- 
Hrvatski velikaši izabraše Poljskog kralja Vladislava | Ugarsko-Hrvat- 
skim kraljem. On povede uspješnu vojnu na Turke i tako Turci napu- 
stiše Srpsku despotovinu. Tvrtko brzo iza toga umrije. 


Bosanski velikaši sada izabraše za kralja Stjepana Tomaša (1444—1461). 
Sve do tada on je živio vrlo povučeno, kao pravi pataren, upravo 
odbijajući da prizna kraljevsko porijeklo. On se oslanja na Madjare 
u eventualnim borbama sa mnogim njegovim neprijateljima, medju 
kojima je najjači herceg Stjepan Vukčić Kosača. To duboko neprijatelj- 
stvo izmedju kralja i hercega Stjepana nastalo je tek onda kad je 
kralj prišao katoličkoj crkvi. 


U doba vladanja kralja Tomaša Bosna je bila uglavnom sva u rukama 
bogumila. U toj šljedbi bio je odgojen i sam kralj. Da bi se mogao 
održati protiv Turaka, u Tomaševoj se glavi radja ideja, da traži zaštitu 
i savez Rima i Zapada. Papski delegat za Hrvatsku i Dalmaciju nagovori 
ga da napusti bogumilstvo i predje u katoličku vjeru. Čak mu papa 
Eugen IV nudi krunu, samo da pridje katoličkoj crkvi. Kralj otkloni 
krunu, bojeći se revolta u zemlji, ali ipak pridje katoličkoj crkvi i daje 
joj velike povlastice u zemlji. U toj melodrami on je nagovoren da se 
razvede od svoje patarenske žene, kraljice Vojače, koju je silno ljubio. 
S njom je imao sina Stjepana kojim se je ponosio. Da bi si osigurao 
jakog prijatelja, on se ženi kćerkom hercega Stjepana Vukčića Kosače, 
koji iako tobože kraljev podanik, ima isto toliko, ako ne i više vlasti 


82): 


nego sami kralj. Slijedeći kraljev primjer mnogi Bosanski velikaši, na 
oko predjoše u katoličku vjeru. To ali nije bio slučaj sa hercegom 
Stjepanom. On ne samo da ostade do kraja vjeran bogumilstvu, nego 
će njegovo vojvodstvo do skora postati glavnim utočištem bogumilstva 
na Balkanu. 


Kad su Srbija i dijelovi Bosne bili oslobodjeni od Turaka, 1440 god., 
kako smo naprijed vidjeli, javlja se ponovno ono staro rivalstvo izmedju 
Bosne i Srbije. Srpski despot Djuradj Branković htjede ponovno zauzeti 
Srebrenicu, koju je nakon Turskog povlačenja kralj Tomaš zadržao kao 
stari Bosanski posjed. Godine 1444 dolazi do strašne bitke kod Varne 
izmedju Turaka i Madjarskih križara u kojoj Turci pogaziše Madjare 
tako da je u metežu i sam kralj Vladislav platio glavom. Tim borba 
Madjara dakako nije bila svršena. Pod vodstvom njihovog narodnog 
heroja Janka Hunjadija, borba protiv Turaka ne samo da ne jenjava, 
nego se sve više produbljuje. Hunjadi pozove Srpskoga despota u savez 
protiv Turaka. Despot ne samo da ne htjede u taj savez stupiti, nego 
još izjavi vjernost sultanu. 


Izgleda po svim znacima da je psihološko raspoloženje naroda u despo- 
tovini u ovo doba više naginjalo Turcima nego Madjarima. Ovo psiho- 
loško raspoloženje izgleda, da nije bilo samo trenutno, nego je bilo 
zasnovano na nekim ranijim pamćenjima. Našavši se izmedju sultana 
i Hunjadija, veli se, da je Srpski despot htjeo da ispita i jednoga i dru- 
goga šta bi uradili sa Srbijom i pravoslavljem u slučaju pobjede. ,Ja 
bih svugdje uspostavio Rimokatoličku vjeru", odgovori Hunjadi. Despot 
je za tim pitao sultana, šta bi on uradio i kakvu bi politiku primijenio 
na Srbiju, u slučaju da pobjeda bude na njegovoj strani. ,Pored svake 
džamije stajala bi crkva i svaki bi čovjek bio slobodan da se Bogu moli 
u kojoj god bi htjeo", odgovori sultan.') 


Na povratku sa jednog vojnog pohoda na jugu Balkana Madjari sa Hun- 
jadijem pljačkaju i ruše neke Srpske gradove. Ali budu strahovito 
potučeni od Turaka na Kosovu polju, godine 1448. Hunjadi sa ostatkom 
razbijene vojske bježi na sjever, ali ga despot zaskoči kod Beograda 
i zarobi. Tek nakon obećanja da će platiti otkupninu od 100,000 dukata 
bio je pušten da predje preko Dunava, nakon što je ostavio kao taoca 
svoga sina Laszlo-a. 


Ipak je došlo do izmirenja izmedju despota Djurdja i Hunjadija. Despot 


1) Dupuy de Lome, E.. tos Eselavos y Turguia. Madrid, 1877, str. 17—18. Vidi 
takodjer: Arnold, T. W, The preaching of Islam, Lahore, Sh. M. Ashraf, 1961, 
ste 197. 

se ponudi da posreduje za opći mir izmedju Turske i Madjarske. Ugovor 
o miru bude potpisan u Smederevu, Maja 1449, za period od sedam 
godina. Tim ugovorom Srbiji bude smanjen danak koji je plaćala Tur- 
skoj za polovinu, dok je Bosna morala i dalje plaćati cijelu svotu, kako 
je ranije bilo zaključeno. 


Sada je trebalo riješiti pitanje odnosa izmedju Srbije i Bosne. Došlo 
je do sastanka Ugarskog plemstva i kralja, kojemu sastanku prisustvuju 
delegati Bosne i Srbije. Trebalo je riješiti pitanje Srebrenice. Skupština 
nadje da je Bosna u pravu i tako je kralj Tomaš, godine 1449, ponovno 
u posjedu cijelog teritorija kraljevine Bosne. 


U to kralj Tomaš, po nagovoru pape i Hunjadija, učini strahovitu grešku, 
koja će se grozno osvetiti i njemu i Hunjadiju i Bosni kao samostalnoj 
državi. On, na ime, počne otvoreno progoniti Patarene. Ta luda politika 
dovodi do masovnog selenja stanovništva iz Bosne; jedni bježe Turcima, 
dok se drugi, veliki dio, sklanja pod zaštitu vojvode Stjepana Vukčića 
Kosače. Patareni što odoše Turcima traže od sultana da povede rat 
na Bosnu i da svrgne kralja-nasilnika. S druge strane papa daje kralju 
i njegovim pristašama privilegije križara i oprost grijeha ,za vrijeme 
trajanja rata protiv Turaka i Manihejskih heretika" 2) Tako nastade, pod 
uticajem stranih elemenata, kojima nije bilo stalo do Bosanskog naroda, 
krvavi vjersko-gradjanski rat, koji će se svršiti padom Bosne kao 
samostalne države. U isto vrijeme i Srpski despot napada na Bosnu s 
namjerom da zauzme Srebrenicu. Kralj Tomaš se je zapleo u vrzino 
kolo iz koga se više nije mogao ispetljati. On traži pomoć na sve strane, 
a Hunjadi mu još zaprijeti da će upasti u Bosnu u slučaju da Bosanska 
vojska predje u Srbiju. Uz to ga još optuži kod pape da je mlak u borbi 
protiv Patarena. 


Na Turski prijesto stupi tada mladi sultan Mehmed II (1451—1481), 
jedan od najenergičnijih i najambicioznijih Turskih sultana. Bilo mu je 
tek 21 godina kad je zasjeo na prijestolje svojih predja, a već nakon 
dvije godine zauzima Carigrad, taj istočni Rim, i tim činom otvara novu 
eru u historiji našeg dijela svijeta. 


Vrlo je, mislim, poučno ovdje napraviti komparaciju izmedju postupka 
muslimanskih Turaka i latinskih kršćanskih križara prilikom zauzeća 
Carigrada, jer pad prijestolnice Istočnog Rimskog carstva i ponašanje 
pobjednika prema pobijedjenome imao je, u oba slučaja, veliki odjek 
u našim krajevima. Kako su se tom prilikom ponijeli križari, rečeno je 


2) Preveden, F., op. cit., str. 489. 


84 


na str. 59-60. Za Turski postupak, prema Grčkim izvorima, Arnold, T. W. 
navodi ovo: 


Jedan od prvih koraka što ih je preduzeo sultan Muhammed II nakon 
zauzeća Carigrada i uspostave reda u gradu, bio je da si osigura vjer- 
nost kršćana time što je sebe proglasio zaštitnikom Grčke crkve. Pro- 
gonjenje kršćana bilo je strogo zabranjeno; novoizabranom patrijarhu 
dat je dekret, koji garantira njemu, njegovim nasljednicima i biskupima 
pod njegovom .jurisdikcijom, uživanje starih privilegija, prihoda i iz- 
nimnih beneficija, koje su imali ranije pod prijašnjom vlasti. Gennadius, 
prvi izabrani patrijarh nakon Turskog osvojenja, primio je direktno iz 
sultanovih ruku patrijarški štap, kao znak njegovog visokog položaja, sa 
kesom od hiljadu zlatnih dukata i konja sa divnom opremom, kojega je 
imao privilegiju jahati, kad bi sa svojom svitom prolazio ulicama grada.') 


Ne samo da je poglavar crkve bio tretiran sa svim znacima respekta 
na koje je bio naviknut od strane prijašnjih, kršćanskih imperatora, 
nego je čak šta više dobio veliku vlast i u svjetovnom domenu uprave. 
Patrijarhov dvor bio je ovlašten da presudjuje sve slučajeve izmedju 
Grka i Grka; on je mogao propisati globe, staviti prekršitelje zakona 
u zatvor, koji je specialno njemu bio stavljen na raspoloženje pa je 
čak u izvjesnim slučajevima bio nadležan izreći smrtnu kaznu, koju su 
onda državne vlasti morale izvršiti. 


Potpuna kontrola duhovnog i crkvenog života (u koje stvari Turska vlada 
se nikada nije miješala, nasuprot stalnom ranijem uplitanju od strane 
kršćanskih imperatora) bila je u cijelosti ostavljena u patrijarhovim 
rukama i u rukama Visokog Crkvenog Sinoda, kojega je patrijarh mogao 
sazvati po svojoj volji, kad god je htjeo; ovdje pak u Sinodu patrijarh 
je mogao sasvim slobodno odlučivati o svim crkvenim i dogmatskim 
stvarima, bez da se je bojao uplitanja državne vlasti. 


Kao priznati visoki dostojanstvenik carske vlade on je mogao učiniti 
mnogo, da olakša stanje pritisnutih time što bi sultanu podnio pritužbe 
protiv djela nepravednih činovnika. Grčki biskupi u provincijama carstva 
takodjer su bili tretirani sa velikim respektom i oni su imali toliko 
civilne vlasti nad kršćanskim pukom, da su se, sve do najnovijeg vre- 
mena, oni ponašali u svojim diocezama kao da su bili Ottomanski visoki 
državni činovnici i tako su zauzeli mjesto stare kršćanske aristokracije, 
koja je od pobjeditelja bila uništena. Mi nalazimo, da je visoko Grčko 


1) Phrantzes, Georgios, Annales, ed. by B. G. Niebuhr, Bonnae, 1838, str. 
305—306. 


85 


svećenstvo bilo aktivnije u službi kao Turski agenti, nego kao Grčki 
svećenici; čak su poučavali svoj puk da sultan ima Božiju pomoć i 
odobrenje kao zaštitnik Ortodoksne crkve. 


Radi toga pa premda su Grci bili brojčano jači od Turaka u svim Evrop- 
skim provincijama carstva, vjerska tolerancija koja im je bila tako zaga- 
rantirana, kao i zaštita života i imanja, uskoro ih je navela na to da se 
izmire sa promjenom gospodara i da preferiraju suverenitet sultana nad 
kršćansku vlast. U stvari Grci su u mnogim dijelovima carstva primili 
Osmanlije kao oslobodioce od grabežljive i tiranske vlasti Franaka i 
Mlečana, koji su vodili dugotrajnu borbu sa Bizantijom za posjed Pelo- 
poneza i drugih obližnjih dijelova Grčke; uvodeći u Grčku njihov feu- 
dalni sistem, oni su sveli narod na stanje roblja, a budući su još bili 
stranci po govoru, rasi 'i vjeri, oni su bili silno omrznuti od njihovih 
podanika, kojima je promjena, pošto nije mogla biti na gore, pružila 
mogućnost za poboljšanje pa makar su njihovi oslobodioci takodjer 


bili stranci, ipak je nevjernički Turčin bio daleko preferiran here- 
tičkom katoliku sa Zapada" .') 


Prestravljen tim velikim sultanovim uspjehom, kralj Tomaš šalje sultanu 
svoje izaslanike da izjavi vjernost, a u isto vrijeme šalje deputacije u 
Rim i druge zemlje Zapada za pomoć Bosni. 


Dok Bosanski kralj igra tu dvostruku igru, veliki vojvoda Stjepan Vukčić 
Kosača traži od sultana da pošalje trupe u jugoistočnu Bosnu. To sultan 
učini i od osvojenih krajeva osnuje novi sandjak sa sijelom u Foči. 


Odnosi izmedju Bosanskog kralja i velikog vojvode Stjepana Vukčića 
Kosače poprimaju u ovo doba vrlo tragičan obrt. Razloge za to treba 
tražiti u prvom redu u kraljevom postupku prema bogumilima, inspiri- 
sanom sa strane. Otvoreni nastup prema stanovništvu zemlje morao 
je dovesti do kobnih posljedica. Kralj Tomaš je prognao sve ,Patarene", 
t. j. izabrane krstjane, koji se zajedno sa svojim djedom skloniše pod 
okrilje hercega Stjepana. Vidjeli smo već nekoliko puta do sada da je 
bogumilstvo bilo nepomirljivo prema Rimskoj crkvi, koju Srećkovićevo 
Bosansko evandjelje naziva ,Sotoninom crkvom" .2) Pod pritiskom sile 
mnogi su seljaci i niže plemstvo prividno prešli na katoličku vjeru, ali 
su u duši ostali bogumili, puni gorčine i jeda na svoje progonitelje. 


!) Finlay, G., A History of Greece from its conguest by the Romans to the 
present time, Oxford, 1877, vo!. II, str. 502 Vidi: Arnold, T. W., The Preaching 
of Islam, str. 147—49. U 

?) Solovjev, A., ,Nestanak bogumilstva i islamizacija Bosne", GIDBH, | 1949, 
str. 50. 

Čak je jedan vlastelin, poslan u Rim po kralju Tomašu, 1461 godine, 
prividno prešao u katoličku vjeru, a po povratku iz Rima u domovinu 
ponovno prešao na bogumilstvo i pobjegao pod okrilje hercegu Stjepanu 
u Hum.?) 


Herceg Stjepan, s druge strane, ima neprilika u svojoj vlastitoj kući. 
On je bio i junak i veseljak; volio je život i lijepo društvo, a naročito 
društvo lijepih žena. Družio se je sa italijanskim trgovcima, koji mu 
pričahu o čarima lijepe Cecilije, Florentinske ljepotice. Herceg je zaže- 
lio da ju vidi. Kad su je Italjani doveli pred njega, bio je zapanjen njenom 
ljepotom. lako je bio već u odmaklim godinama, on je mladu Florentinku 
zadržao na svome dvoru, unatoč protesta njegove žene Jelene i sina 
Vladislava. Ta familijarna romanca polako se pretvori u politički naboj, 
koji je morao eksplodirati. Hercegova žena i sin Vladislav bježe u 
Dubrovnik. Na hercegov zahtjev da se izruče, Dubrovnik odbija i herce- 
gove trupe upadaju na Dubrovački teritorij. U toj tragičnoj epizodi 
Dubrovačko-Hercegovačkih odnosa umiješan je Rim, Ugarska i Bosna. 
Godine 1451 stvara se savez Dubrovnika i Bosne protiv hercega Stjepa- 
na, usprkos činjenici da je Bosanska kraljica bila kćerka hercega 
Stjepana. 


Borba je trajala do 1453, kada je herceg Stjepan izvojevao odlučnu bitku 
protiv neprijateljeske vojske, predvodjene njegovim sinom Vladislavom. 
Vladislav se je pokajnički povratio pod krilo svoga oca. U ovom ratu 
pokazala se je prava moć bogumila u Humu. Samo zahvaljujući njihovoj 
upornosti herceg je mogao dobiti bitku. 


19 Jula, 1453 herceg je izdao u Pišću, na planini Pivi, akt oproštenja i 
pomilovanja sa sinom Vladislavom i ženom Jelenom, u kome veli: 


+... Očistiv i sjediniv srdce moje,... 

Naredih i utvrdih i pravo namjestih, od svršenoga i dobrovoljna 
srdca mojoga, 

Pred gospodinom Bogom živijem i pred vsjemi svetijemi, do vijeka 
Bogu ugodivšijemi, 

Cijelo i pravo i dobrovoljno prostih i oprostih, vsu zgrjeu i supro- 
tivštinu, veliku i malu, 

Kućama našijem- 

Poštenoj gospoje Jelene i sinu mi knezu Vladislavu i svjem vlas- 


Pravo i istinijo i nelicemjerno, prostih i blagoslovih. . ." 
2) Ibidem, 

Koliki je ugled imao tada djed crkve bosanske u Humu, najbolje se vidi 
iz činjenice, što je herceg, na svome službenom aktu pomilovanja njega 
postavio kao glavnog svjedoka. ,! na toj postavismo svjedoke i sredi- 
telje vjere naše: djeda bosanskoga i s njim 12 poglavitijeh krstijan i 12 
našijeh plemenitijeh vlastela-".') 


Na drugim ratnim područjima u blizini naših centralnih zemalja situacija 
nije stabilna. Turska vojska doživljuje trenutni neuspjeh pod Beogradom, 
1456. Okuražen tim Madjarskim uspjehom, kralj Tomaš objavi križarsku 
vojnu na Turke i zatraži pomoć od cijelog Zapada. Papa Calixtus il 
šalje vatrene apele kroz sve Zapadne zemlje za sakupljanje priloga, 
koji bi se dijelili na tri jednaka dijela: trećina Ugarskom kralju, trećina 
kralju Bosanskome Tomašu i trećina vodji Albanaca, Djordju Kastriotu. 
U to umre Ugarski kralj Ladislav V, Novembra 1457, a u Januaru 1458 
Hunjadijev mladi sin Matijaš Korvin bi izabran za Ugarsko-Hrvatskog 
kralja. 


Kako je odziv za križarsku vojna na Zapadu bio dosta slab, to se kralj 
Tomaš nadje sam u borbi protiv moćnog Turskog sultana. lako je 
Bosanska vojska imala nešto uspjeha u početku, konačni ishod je bio 
svakome jasan. U Aprilu, 1458, kralj Tomaš zaključi mir sa sultanom, 
obvezujući se ponovno na plaćanje godišnjeg danka prema ugovoru u 
Smederevu od 1449. 


Srpski despot Djuradj Branković umre, a naslijedi ga sin mu, despot 
Lazar Djordjević (1456—1458). Odnosi izmedju kralja Tomaša i despota 
Lazara poprimaju prijateljski ton. Postavljen je plan da se ženidbom 
izmedju despotove kćerke Jelene i Tomaševa sina Stjepana povežu 
Bosna i Srbija u neku vrstu obrandbenog saveza protiv Turaka. Medju- 
tim prije nego je do ženidbe došlo despot Lazar umre te se stvori kriza 
nasljedja u Srbiji. Kralj Tomaš i njegov sin Stjepan odlaze u posjetu 
Ugarskom kralju Matiji Korvinu, a ovaj saziva skupštinu vlastele u gradu 
Szegedu, kojoj prisustvuju i Srpski predstavnici. Skupština zaključi da 
postavi Stjepana Tomaševića novim despotom Srbije i svih zemalja što 
ih je despotovina imala u Madjarskoj. U Aprilu, 1459, Stjepan Tomašević 
se oženi princezom Jelenom i tako se Srbija i Bosna ujedine u perso- 
nalnu uniju za kratko vrijeme. 


Sve ovo nije mnogo koristilo, jer narod u Srbiji nije bio za ovakav po- 


redak. Despot Stjepan Tomašević dodje u Smederevo sa ženom i rod- 
binom, ali narod nije volio ni njega ni njegovu ženu. Princezu Jelenu 


1) Dizdar, M., Stari Bosanski tekstovi, str. 250, 254. 

narod nije volio, jer je ona bila protiv Mihajla Zbogovića, po narodu 
izabranoga despota. Ona je Zbogovića spremila u lancima kralju Matiji 
Korvinu, a sebe stavila pod okrilje Madjarskog kralja. Srbi su pak u 
novome despotu gledali samo orudje Madjara, a u Matiji Korvinu 
gorljivog katoličkog zanešenjaka, koji će nastojati da njima nametne 
katoličku vjeru. 


Sultan je svu tu igru pomno pratio. 20. Juna, 1459 njegova vojska osvane 
pod Smederevom. Srbi ne samo da se ne odupirahu, nego čak dadoše 
sultanu ključe grada, u koji on udje bez kapi krvi. Kroz nekolike godine 
nešto slična drama ponoviće se u Bosni pod tvrdim gradom Bobovcem. 
Kako se je Smederevo, po važnosti svojih utvrda i geografskom položa- 
ju, smatralo odmah iza Carigrada, drugim ključnim gradom jugoistočne 
Evrope, to je pad tako važnog mjesta, i to bez otpora, izazvao zapre- 
paštenje u cijeloj Zapadnoj Evropi. Optužbe su padale na sve strane, 
a naročito na kralja Tomaša. Papa naredjuje istragu cijele stvari 
prijeteći kralju Tomašu, da će biti isključen iz crkve, ako se uspostavi 
da je on kriv za pad Smedereva. Istraga medjutim pronadje Tomaša 
nevinim. 


Kralj Stjepan Tomaš umrije naprasno, 10 Jula 1461, a naslijedi ga sin 
mu Stjepan Tomašević (1461—1463). Situacija je u zemlji upravo bez- 
nadna, radi toga što kralj, pod uticajem izvana, vodi otvorenu borbu i 
čini sve vrste nasilja protiv bogumila, svojih vlastitih podanika. Uz to 
mu dolazi u glavu ideja, ako se okruni kraljevskom krunom dobivenom 
iz Rima, da bi mogao okupiti narod oko sebe i dobiti jaču podršku sa 
Zapada u borbi protiv Turaka. Kralj je dakle pod uticajem Rima učinio 
dvije fatalne greške, koje su konačno dovele do pada Bosne kao samo- 
stalne države i do pada kraljeve glave. On je, prvo, došao u sukob sa 
svojim, bosanskim narodom, tjerajući ga silom da mijenja vjeru, a 
drugo, kruna iz Rima na samo da nije dovela do konsolidacije unu- 
trašnjeg fronta, nego ga je oslabila dotle, da je narod u Turcima gledao 
oslobodioce od domaće tiranije. 


Poruka kralja Stjepana Tomaševića papi Eneju Silviju Pikolominiju, 
sačuvana na Latinskom jeziku, iako joj je autentičnost sumnjiva, jasno 
govori o očajnom položaju bosanskog kralja, koji prekida sa Turcima 
pod uticajem Zapada, a taj isti ga Zapad u najtežem času ostavlja na 
cjedilu. 


FDojde glas kraljevstvu mi kako car turski Muhamed namjerava dojdu- 
ćeg ljeta udariti s vojskom na mene i da je za to sve potrebito prigoto- 


vio. Tolikoj sili turačkoj ja sam ne mogu odoljeti. Umiljeno sam molio 

ugarsku i bnetačku gospodu i Jurija Kastriota jeda bi mi u ovoj nevolji 
pohitali u pomoć, što molim i tebe, svepočtenog, uzmožnog i presvi- 
jetlog gospodina i oca. Je ne ištem zlatih brda, ali bih bio rad da moji 
neprijatelji kao i ljudi u mojoj zemlji uznaju kako mi tvoja pomoć neće 
uzmanjkati. Jere, ako Bošnjani budu vidjeli da u ovoj rati neće biti 
sami i da će im mnogi ini pomoći-hrabrije će u rat iti i vojevati, a 
tagdi i turačka vojska neće bez straha u moje vladanje naprasno 
ulisti ... 


Predhodnik tvoj blagorodni Eugen ponudio je roditelju mome, dobrog 
spomenutija gospodinu kralju Tomašu, kraljevski vijenac i hotio izgra- 
diti crkve i postaviti episkope u rusagu bosanskom, ali te dobre uvjete 
roditelj naš nije mogao primiti- nije htio da na sebe navuče navist i 
gnjev turačku-jere je bio još nov vjernik i još nije bio prognao nev- 
jernike i maniheje iz ovoga kraljevstva. A ja sam pače kao dijete 
kršten i učio sam latinsku knjigu i tvrd u katoličkoj vjeri pa se ne 
bojim onoga čega se moj otac bojao. Stoga više od svega jest moje 
željanije da od tebe primim krunu i svete episkupe, što će najbolje 
znamenije biti da me nećeš u hudobi ostaviti. S pomoću tvojom dati 
ću svoj Bosni veće upvanje, a nenavidnicima veći strah... 


Ovo ti javljam-da je svakome vidimo kome se podoba, jere je sve 
istinito i tvrdo, da kasnije ne kažes da ti nije bilo znano i da mene ne 
potvoriš zbog mojega nemara i neskrbi. A moj roditelj je predšasniku 
tvome Nikoli i Bnecima proricao kob koja će zadesiti Carigrad i tu 
mu se nije dala vjera. Krstjanstvo je zato na svoju velju štetu izgubilo 
onaj carski grad, stolicu patrijarha i temeljac Grčke. Sada-ja za sebe 
takvu sudbu proričem. Ako mi vjerujete i budete pomogli, onda ću se 
spasti, inako-propašću. A moja propast neće biti samo moja-ona 
će povući kao bujica i mnoge druge. . ."!) 


Predstavnici kralja Stjepana po ovom predmetu nailaze na simpatičan 
prijem u Rimu i papa šalje svoga legata u Bosnu sa krunom za bosan- 
skog kralja. Rano u Novembru, 1461, u novoj prijestolnici Jajcu, pred 
sakupljenim plemstvom, kralj Stjepan Tomašević bude okrunjen kra- 
ljevskom krunom. On je bio prvi i posljednji bosanski kralj, koji je dobio 
krunu iz Rima, a nosio ju je jedva dvije godine. To krunisanje bilo je 
razlogom da se na Bosnu sruči oluja sa dvije strane. Madjarski kralj 
nije mogao podnijeti krunisanje bosanskog kralja, kojega on smatraše, 
po nekom nepisanom zakonu, sebi podredjenim. Posredstvom pape 
ipak se je našao modus vivendi izmedju Ugarskog i Bosanskog kralja, 


!) Dizdar, M., op. cit., str. 265—67. 

s tim što je posljedni stupio u savez sa Matijom protiv Turaka i odre- 
kao plaćanje danka sultanu, na koji je bio obvezan pismenim ugovorom. 
Tim činom kralj Stjepan je sebi izrekao smrtnu osudu, a Bosni gubitak 
samostalnosti. 


Sultan nije mogao podnijeti jednostrano kršenje ugovora i počeo je 
spremati veliku vojsku na Bosnu. Ta vojska dolazi pod tvrdi grad Bobo- 
vac, kojega brani prividno pokršteni, dojučerašnji patarenski veli- 
kaš Radak. Kao što je predato Smederevo, četiri godine ranije, tako 
sada Bobovac pada u ruke sultana Mehmeda II Fatiha, bez otpora. 
Nasilno nametanje narodu neprihvatljivih ideja stvorilo je i ovdje istu 
psihološku atmosferu koja dovodi do onog prigušenog unutrašnjeg 
otpora što će eksplodirati u prvoj datoj prilici. To je historijska istina 
koja se stalno ponavlja. Usprkos toga nasilnici i tirani izgleda nikako 
ne mogu da iz toga povuku logičan zaključak. To prigušeno psihološko 
raspoloženje u datom momentu mijenja tok historije. 


Pad Bobovca, najjačeg grada kraljevine Bosne i njenog ponosa kroz 
vijekove, otvara vrata Turskoj vojsci kroz cijelu zemlju. Nesretni kralj 
uhićen je u Ključu i doveden pred sultana. U nedoumici šta da se s 
njim uradi, a pošto mu je vojskovodja zagarantirao život, naravno bez 
pitanja i odobrenja sultana, neki Perzijanac dodje sa odlukom da kralja 
treba smaknuti. Navodno je tu odluku osnivao na riječima Muhammeda 
(a. s.): ,Vjernik ne smije dozvoliti da ga ista zmija pecne dva puta iz iste 
rupe." Tako eto u vrtlogu dogadjaja, čiji su alavni aktori bili uvijek izvan 
Bosne i njenog naroda, izgubi glavu posljednji Bosanski kralj, a Bosna 
ulazi u novu eru svoje burne historije. 


Pad Bosne tumači se od strane nekih naših domaćih historičara na 
način koji nikako ne odgovora historijskom činjeničnom stanju. Neki 
čak pišu kako je ,Bosna sramno izgubila svoju državnu egzistenciju".') 
To su oni pisci, kojima nije stalo do razglabanja historijskih dogadjaja 
u okviru ideja i shvaćanja onoga vremena, nego oni na te dogadjaje 
gledaju iz svoga današnjeg, ultranacionalističkog i šovinističkog staja- 
lišta. Zaslijepljeni mržnjom na sve što ne odgovora njihovim uskim 
pogledima, oni nisu u stanju da analiziraju dogadjaje mirno, objektivno 
i bez predrasuda, kako to odgovora istraživačima historijskih istina. 


Svakome tko se bavi historijom poznato je da je Bosna sačuvala 


državnu samostalnost gotovo čitavo jedno stoljeće nakon Srbije, a 
preko tri stotine godina nakon što je Hrvatska izgubila svoju državnu 


1) Čorović, V., Bosna i Hercegovina, str. 59. 

samostalnost. Ako je govor o borbi i naporima mi ne vidimo niti jedno 
od naših Slavenskih plemena, da je izdržalo stoljetnu borbu protiv svih 
i svakoga, kao što su to bili srednjevjekovni Bošnjaci. Usprkos svim 
križarskim vojnama, usprkos stoljetnim Madjarskim pokušajima da 
Bosni nametnu svoju vlast i svoj okvir ideja, Bosna se je održala 
krvareći kroz vijekove da očuva svoju nacionalnu i vjersku neovisnost. 
Kad se jedna država nadje izmedju čekića i nakovnja, kao što je bila 
Bosna izmedju Madjarske i Turske, obadvije strane države, onda takva 
država ide tamo kuda joj diktiraju zahtjevi datog momenta, jer države 
nemaju ni stalnih prijatelja ni stalnih neprijatelja, nego samo stalne 
interese. Križarske vojne pod vodstvom Ugarske, koje su toliko puta 
ostavile pustoš u zemlji, imale su za zadaću indoktrinirati čitav jedan 
ponosni narod u nekoj njima neprihvatljivoj ideologiji i još k tomu 
nametnuti Bosni strano gospodstvo. Pravo je čudo zašto ovi i ovakvi 
domaći pisci ni ne pokušavaju da istaknu pravog krivca za unutrašnju 
slabost Bosne. Osim toga ne smijemo zaboraviti da je Turska u ono 
vrijeme došla sa zaista revolucionarnim socijalnim idejama. U Evropi 
je to bilo doba feudalne aristokracije. Do nekog ugleda i vlasti mogao 
je doći samo onaj koji je vukao lozu iz neke aristokratske kuće. Seljak 
i kmet na vlastelinskom dobru bili su samo sluge ili robovi. U turskoj 
pak državi mogao je doći do najvećeg položaja, ugleda i časti doju- 
čerašnji seljak, ili seljačko dijete, ako je bio sposoban i ako je prihvatio 
islam. Treba samo pročitati pismo Zagrebačkog biskupa Šimuna Erde- 
dija, od 24 Novembra, 1536 pa da se donekle osjeti duh onoga vremena. 
Biskup je to pismo uputio svome prijatelju, bivšem Hrvatskom banu, 
Franji Baćanu, povodom turske ofanzive u Slavoniji. U pismu se nalaze 
i ove riječi: 

,Oba sandjaka, Bosanski naime i Smederevski, izdali su proglas, da 
će svi oni koji priznaju vlast ili turskog cara, ili Ivana (Zapoljskog), 
steći mir i sloboštine. | ovo mogu smjelo ustvrditi da je poslije osvo- 
jenja Broda, zajedno sa onima koji su bijedno pali u robstvo, više od 
40,000 ljudi otpalo od kršćanske vjere i svakim danom otpada ih bez 
broja, držeći da će ovo života što im preostaje, lakše proživjeti u mirnijim 
vremenima. | naši podložnici, čuvši za slobodu, koju su Turci proglasili, 
tako su postali bijesni, da se bojim da će jednoga dana i plemići i 
seljaci jednoglasno izjaviti vjernost Turcima tako, da ja ni u svojoj 
kući nijesam siguran... Bijedni svijet u očajanju zbog tolikih nevolja 
svojevoljno, nažalost, prihvaća muhamedansku šljedbu, odričući se 
vjere Krista Spasitelja. To je došlo da i moji kmetovi na dobrima oko 
tvrdjave Sopje ostavljaju mene i priznaju vlast Turaka" .') 


1) Handžić, Adem, O islamizaciji u sjeveroistočnoj Bosni u XV i XVI vijeku", 
Orient. Inst., Sarajevo, Prilozi za orijentalnu filogiju, XVI—XVII, s. 12. 

To proizvoljno tumačenje historije vrijedi i onda kad naši domaći 
historičari govore o prelazu bogumila na Islam. Oni u tome aktu gle- 
daju, ili hoće da vide nešto što ondašnji Bošnjak nije vidio. On je u 
Islamu vidio i našao konačno utočište od vjekovnih progona i krvarenja. 
S toga je vrlo neukusna, neobjektivna i čak šta više smiješna primjedba 
nekih od tih historičara, kad vele: ,Poturči se plahi i lakomi", ili kad 
vele da su Bošnjaci prešli na Islam da bi sačuvali svoje posjede. 


Istina je da je bilo, da ima i da će uvijek biti izvjesnih pojedinaca, koji 
su spremni da za materijalna dobra prodaju svoje nazore, ideje, poglede 
i pripadnosti. Takvi pojedinci se nalaze u svim narodima i zajednicama. 


Ali žigosanje čitavog jednog naroda sa tim pečatom može da poti- 
če samo iz subjektivno motivisanih namjera, koje su vrlo providne. 
Ako su to bili motivi za prelaz Bošnjaka na Islam, bilo bi jako za- 
nimljivo ispitati razloge radi kojih naša druga Slavenska braća primiše 
kršćanstvo. 


12. Državno-pravni položaj srednjevjekovne Bosne 


Slovo Bosni!) 


Mnogo je pisaca kušalo 
U crno tvoju zaviti slavu 
Čak i žiću tvome učiniti kraj, 
Ali im manjka moć, 
Da u daljinu obzorja plavu 
Iznad svog duhovnog brloga dignu 
Svoju sićušnu glavu, 
Ili da dlanom crnim sakriju 
Žarkoga sunca sjaj. 


Na prelazu iz srednjevjekovne samostalne države u Turski period 
potrebno je reći nekoliko riječi o državno-pravnom položaju srednje- 
vjekovne Bosne, naročito u odnosu na Ugarsku. Postoji, na ime, teza 
u domaćoj literaturi, a pogotovu još kod Madjara, koja ide za tim da 
prikaže Bosnu, kao da je tobože bila, za cijelo vrijeme srednjega vijeka 
pod vrhovništvom Ugarsko-Hrvatskih kraljeva. Neki idu čak tako daleko 
da pišu, kako su izvjesni bosanski banovi, tobože svjesni činjenice da 


1) Parafrazirano po Mirzi Safetu. 

pripadaju pod vrhovnu vlast Ugarskih kraljeva, kad bi se oslobodili 
momentalnog vrhovništva Bizantije, pohitali da se svojevoljno podvrgnu 
pod vrhovnu vlast tih svojih dragih i milih gospodara. 


Ništa nije dalje od historijske stvarnosti; takovo pisanje ne može se 
smatrati ozbiljnim radom. Prije svega pogrešno je tumačiti dogadjaje 
Srednjega vijeka iz perspektive današnjeg doba. Svako vrijeme ima 
svoju posebnu psihologiju, svoj način gledanja na svijet i život, svoj 
okvir ideja, sistem prednosti, vrijednosti i vrlina i tko nije u stanju da 
prodre u psihološko raspoloženje historijskih činbenika jednog izvjes- 
nog vremena, taj neće biti u stanju tumačiti dogadjaje prošlosti onako 
kako su ih shvaćali ljudi onoga vremena. 


Imade tendencija kod izvjesnog broja naših pisaca da čitavu povijest 
Slavena na Balkanu tumače u okviru Srpsko-Hrvatskih odnosa od po- 
sljednih 55 godina. Odnosi pak izmedju Srba, Hrvata i Bošnjaka bili su 
onda sasvim drugačiji. Svako od ta tri naša plemena imalo je svoju 
državu. Odnos izmedju tih naših srednjevjekovnih država nije bio 
prožet modernim pojmovima nacionalizma. Pored naših naroda ondje 
su igrali ulogu i drugi historijski faktori, u prvom redu Madjarska, 
Turska, Bizantija i Venecija. Naši su narodi bili u središtu jednog 
historijskog vrtloga, koji je bio prouzrokovan i pokrenut vanjskim čin- 
benicima, na koje naši narodi nisu mogli utjecati. Ne zaboravimo onu 
sudbonosnu administrativnu liniju izmedju Istočnog i Zapadnog Rimskog 
carstva, koja je nastala nekoliko stoljeća prije našeg dolaska na Balkan. 
Ona prolazi točno kroz srce našeg narodnog teritorija. Vjerski raskol 
izmedju Rima i Carigrada u jedanaestom stoljeću zapravo cimentira 
onu prvu podjelu. Naš se je svijetodmah po dolasku u današnju našu 
domovinu našao u centru vrtloga velikih svjetskih duhovnih sila i protiv 
svoje volje. Zahvatili su nas različiti valovi i morali smo, možda i 
protiv našeg pristanka, ići sa valom, ako nijesmo htjeli biti poto- 
pljeni. 


Velike svjetske religije Kršćanstvo i Islam imale su jako važnu, možda 
presudnu ulogu u našoj drami. Možda bi se moglo reći da uzvišeni 
moralno-etički principi na kojima počivaju te dvije velike svjetske 
religije nijesu nikada od naših naroda pravilno shvaćeni i u praksi primi- 
jenjeni. Umjesto da narod podignu na viši, humaniji stepen propovije- 
dajući i praktikujući ljubav, bratstvo, medjusobno potpomagnje i razu- 
mijevanje, ondje su vjere postale izvor mržnje i zatiranja. To nikako 
ne može biti cilj i poziv ni Kršćanstva ni Islama. Stvari se pogrešno 
tumače i radi političkog rivalstva izmedju pripadnika tih religija, dolazi 
do duboke mržnje medju pripadnicima jedne te iste rase. Srbi, pri- 

mjerice, često puta bacaju krivicu za sve svoje nedaće na Turke, dakle 
muslimane, dok zaboravljaju da je pravoslavni car Jovan Cantacuzen, 
car Istočnog Rimskog carstva, pozvao godine 1354, Turke da predju 
u Galipolje i da brane carstvo protiv nadiruće Dušanove Srbije, koja 
je htjela uzeti istočni Rim.') Taj poziv omogućio je Turcima, jedno 
stoljeće docnije, da zauzmu Carigrad, kojega su Srbi isto tako mogli 
zauzeti. I ovdje dolazi do izražaja ona istina da u historiji manje odlu- 
čuju sentimenti, više interesi. 


Madjarska tvrdnja da je srednjevjekovna Bosna bila pod vrhovnom 
vlašču njihovih kraljeva, da su oni imali suverenitet nad Bosnom, nema 
nikakve pravne ni stvarne osnove. Istina je da su neki kraljevi iz kuće 
Arpadovića nosili dugačke, kitnjaste naslove, kao: ,Milošću Božijom 
kralj Ugarske, Dalmacije, Hrvatske, Rame, Srbije, Lodomerije, Rumunije 
i Bugarske".?) Koliko ta pompozna titula u pojedinim slučajevima 
označuje pravo suvereniteta, o tome se može govoriti. 


Odnos Ugarske prema Bosni mijenjao se je tokom vremena i uzimao 
različite forme. U prvo vrijeme taj se odnos ispoljava u vidu križarskih 
vojni na Bogumile, bez nekih teritorijalnih pretenzija. U stvari to je 
doba kada Madjarska sama djeluje više kao vazal Rimske kurije i 
njen mač protiv heretika. U doba Kotromanića, naročito bana Stjepa- 
na II, koji postade punac Madjarskog kralja Ljudevita, dolazi da neke 
vrste saveza izmedju Bosne i Madjarske. Nešto docnije, u doba Ugarske 
ekspanzije, Madjari su odvajali izvjesne, male dijelove Bosne i u njima 
postavljali svoje ljude za upravitelje, ali tim nije prestala postojati 
samostalna Bosanska država. Nekada je dolazilo do nekog ugovora 
izmedju Madjarskog kralja i Bosanskog vladara, ali taj ugovor nije imao 
nikakvog značaja, ako ga Bosanski državni ,stanak" nije prihvatio, kao 
što smo vidjeli sa ugovorom u Djakovu izmedju kraljeva Dabiše i 
Sigismunda, godine 1393. Jedino nakon pada Bosne pod Turke, kad je 
kralj Matija Korvin zauzeo Jajce i osnovao dvije male banovine pod 
direktnom upravom Ugarske, može se govoriti o nekom Madjarskom 
vladanju nad malim dijelom bivšeg Bosanskog kraljevstva. Ali to je 
bilo nakon nestanka Bosne sa pozornice dogadjaja kao samostalne 
države i to zapravo ulazi u sferu odnosa izmedju Madjarske i Turske, 
a ne Bosne i Madjarske. , Medjutim nikakav srednjevjekovni, a pogotovu 
moderni državno-pravni pojam suvereniteta ne može se iz tih odnosa 


1) Bryer, A., Byzantium and the ancient East, New York, P. Hamlyn, 1969, 
str. 21. 

2) Baernreither, Josef Maria, ,Bosnien und die Herzegovina in der vorottoma- 
nischen Zeit", UOsterreichische Rundschau, v. 54, str. 115. 

izvesti, čak je još uvijek neistraženo, kako je Ugarski kralj upoće dobio 
naslov ,rex Ramae".') 


Čovjek se nalazi na klizavom terenu kad pokušava pravno definirati 
vlast samih Bosanskih banova, odnosno kraljeva. Kakva onda smisla 
ima govoriti o suverenitetu stranog vladara nad Bosnom, koji je mogao 
imati samo neki upliv na Bosanskog vladara, a nikako nad zemljom i 
narodom direktno. 


U srednjevjekovnoj naime Bosni kralj nije bio apsolutni gospodar, nego 
je bio jedan od velikih magnata, zapravo prvi medju jednakima. Bogu- 
milska crkva nije bila samo duhovna vlast, nego njen poglavar uvijek 
budnim okom prati šta se u zemlji dešava. Svi važniji ugovori, a Ppogo- 
tovu medjunarodni, potpisuju se u njegovom prisustvu; on je svjedok. 
Da su Madjarski kraljevi imali, nekad manji nekad veći, uticaj na Bo- 
sanske banove, odnosno kraljeve, o tome nema sumnje, ali ih nikada 
nisu postavljali, izabirali i svrgavali. To je pravo pripadalo državnom 
rstanku" Bosne, a njega su činili velika i mala vlastela i predstavnici 
crkve Bosanske. Kad god je Madjarski kralj nastojao da svoju volju 
nametne Bosni, morao je to raditi silom, a to je dovodilo do oružanih 
sukoba i ratova. U tim ratovima i okršajima ratna je sreća bila čas na 
strani jednih, čas drugih. Bosna se je junački odupirala tim pokušajima 
pa ne samo da je pobjedjivala Madjare, nego je čak prodirala u susjedne 
Hrvatske zemlje i tamo vršila stvarnu vlast, koja je i de facto i de jure 
pripadala Ugarskim kraljevima. Madjarska nije nikada odredjivala carine 
u Bosni, kao što je to radila u Dalmaciji, nije imala nikakvu funkciju u 
sudskoj upravi, niti je imala ikakvog uticaja u regulisanju trgovinsko- 
prometnih odnosa u zemlji. Ukratko, Postojanje prava posjeda tih 
zemalja u smislu državne povezanosti sa Ugarskom krunom, kao što je 
bio slučaj sa Hrvatskom, ili u smislu vršenja upravne vlasti, kao što 
je to bilo u Dalmaciji, ne može se, iz toka historijskih dogadjaja, za- 
ključiti za Bosnu i Hercegovinu" 2) 


Istina, dešavalo se je da protjerani Bosanski ban, odnosno kralj, nadje 
u Madjarskoj utočište i vojnu pomoć protiv damaćih velmoža. To nije 
ništa neobično u ono vrijeme; to se je dešavalo i kod drugih država 
i kraljevskih kuća. U ovo vrijeme naročito pada u oči sticanje zemalja 
putem ženidbenih veza, putem miraza; o širokim narodnim slojevima 
nije se onda vodilo mnogo računa, osim u toliko što su upotrebljavani 
za odbranu lenskih dobara njihovih gospodara. Nekada Je sami vladar 


2) Ibidem, str. 166—67. 

igračka u rukama velikih i silnih velmoža, kao što smo vidjeli za vrijeme 
velikog vojvode Hrvoja i drugih bogumilskih magnata. 


ženidbene veze srednjevjekovnih vladara i drugih prvaka često se 
pogrešno tumače. Nisu u ono vrijeme nacionalni osjećaji vodili vla- 
dajuće krugove da podju u susjedne zemlje. Borba je bila za vlast i 
održanje, a svi drugi motivi bili su sporedni. Hrvatski, Srpski i Bosanski 
velikaši udružuju se sa svim i svakim u borbi za očuvanje vlasti, pa 
makar ta borba bila protiv vlastite braće. Sad ih vidimo u savezu sa 
Turcima, sad sa Madjarima, sad sa Venecijom, već kako im interesi 
datog momenta diktiraju. Govoriti o nekom nacionalnom osjećaju kod 
tih ljudi u onom smislu i značenju kako mi to danas shvaćamo, bilo 
bi pogrešno. Ako je Hrvoju, Sandalju Hraniću, Marku Kraljeviću ili pak 
Ivanišu Nelipiću trebala podrška neslavenskih sila u borbi protiv nji- 
hovih osobnih rodjaka, oni ni časa ne bi kolebali da tu pomoć zatraže. 
Naši pak historijski udžbenici za sve naše nedaće okrivljuju Turke 
tako da stranom posmatraču izgleda, kao da mi ne bi uopće imali 
historije, da Turci nisu došli na Balkan. 


13. Pouke iz prošlosti 


Pisanje historije je i najvažnije i najopasnije djelo u medjunarodnim 
i medjuplemenskim odnosima. Mržnja i laž nikada nikome nisu pomogle. 
Naša se zemlja nalazi na takvom geografskom položaju, da je ona 
zaista pravi most izmedju istoka i Zapada, izmedju kontinenata i naroda, 
izmedju civilizacija i kultura. U našoj su zemlji jedinstveno zastupljene 
sve kulturne orijentacije tako da bi mi mogli pokazati cijelom svijetu, 
ne kako se kolju i zatiru braća i rodjaci, nego kako se može živjeti 
u slobodi kroz pluralizam. Naša zemlja kao da je predestinirana da u 
svijetu igra kulturnu i humanitarnu ulogu daleko veću nego što bi joj 
dopustilo brojčano stanje stanovništva. Mi bi mogli imati mjesto u 
historiji i zbivanjima današnjice mnogo veće nego što je naš postor 
na geografskoj karti. Mi bi mogli imati najbolje veze sa Istokom i Zapa- 
dom, ako ne dopustimo da nas drugi izrabljuju u svoje svrhe, kao što 
je to do sada često bivalo. Neutralnost se našoj zemlji nameće kao 
jedino pravilno gledanje na stvari, kao prirodan put. Mi nemamo inte- 
resa prolijevati krv za bilo koga, jer smo je do sada toliko prolili, da 
je svaki grumen naše grude natopljen našom krvlju. Čovjek nije samo 
misaono biće; on je zbir akcija i djela, postupaka i činova, u kojima 
i kroz koje se njegove misli ispoljavaju i kristaliziraju i po kojima ga 
drugi ljudi sude i ocjenjuju. 


Država nije i ne smije biti sama sebi cilj; ona treba da postoji samo 

kao pogodno sredstvo da se do nekog cilja dodje. Svrha i cilj države 
treba i mora biti omogućiti svakome pojedincu i svakoj nacionalnoj 
zajednici da iskoriste do maksimuma svoje latentne individualne, nacio- 
nalne i socijalne snage i sposobnosti na lično i opće dobro. Svakome 
pojedincu treba omogućiti, u slobodnoj narodnoj državi, da se intelek- 
tualno i fizički razvije tako da njegove eventualne sposobnosti budu 
od koristi i njemu i njegovoj zajednici i cijelom čovječanstvu. U slo- 
bodnoj narodnoj državi ne smije se javiti zlovolja kod jednih, ako se 
druga narodna grupa ponosi sa svojom kulturnom i historijskom ba- 
štinom. Čovjek sa razvijenom, budnom sviješću o svome žiću, zna da 
ne može biti otok usamljen, sam za sebe. Historijski proces, histo- 
rijsko postajanje, uči ga, da su samo oni ljudi svjesni historijskog zbi- 
vanja, koji sebe smatraju karikom u lancu što se proteže naprijed i 
nazad u beskonačnost. Ni jedan od nas kao pojedinac ne znači ni 
Sve ni ništa. Zavisi od odnosa u zajednici da li će biti aktivni činbenik, 
stvaralačka snaga u postajanju, ili će biti pasivni objekat, kojega drugi 
upotrebljuje za svoje svrhe. 


Još jedna činjenica je vrlo važna, a to je da se shvati, da u jednoj više- 
složenoj državi, ni jedna grupa, ni jedna narodnost ne smije imati 
privilegirani status i biti u poziciji da drugim narodnostima nameće 
svoj jezik ili izvjesne specifične poglede i nazore. U Švajcarskoj, na pr., 
prema Ustavu od 1874 bile su priznate tri nacionalnosti | tri službena 
jezika; Njemački, Francuski i Talijanski. Medjutim, kad su stanovnici 
jednog dijela Grisonskog kantona zatražili, g. 1937, da se i njihov jezik, 
Romaniš, tretira kao jedan od = ravnopravnih jezika u federaciji, to je 
odmah usvojeno, bez da ih je itko okarakterisao neprijateljima države. 
Taj jezik, kojim govori svega 1.2% stanovništva zemlje, ima isti status 
kao i Njemački, kojim govori preko 70% stanovništva. 


Snaga i slabost jedne države mjere se po zadovoljstvu njenih gradjana 
i njihovoj spremnosti da ju brane. Bez obzira kakav je sastav države, 
njeni gradjani braniće ju samo onda, ako im ona osigurava život, nor- 
malan razvoj i plodove njihovog rada. | najhomogenija država ne može 
se održati, ako u njoj postoji nacionalno, klasno ili intelektualno nasilje. 
Najteže prolaze one države u kojima gradjani stalno moraju dokazivati 
svoju odanost postojećem poredku. Istinabog, medju ljudima ima i 
takvih koji su po prirodi naklonjeni nasilju svake vrste. Od takvih neu- 


ravnoteženih elemenata država mora štititi ljudsko društvo. 

Kad je prva Jugoslavija bila tek u nastajanju, već se je moglo naslutiti 
kakva burna i nesretna budućnost nju čeka. | najveće drvo padne, kad 
je iznutra crvotočno i gnjilo. Dopisnik Francuskog lista TEMPS, Charles 

Rivet, opisuje, godine 1919, misiju Francuske na Balkanu, nakon Prvog 
Svjetskog Rata, ovako: ,Za Bošnjake, katolike i muslimane, Francuska 
mora djelovati kao posrednik i organizator jedne Jugoslavije, u kojoj 
će ona upotrijebiti svoje pravo velikog pobjednika da kontrolira impe- 
rijalističke tendencije Srba i da ih navede na to da u Jugoslaviji gledaju 
zajedničku državu evropskog modela i više u suglasju sa Wilsonovim 
zamislima i težnjama stanovništva bivše monarhije" .') 


Taj isti dopisnik opisuje svoj susret u Sarajevu sa Reis-ul-ulemom Dže- 
maludinom Čauševićem, sa kojim je imao vrlo interesantan razgovor: 


"Za vrijeme moga boravka u glavnom gradu Bosne otišao sam pozdraviti 
Reis-ul-ulemu, vjerskog vodju dijela jugoslavenskog naroda, koji će 
brojati oko dva miliona duša u cijeloj zemlji. U prisustvu dvojice ugled- 
nih ljudi njegove konfesije i predstavnika Francuskog Vrhovnog štaba 
koji je sa mnom došao, sa jednim tonom neizmjerne tuge i žalosti 
povjerio mi je ovaj poštovani starina ovo što će se sada čitati: 


"Ja sam veoma počašćen, gospodine-počeo je Reis-ul-ulema Djemaludin- 
posjetom sina velike i plemenite Francuske, jednome od ovih okleve- 
tanih muslimana. Recite Francuskoj, koju mi držimo drugom domovi- 
nom, da smo mi svi njoj zahvalni i da mi u njoj danas gledamo jedinog 
zaštitnika u slučaju da ovo što se sada dešava postane konačno. O, a 
kakvi dogadjaji! Hiljadu pobijenih ljudi, 76 žena spaljenih, 270 sela 
opljačkanih i porušenih, eto to je bilans za. nas muslimane nastanka 
jedne Jugoslavije, koju smo mi spremni služiti cijelom dušom . . . 
Otkako je ovo stanje nastalo, mi smo bez pomoći. Evo Vam potpuni 
spisak o aktima nasilja protiv muslimana samo u prošloj sedmici. Nisam 
uspio dostaviti ga princu Aleksandru. Bilo je objavljeno da će on proći 
kroz Sarajevo i ja sam za tu priliku bio spremio jedan govor, u kojemu 
sam, na vrlo prikriven način, htjeo reći da očekujem za moj narod bolja 
vremena. Pogledajte šta je učinjeno od toga govora. Tri rečenice što 
ublažuju bol izbrisane su od unaprijed odredjene cenzure. Govorio sam 
vojvodi Stepanoviću o najobičnijim zločinima koji se čine protiv musli- 
mana. Njegova pomoć skoro je ravna nuli. Usprkos njegovih obećanja 
ili njegovih namjera, zločini protiv muslimana ne jenjavaju". 


"Mi smo pak Slaveni, ali pravoslavni odbijaju da nas takvima priznaju. 
Nas se smatra uljezima. Drugi će Vam kazati, da smo u stvari mi pravi 
starosjedioci ove zemlje..." Jedna duboka emocija stezala je moga 


!) Rivet, Charles, Chez les Slaves libćrćs- en Yugoslavie. Paris, Perrin, 1919, 
str. 150. 

poštovanog sugovornika, presijecajući mu u grlu rečenice u kojima 
je grmila srdžba, što se je očitovala na njegovom prefinjenom, mršavom 
licu, gdje se je urisala tuga jednoga fataliste. 


On mi je pružio, bez da išta rekne, memoar u kojemu je bilo sadržano 
ovo o čemu je maločas govorio. Memoar nosi naslov: ,Dokumenti i 
korespondencija Reis-ul-uleme Bosne i Hercegovine o djelima nasilja 
i pljačke protiv muslimanskog življa... ." Čitanje toga dokumenta može 
izazvati samo jedan krik: ,Pa to je Makedonija prenešena u Bosnu. .."!) 


Čovjek mora sa dubokim bolom u duši čitati te retke, kao i ono što 
piše Milovan Djilas u njegovom djelu ,Zemlja bez pravde". On navodi 
da je politika nove države išla za tim da se u Crnoj Gori zatre svaki trag 
muslimanskog dijela Crnogorskog naroda, tako da su im čak i groblja 
preoravali. Naročito je interesantan Djilasov opis dogadjaja u Šaho- 
vićima. Netko je iz zasjede u planini ubio Boška Boškovića, uglednog 
Crnogorca iz plemena Poljana, kojega su mnogi mrzili radi njegove 
naprasitosti i slabog moralnog vladanja. Bio je prava napast na ljude i 
žene. Ubistvo se je desilo s onu stranu Tare, dugo vremena krvave 
granice izmedju dvije vjere. 


Prije nego je stvar ispitana od strane nadležnih organa vlasti, netko 
je rekao da su ga ubili muslimani. Nije bilo ni malo teško rodjacima 
i drugima, koji su ga žalili, da razjare masu na kaznenu ekspediciju 
protiv muslimana. ,Po Crnogorskom načinu mišljenja krivnja za Boškovu 
smrt pada na sve muslimane. Na kome da se osvete?... Ljudi, kao 
što je bio Boško, ne ubijaju se bez velike masovne zavjere. Naravno, 
bilo je i drugih, konkretnijih razloga o kojima masa nije ni slutila. Neki 
su političari htjeli oslabiti muslimane, koji su sada zbili svoje redove, 
nakon njihovog velikog stradanja za vrijeme rata. Ti i takvi političari 
šibali su mase raspaljivim riječima da podju na križarsku vojnu protiv 
muslimana". 


Glavni razlog svakako ležao je u samom narodu . .. stoljećima nago- 
milana mržnja na Turčina, želja za osvetom za sve ono što su muslimani 
počinili u nedavnoj prošlosti, spontana glad za turskom zemljom, koju 
su muslimani protuzakonito držali sve od vremena Kosovske bitke 
u 14 stoljeću. Nitko možda nije to baš tako jasno osjećao, ali je bilo 
nekako jasno svima Crnogorcima, da Boškova smrt ne može proći 
bez velike katastrofe bilo Crnogoraca bilo muslimana i da novi život 
ne može početi dok se stari računi ne svide." 


1) Rivet, Charles, Chez les Slaves libćrćs-en Yugoslavie, Paris, Perrin 
1919, str. 169. 

,Odmah nakon Boškova pogreba, bez ikakvog naročitog dogovora, Pol- 
jani i drugi zgrabiše svoje sakrivene puške i krenuše na muslimane. Po- 
lovica ih je bila nenaoružana, ali oružje im nije trebalo; muslimansko 
stanovništvo, na koje su oni krenuli, bilo je nenaoružano i u većini 
miroljubivo, neratoborno, osim nekih pojedinaca, koji su živjeli uzduž 
Tare, stare granice, a ovi su većinom već 1912 ili odmah poslije 1918 
bili otišli dalje u unutrašnjost. Crnogorci nisu bili naročito dobro orga- 
nizirani. Oni se staviše, skoro spontano, pod komandu njihovih bivših 
oficira, sada penzionisanih"; 


,Nikada u povijesti nije bilo takvog kaznenog pohoda, niti pak čovjek 
može zamisliti da je to duboko skriveno u onome što se naziva , narodni 
duh". Pljačka od 1918 bijaše igra prema ovome što se sada ima desiti. 
Većina križara stidili su se poslije svojih djela, ali su to ipak uradili. 
Isti moj otac, koji nije naročito naginjao krvološtvu, bar ne više nego 
drugi Crnogorci, nikad nije želio da se o tome govori. Osjećao je sram, 
što je u tim dogadjajima učestvovao, upravo kao pijanica kad se rastri- 
jezni nakon počinjenog zločina". 


U šahovićima vlasti obavijeste izvjesne ljude, da je jedna grupa musli- 
mana stavljena pod zaštitu i da će, iz sigurnosnih razloga, biti prebačeni 
u Bijelo Polje. Crnogorci im naprave zasjedu i sviju ih pobiju u blizini 
groblja u Šahovićima. Tu je sasječeno pedeset najuglednijih muslimana. 
Rušenje muslimanskih naselja i sječa muslimana zauze takve razmjere 
i forme da je konačno vojska morala intervenirati; policija je to sve 
pasivno i bez brige gledala. Dogadjaj se je pretvorio u mali vjerski rat, 
ali rat u kome je samo jedna strana bila masakrirana. Čim se je redovna 
vojska pojavila, masa se je povukla. Poslije toga nestaju muslimanska 
sela i naselja. Muslimani toga kraja bježe u Tursku i prodaju svoja imanja 
pošto zašto. Čitav kotar šahovići i dobar dio Bijelog Polja nestade, 
dijelom zbog ovog pokolja, a dijelom iz straha pred neizvjesnošću. Na 
muslimanska naselja doseliše Crnogorci." 


lako je Jugoslavija imala tada parlamentarnu vladu, cijeli ovaj zločin 
je zašutkan. Da je bila provedena makar i površna istraga, kriminalci 
i njihove vodje bili bi otkriveni. Ali nikakva istraga nije provedena. 
Dvojica ili trojica stražara bili su pritvoreni na kratko vrijeme u 
šahovićima, jer su predali neke zarobljenike gomili. šta je naročito 
išlo protiv tradicionalno ustaljenih običaja, bijaše ne toliko sami 
zločin, koliko način na koji je on izvršen. Nakon što su one zarobljenike 
u šahovićima pokosili, jedan od naših seljaka, Sekula po imenu, išao 
je od leša do leša i svakome, iznad samih peta, prerezao petne žile. 
To se u selu radi volovima, nakon što se udarcima sjekira obore, da 

se ne bi mogli podići, u slučaju da prožive. Neki su prebirajući džepove 
nalazili krvave kockice šećera | pojeli su ih. Dječica su uzimana iz 
naramaka majki i sestara i na njihove oči preklana ... Brade musliman- 
skih svećenika čupali su | urezivali im krstove na čelima. U jednom 
selu bila je svezana grupa muslimana oko plasta sijena, kojega su onda 
zapalili. Neki su poslije Primijetili da je plamen izgarajućih ljudi bio 
plavkasto-crven." 


FrJedna grupa je napala jednu izolovanu muslimansku kuću. Našli su 
seljaka gdje odire zaklano janje. Htjeli su ga ubiti i zapaliti njegovu 
kuću, ali im odiranje janjeta dade ideju da objese toga istoga seljaka 
brdonožice na istu šljivu gdje je on odirao janje. Jedan profesionalni 
mesar udarcem sjekire vješto je rascijepio glavu i počeo derati kožu, 
ali tako da trup ostane nepovrijedjen. Onda je otvorio prsa. Srce je 
Još uvijek kucalo. Mesar ga iščupa rukama i baci psetetu. Poslije se 
je pričalo da pas nije htjeo da dotakne srce, jer čak ni pas neće 
Turskoga mesa".') 


Koliko tragična, toliko paradoksalna u ovoj krvavoj epizodi jeste činje- 
nica, da je naknadnom istragom utvrdjeno da su Boška ubili, ne musli- 
mani iz Sandžaka, nego njegovi Crnogorci iz Kolašina. 


Dugo sam dvoumio pri sastavljanju ovoga rada, da li da u njega unesem 
ove retke iz Djilasove knjige. Na koncu je kod mene prevladalo miš- 
lenje da to treba učiniti, ne iz razloga da bih pomišljao da bi te ljude 
trebalo osvetiti, nego samo zbog toga što su stotine hiljada muslimana 
na ovakav način stradali, a da se o njima uopće ne govori, da se tobože 
ne bi vrijedjale stare rane. Zločin se ne liječi šutnjom i zašutkivanjem 
pod bilo kakvom izlikom. Zločin treba osuditi, iznijeti na javu i žigosati 
ga, ne samo kad je učinjen protiv izvjesne grupe, ili izvjesnog pojedinca, 
nego bez obzira nad kime je izvršen, jer svi ljudi imaju jednako pravo 
na život i slobodu. Oduzimanje života ili slobode ma bilo kome, mora 
Se ticati sviju nas, jer dokle god ima bar netko ugrožen, sloboda sviju 
nas je u pitanju. 


Čovjek mora stati zaprepašćen i duboko se zamisliti na prodorima 
ovako niskih instikata u ljudskoj duši. Pitanje se nameće samo od sebe: 
gdje je, odakle je i šta je izvor zla u svijetu? Da li je zlo inherentno, 
urodjeno u ljudskoj duši, i da li ono teče, kao krv, u ljudskim žilama? 
Ima li ikakve nade da će čovjek savladati zlo, ili nam je odredjeno da 


') Djilas, Milovan, Land without Justice, New York, Harcourt, Brace £ Co., 
1958, str. 205—9. 

rra vijeke vijekova lutamo po bespućima pustinje života? Možemo li 
ove i ovake ispade nazvati kršćanskim radi toga što su im aktori 
tobožnji, nazovi kršćani? Ne, nikako.Uzvišena kršćanska etika milosrdja, 
ljubavi i praštanja sa ovakvim aktima nema ništa zajedničko. Ne samo 
kršćanstvo, nego ni jedan religiozno-moralni, etički ili filozofski sistem 
sa ovim nema i ne može imati ništa zajedničko. Radi se o tome da li 
ikakva ideologija, ikakav sistem, može uticati na već postojeće snage, 
dispozicije, sklonosti i latentna svojstva jedne nacije ili ne može. 


Predpostavimo da se ovdje ne radi o dvije komponente jednoga naroda, 
koje je povjesni vrtlog stavio u ideološku opoziciju, ili bar oni tako 
misle da su u ideološkoj opoziciji jedni prema drugima. Da li bi mi 
u tom slučaju bili poštedjeni ovakvih divljih podviga? Ne, nikako. Davno 
prije pojave Islama na Balkanu historija vrvi dogadjajima ove vrste; 
hiljadama zarobljenih vojnika kopaju oči, tamo se sin diže na oca, brat 
na brata, boljar na boljara i svaki želi da zatre trag svome protivniku. Ne 
radi se, dakle, o Kršćanstvu i Islamu. To su samo trenutni izgovori za izliv 
mržnje; ako njih ne bi bilo, onda bi to mogao biti nacionalni, socialni, 
klasni, ili ma kakav drugi izgovor da se zlo učini. Dovoljno je da jedni 
imaju plave, a drugi crne oči, pa de se zbog toga mrze i da jedan 
drugome želi iskopati oči. 


Ima li, postoji li zbilja nešto što se naziva ,narodni duh", ,narodna duša" ? 
Po svoj prilici da postoji. Ona je različita kod različitih naroda i nacija. 
Na samome našem teritoriju, gdje smo se sreli s Madjarima, Turcima, 
Bizantincima, Mlečanima i drugima, osjeća se izvjesna razlika u načinu 
kako pojedina nacija reagira na dogadjaje u svojoj sredini i oko sebe. 
Neki su od tih naroda višeskloni grupnoj disciplini i redu. Takvi izgledaju 
Madjari i Turci i uopće narodi Mongolske rase. Kako drugačije protu- 
mačiti one njihove silne vojničke podvige i uspjehe?! Svi narodi su 
ipak u izvjesnim momentima činili ispade, neki manje neki više. Samo 
su oni drugačiji u raznim periodima ljudske historije i kroz te ispade, 
ekscese, može se suditi o snazi i slabosti i o nacionalnom karakteru 
pojedinih naroda. 


Uzmemo li da su ovi i ovakvi ispadi uslovljeni predispozicijom pojedi- 
naca i grupa, da su ti ispadi predodredjeni u krvi i duhu samoga naroda, 
da su oni njemu dati, onda bismo tim priznali, da nema nikakvog smisla 
nastojati uzdići ljudsku dušu na jedan viši, humanitarniji niveau, putem 
odgoja i prosvjete. Time bismo priznali da sve što uče veliki religiozno- 
etički, filozofski i odgojni sistemi svijeta, nije ništa drugo nego jalov, 
Sizifov posao; čovjek se ne može popraviti i promijeniti; vazda je homo 
homini lupus, t. j. čovjek čovjeku vuk. 

To dakako nije i ne može biti tako, jer nema nikakve sumnje da se na 
ljudsko vladanje može uticati putem prosvjete i odgoja i da je čovjek 
u stanju da se uzdigne na viši stupanj moralnog života. Sve zavisi od 
toga, kakav će odgoj dobiti u formativnim godinama svoga života. 


Jedno je sigurno. Sloboda je uzvišen pojam i svaki čovjek želi da bude 
slobodan. Medjutim, ljudi će imati različite pojmove o slobodi već prema 
tome kakav su odgoj dobili u formativnim godinama. Za jedne će 
sloboda značiti da stave druge ljude u okove; za druge će sloboda 
značiti da mogu zgrabiti imovinu drugih ljudi, itd. Prava je pak sloboda 
samo ona, koja ide za tim da učini sve ljude slobodnim, bez obzira 
kojoj rasi, klasi, religiji, boji, ili jeziku pripadali. Slobodan čovjek, u 
pravom smislu ove riječi, osjeća se ugroženim, ako ima ropstva ma 
kakve vrste, bilo gdje na svijetu. 


Za to ne mogu uspjeti one države, one ideologije, oni pokreti, koji zago- 
varaju slobodu jednih pomoću ropstva drugih, pravo jednih na račun 
obespravljenja drugih, život jednih putem uništavanja drugih. Država 
ne smije biti sredstvo jedne klase ili nacionalne grupe da iskorišćuje 
druge, nego ona mora imati jednu veliku, uzvišenu, humanitarnu misiju, 
da svima gradjanima omogući slobodan razvoj i napredak, da mogu 
nesmetano uživati plodove njihovog rada i da ih zaštiti od nepravde i 
nasilja pojedinaca, koji su tome skloni. Država, dakle, kao vrhunska 
manifestacija organiziranog društvenog života, može se smatrati slabom 
ili jakom direktno prema stepenu zadovoljstva njenih gradjana. U vi- 
šesloženoj narodnoj državi svi elementi trebaju učestvovati u svima 
manifestacijama državnog života i svatko treba da osjeti, da je to zaista 
njegova država, njegova kuća, u kojoj on ima i prava i dužnosti, jednako, 
kao svaki drugi gradjanin. 


Vrlo je opasno po moralno vladanje ljudi i po njihov opći stav prema 
životu, zajednici i drugim ljudima da se dopusti, da čitave generacije 
budu rodjene i odrasle u sredini, u kojoj vlada nasilje, upravo kao što 
je kobno po budućeg člana ljudskog društva da se rodi u porodici u kojoj 
nema ljubavi i gdje vlada vječita svadja, naprasitost i mržnja medju čla- 
novima. Takvi će ljudi biti vrlo nesretni u životu i svoju nesreću 
će prenositi na svoju okolicu. Srbi, Hrvati i Bošnjaci trebali bi podignuti, 
negdje na tromedji, gdje se sve tri zemlje sastaju, jedan monumentalan 
spomenik onome milijonu i sedam stotina hiljada ljudskih žrtava, što 
ih izgubiše u medjusobnom zatiranju za vrijeme prošloga rata. Taj monu- 
menat bi onda trebali posjećivati pojedinačno i u grupama. Naročito bi 
školska omladina trebala tamo ići pod vodstvom svojih iskrenih i pravih 
učitelja, da bi na licu mjesta dobili najveću inspiriciju o tome do čega 

dovodi slijepa mržnja medju narodima pa makar oni bili iste rase i 
jezika. 


Ne manje je opasno po državu dopustiti da se stvori legendarna klasa 
rOslobodilaca", koji su onda nagradjivani položajima, za koje nemaju 
stručne spreme. Ako treba nagraditi one koji su se borili za jedan 
odredjeni poredak, ta nagrada ne smije biti takvog karaktera da stvara 
trutove u ljudskom društvu, koji priječe normalan razvoj privrede i 
industrije u zemlji. 


Bez obzira koliko pojedinci bili uvjereni u sveobuhvatnost i ispravnost 
izvjesnih socio-ekonomskih i političkih teorija, one se ne smiju nametati 
drugima, koji mogu imati odvojena mišljenja. Pogotovu se to ne smije 
nametati, ako takve teorije nose specifične filozofske poglede na život 
i tumačenje dogadjaja u ljudskoj historiji. Ljudski život, ponašanje, 
vladanje i postupak su takve prirode da ne postoji nikakva teorija, koja 
bi imala, a priori, isključivo pravo na istinitost i egzaktnost svojih 
postavki kod tumačenja tih dogadjaja. Vrlo je plitko, kad netko nastoji 
da protumači čitavu povijest, svo zbivanje i razvoj u ljudskoj zajednici 
gledajući te dogadjaje kroz prizmu samo jedne odredjene teorije. 


Sloboda ne smije zavisiti od dobre volje izvjesne grupe ili klase, nego 
ona mora biti utkana u samu srž državne organizacije. U takvom slučaju 
država će biti u stanju preživjeti sve nedaće, sve nesreće i sve udare, 
bez obzira odkuda dolazili. To bi bila država koju žele njeni gradjani 
i za koju su spremni podnijeti i najveće žrtve. 


14. NACIONALNI KARAKTER BOSNE 


Granice današnje Bosne') ne podudaraju se sa srednjevjekovnom bo- 
sanskom državom. To isto vrijedi i za današnju Srbiju i Hrvatsku. Sve 
te naše države bivale su nekad manje, nekad veće. Ne samo to, nego 
su dijelovi Bosne, Srbije i Hrvatske mijenjali ruke, pa se je dešavalo da 
je jedan dio Bosne, na kratko vrijeme, bio zauzet od srednjevjekovne 
Srbije ili Hrvatske, kao što se je dešavalo da je Bosna, u naponu svoje 
moći, dostigla razmjere najveće Slavenske države na Balkanu, uključivši 
pod svoju teritoriju, pored današnje Bosne, zemlje nekadašnjeg Novo- 
pazarskog Sandžaka, Boko-Kotorsko primorje i cijelu današnju Dalma- 
ciju. To je bilo, kako smo već vidjeli, u doba kralja bosanskoga, slav- 
noga Tvrtka Kotromanića, koji tako postade prvi vladar Slavenskoga 


!) Iz praktičnih razloga Bosnu i Hercegovinu nazivamo jednim imenom: Bosna, 

juga, da pod svojim skiptrom ujedini najveći dio naših današnjih zemalja 
na Balkanskom puluotoku. Sve su to činjenice, poznate svakom iole 
pismenom čovjeku. Medjutim ti dogadjaji dobivaju sasvim drugačije 
značenje kad ih počnu tumačiti historičari i studenti političkih nauka, 
kako kod Srba tako i kod Hrvata. Zbog proizvoljnog tumačenja histo- 
rijskih fakata, zbog nezdravih nacionalističkih pretenzija, Bosna postaje 
politički problem, kamen smutnje izmedju Srba i Hrvata. Zbog toga 
što su dijelovi sredovječne Bosne na čas bili pod Srpskim vladarem, 
postoji tendencija da se Bosna smatra Srpskom zemljom. To dakako ne 
vrijedi za Bugarsku, Albaniju ili dijelove Grčke, koje su zemlje, bilo u 
cijelosti, bilo djelomično, nekada bile, na kratko vrijeme, pod vlašću 
Srpskog vladara. 


S druge opet strane neki Hrvatski historičari i političari tvrde da je 
Bosna Hrvatska zemlja, jer je ona, po tom mišljenju, prvobitno bila 
naseljena Hrvatima. S Bosnom manipuliraju političari na jednoj i na 
drugoj strani, ne u ime dobrobiti Bosne i njenog naroda, nego zbog vrlo 
nezdravih i nerealnih namjera, koje nikako ne mogu biti od koristi našoj 
općoj Slavenskoj zajednici na Balkanu i Srednjoj Evropi. Te pretenzije 
su štetne i nerealne i zbog toga što one ne vode računa o narodnom 
raspoloženju u samoj Bosni. Još nikada se nije dala mogućnost narodu 
u Bosni da on slobodno progovori o svojoj vlastitoj kući i sudbini. 
Naročito se to pravo odriče Bosanskom narodu u tzv. slobodnoj narod- 
noj državi, gdje bi po svim objektivnim kriterijima modernog vremena, 
narod trebao da ima takvu slobodu. Bosni se stalno odredjuje njena 
nacionalna pripadnost i njena sudbina izvan njenih granica, a da se o 
tome narod u Bosni uopće ne pita. 


U najnovije vrijeme imamo jedan paradoks koji je vjerovatno bez pre- 
cedenta u analima Slavenske povijesti na jugu. Dio, naime, stanovništva 
Bosne, koji ispovijeda Islamsku religiju, označen je nacionalno kao Mus- 
liman (sa velikim slovom M). Bez obzira kakva se namjera krije iza 
takve nacionalne oznake, ona se naučno ne može opravdati. Takvo nacio- 
nalno obilježavanje Bošnjaka islamske vjerske tradicije izgleda da nije 
naišlo na dobar prijem, kako kod širokih narodnih slojeva, tako ni kod 
njihove intelektualne elite.!) Kad se već priznaje opstojanje Makedonske 
i Crnogorske nacije, onda je vrlo čudnovato negirati postojanje Bo- 
sanske nacije, koja se naučno može opravdati isto toliko, koliko ma 
koja postojeća Slavenska nacija na Balkanu. 


L. V. Sudland u poznatoj raspravi ,Die Siidslavische Frage und der Welt- 


') O tome vidi: Redžić, Enver, Tokovi i otpori. Sarajevo, Svjetlost, 1970, 
str. 114. 


106 


krieg", zastupa tezu, da su današnje nacionalnosti medju Slavenima na 
Balkanu direktna posljedica postojanja nezavisnih država u Srednjem 
Vijeku.!)Drugim riječima, Srpska nacija, Hrvatska nacija itd. postoje danas 
kao posebne nacije samo radi toga što su u Srednjem Vijeku postojale 
samostalna Srbija, Hrvatska, Makedonija itd. Tim putem, izgledalo bi, 
da ide i današnji režim u Jugoslaviji u svim nacionalnostima osim Bo- 
sanske. Unatoč činjenice da je Bosna postojala kao nezavisna država 
tri i po vijeka nakon nestanka samostalne Hrvatske države, a gotovo 
jedno stoljeće nakon propasti Srpske države na Kosovu polju, njena 
se nacionalnost ne priznaje. Dakako ideja priznavanja postojećih nacio- 
nalnosti u današnjoj Jugoslaviji prošla je kroz čitavu fazu promjena, 
prilagodjivanja, odbacivanja i prihvaćanja. Taj proces izgleda još nije 
završen. 


U samom početku nastojaše se stvoriti jedna zajednička, sveobuhvatna 
nacionalnost: jugoslavenstvo. Nešto docnije dolazi se do priznanja stvar- 
nog, činjeničnog stanja, a to je da je jugoslavenstvo geografski, a ne 
nacionalni pojam i da se već stoljećima oformiranim nacijama ne može 
naturiti neko novo nacionalno obilježje. Ni Srbi ni Hrvati nijesu bili 
spremni odreći se svoje stoljetne povijesti i kulturnog nasljedja u ime 
nekog nebuloznog jugoslavenskog nacionalizma. Šezdesetih godina ideja 
jugoslavenskog nacionalizma službeno se odbacuje od strane režima i 
Ustav od 1963 garantira svakoj osobi pravo slobodnog nacionalnog opred- 
jelenja, kao i pravo odbijanja nacionalne pripadnosti uopće.?) Za Bošn- 
jake Islamske kulturne tradicije popis od 1961 dao je mogućnost da se 
izjasne kao ,etnički muslimani", dok Ustav Bosne i Hercegovine od 1963 
spominje muslimane kao posebnu etničku grupu. Da konfuzija bude pot- 
puna, riječ ,musliman" u Bosni imade dvojako značenje, već prema tome 
da li je pisana velikim ili malim slovom. Malo slovo označuje vjersku, a 
veliko nacionalnu pripadnost.)) Prema toj novoj, jedinstvenoj teoriji, u 
Bosni žive tri naroda: Srbi, Hrvati i Muslimani. Pitanje se nameće samo 
od sebe, radi čega je ova konfuzija stvorena i kome ona treba? I neho- 
tice se nameće ideja da nekome treba da još uvijek Bosna oscilira 
izmedju Beograda i Zagreba. Oscilirati može jedino ako je nestabilna, 
ako nema svoj vlastiti status kao samostalna republika, ravnopravna 
ostalim postojećim republikama. Takav viseći status Bosne ne može 
biti nikome od koristi, dapače on stvara nervozu u Srpsko-Hrvatskim 
odnosima. 


1) Slidland, L. V., ,Die Sidslawische Frage und der Weltkrieg". Wien 1918. 
(preveo F. Pucek, Matica Hrvatska, 1943, str. 10) 

2) Shoup, Paul, Communism and the Yugoslav National Ouestion: New York, 
Columbia Univ. Press, 1968, str. 211. 

3) Djozo, H., ,Musliman", Glasnik IVZ, XI—XII (Nov.—Dec., 1968), str. 475. 

Činjenica je da je Bosna etnički najčistija Slavenska zemlja na Balkanu. 
Njen jezik su usvojili i Srbi i Hrvati kao svoj književni jezik. Religiozno, 
ona je podijeljena na okruglo 40% muslimana, 37% pravoslavnih i 21% 
katolika.') Godine 1600 dakako odnos je bio sasvim drugačiji, jer su 
tada muslimani sačinjavali oko 80% Bosanskog stanovništva.?) Od počet. 
ka sedamnaestog stoljeća broj muslimana opada u korist pravoslavnih, 
koje su turske vlasti dovodile u Bosna iz raznih razloga. Smatramo pozi- 
tivnom činjenicom što se je u popisu od 1971 dala mogućnost Bošnja- 
cima muslimanske vjere da pokažu svoju brojčanu snagu, jer je bilo 
potrebno utvrditi taj odnos snaga u Bosni. Ali taj se je odnos mogao 
naći bez stvaranja neke muslimanske nacije. 


Moderno nacionalno budjenje medju Balkanskim Slavenima počima sa 
oslobodilačkim ratovima u početku 19. vijeka. Do tada je bila polariza- 
cija izmedju dvije svjetske velevlasti: Osmanlijskog carstva, kao pred- 
stavnika Istoka, odnosno Islama, i Habsburškog carstva, kao predstav- 
nika Zapada, odnosno Kršćanstva. Ideja političko-kulturne polarizacije 
Istok-Zapad dakako mnogo je starija od Osmanlijskog i Habsburškog 
carstva i ta polarizacija tokom historije mijenja geografski položaj. U 
doba klasične Grčke,Grčka je Zapad, a Perzija Istok. Kad je Rimsko 
carstvo podijeljeno, godine 395, na Istočno i Zapadno, Grčka postaje 
Istok a Italija Zapad. Od svih imaginarnih linija, koje su kroz historiju 
dijelile narode i civilizacije, najsudbonosnija je bila ova što podijeli 
Rimsko carstvo. Ona se je protezala od grada Singidunuma (blizu da- 
našnjeg Beograda) krivudavom linijom do rijeke Drine pa onda Drinskom 
dolinom na jug do današnjeg grada Skadra u Albaniji. Kako vidimo iz 
datuma njenog stvaranja ta linija je postojala na nekoliko stoljeća prije 
dolaska naših predja u današnju našu postojbinu, ali ona je odmah na 
njih vršila strahovito jak uticaj. Srbi polako podliježu uticaju Bizantinske 
kulturno-religiozne orijentacije, dok Hrvati padaju pod Rimski uticaj. 
Jedino je Bosna, dijelom zbog relativne udaljenosti od obadva centra, 
dijelom zbog posebnih topografskih prilika svoga terena, najdulje ostala 
utočištem staroslavenskog politeističkog panteona, da bi iz njega 
direktno ušla u bogumilstvo, koje će presudno uticati na njenu sudbinu. 


Kad se govori o nacionalnosti i nacionalnoj pripadnosti, pojmovi još 
uvijek nijesu sasvim čisti i jasni. Što je jasno, to je da su agre- 
sivni nacionalizmi modernog vremena stvorili mnogo više problema 
i nevolja za narode nego što su ih riješili. Nacionalna oštrica izgleda 


') U S. News 8 World Report, v. LXXII, no. 25. June 19, 1972, str 85. 

?) Džemaludinović, M., ,Mjesto i uloga Bosanskih Muslimana u političkom 
razvoju naših naroda", Almanah, 1968, Sarajevo, 1967, str. 115. Vidi takodjer 
Collier's Encyclopedia: Bosnia-Hercegovina. str. 404. 

da je u direktnoj ovisnosti o kulturnom stepenu jednog naroda. Što je 
narod kulturno zaostaliji, tim je britkija oštrica njegovog nacionalizma. 
Tek kad se narod popne na visoki stepen kulturnog i materijalnog 
napretka, može vidjeti u svima ljudima, bez razlike na njihovu nacio- 
nalnu pripadnost, suputnike i prijatelje na ovoj našoj planeti. Kad se 
na taj i takav stupanj dodje, onda više nikakve imaginarne linije ne bi 
bile u stanju da prave od ljudi vukove prema drugim ljudima. 


Evropski narodi pred križarske vojne nijesu :se dijelili na nacionalnosti 
u današnjem smislu te riječi. Nije onda bilo važno tko je Nijemac, 
Francuz, Talijan itd., nego je bilo važno da su oni katolici, ili grko-orto- 
doksi. Tek je reformacija u 16. vijeku promijenila taj religiozni faktor 
u životu nacija i zamijenila ga osjećajem pripadnosti i lojalnosti naciji. 
Doba vlade razuma i prosvjetljenja kroz 17. i 18. vijek okarakterisalo se 
je kao odraz otpora ne samo političkom nego i intelektualnom uticaju 
crkve u čitavom zapadnom svijetu. Tek tada su stvorene moderne teo- 
rije o naciji i nacionalizmu, koje su dobile opće priznanje u svijetu. 


Kad se govori o nacionalnoj pripadnosti jedne grupe ljudi, u ozbir dolaze 
dva faktora: objektivni elementi i subjektivno osjećanje te grupe. Mi 
ćemo pomisliti da čovjek pripada jednoj nacionalnoj zajednici, ako s 
tom zajednicom ima zajednički jezik, običaje, tradicije, historijsku proš- 
last i kulturnu orijentaciju. Medjutim, bili bismo na krivom putu kad 
bismo se zaustavili na tim spoljnim, objektivnim elementima. Mnogo 
je važnije od toga subjektivno osjećanje toga pojedinca ili grupe. 
Danas se smatra presudnim faktorom to subjektivno osjećanje pripad- 
nosti jednoj grupi i k tomu još želja da se sa tom grupom dijeli zajed- 
nički život u budućnosti. Ovdje bi nam primjer Crnogoraca mogao li- 
jepo poslužiti. Po svim spoljnim, objektivnim elementima, Crnogorci bi 
od stranog posmatrača mogli biti smatrani Srbima ili Hrvatima. Medju- 
tim to oni nijesu, jer oni misle i drže da su oni jedan poseban narod 
i da oni imaju svoju posebnu nacionalnost: crnogorsku. Oni na to imaju 
pravo po svim ljudskim i Božanskim zakonima i to im je današnji režim 
u Jugoslaviji ustavom priznao. To isto vrijedi i za Makedonce. Jedino 
su Bošnjaci ostali bez narodnog imena i bez svoje nacionalnosti. 


Da li je teško definirati Bosansku nacionalnost? Držimo da kolikogod 
se može definirati Srpska, Hrvatska, Makedonska, Crnogorska i Slo- 
venska narodnost, da se isti kriteriji mogu upotrijebiti za definiciju 
Bosanske nacionalnosti. Bošnjak je svaki gradjanin današnje Bosne, 
koji se tako osjeća. Bošnjak ima svoju posebnu kulturnu orijentaciju, 
jezik, prošlost, folklor, narodne, običaje sve dakle objektivne elemente, 
koji ga čine jednom posebnom nacionalnom grupom. Bošnjak može biti 

muslimanske, pravoslavne, katoličke, jevrejske, ili ma koje druge reli- 
gije, kao što može biti ateista. To su individualna, prirodna ljudska 
prava, koja su zajamčena svakom čovjeku u civiliziranom društvu. Bosna 
se sastoji od jezgre i dijelova, kao što su Krajina, Posavina, Podrinje 
i Hercegovina. Osjećaj pripadnosti Bosanskom nacionalizmu naravno 
ne veže se za teritorij današnje Bosne, iako je Bosna njegova matica, 
osnova i izvor. Bošnjaštvo je dakako bilo a i danas je nacionalni pojam 
za sve one ljude koji se tako osjećaju, bez obzira gdje žive. Stanovnici 
nekadašnjeg Novopazarskog Sandžaka, kao i stanovnici nekih Crnogorskih 
gradova, koji su nekada pripadali Bosni, imaju pravo da se zovu Bošnja- 
cima, ako se tako osjećaju. Kad su Bošnjaci odbili da priznaju odredbe 
Berlinskog kongresa o predaji njihove domovine Austriji i kad su se 
digli da oružjem u ruci brane svoj zavičaj, jedan od njihovih najvećih 
heroja bio je Pljevaljski muftija Mehmed ef. Šemsakadić po narodu 
prozvat ,Taslidžak". U njemu je cijeli bosanski narod gledao jednog od 
najboljih svojih sinova. Bosanski jezik pogrešno je nazivati Srpsko- 
hrvatskim ili Hrvatsko- srpskim, isto kao što bi bilo pogrešno tako nazivati 
Crnogorski ili Makedonski jezik. Ako usvojimo činjenicu da postoje dva 
različita jezika, Srpski i Hrvatski, ne možemo naći nikakvo opravdanje 
da se jezici drugih republika ne zovu njihovim pravim imenima, t. j. 
Makedonski, Crnogorski, Bosanski itd. 


Naši su predji čak i pod Turskom carevinom pisali, pored Turskog, Arap- 
skog i Perzijskog jezika i na svome, Bosanskom jeziku, djela od trajne 
vrijednosti. Jedan od takvih pisaca bio je hafiz Salih Gašević iz Nikšića. 


On je napisao, odnosno preveo sa Turskoga, spjev o Muhamedovu (a. s.) 
rodjenju (Mevlud) i objavio ga, godine 1893, u Skoplju. Kad je Nikšić 
pao pod vlast Crne Gore, iz njega se iseliše mnogi muslimani i nastaniše 
se po raznim krajevima Sandžaka i Bosne. Gašević se naseli u Kolašinu 
(zapravo Donji Kolašin) i bi postavljen sreskim načelnikom sa sjedištem 
u Šahovićima. On ovako obrazlaže povod pisanja svog nabožnog spjeva: 


Moliše me Kolašinski prviši, 

Nami Mevlud daj bosanski napiši. 

Drugi jezik mi lijepo ne znamo, 

Allah jedan, hak pejgamber, svi znamo. 
Što j' u Kur'an na sve iman imamo 
Bošnjački nam Mevlud gradi, molimo."!) 


1) Nametak, A., Gaševićev Bosanski Mevlud, 2 izdanje. Sarajevo, IDŠ, 1936, 
St T. 

Koliko je Bosna trpila i trpi zbog odsustva jedne pozitivne nacionalne 
pozicije, može donekle pokazati ovaj primjer: Ovaj isti Gaševićev Mev- 
lud izdao je ćirilicom profesor Beogradskog Univerziteta, Dr. Fehim 
Bajraktarević, pod naslovom: ,Srpska pesma o Muhamedovom rodje- 
nju" i tako ga objavio u Glasniku Srpskog Naučnog Društva, knjiga II, 
Skoplje, 1927. Profesor Nametak, u svom drugom izdanju Gaševićeva 
Mevluda prigovara Bajraktareviću što je Mevlud nazvao ,srpskom pes- 
mom". On (Nametak) veli da bi on mogao taj isti Mevlud nazvati 
hrvatskim, kao što ga je Bajraktarević nazvao srpskim. To nije učinio, 
nego je Mevlud ostavio da bude bosanski, kako ga je pisac nazvao. 


Medjutim prof. Nametak pada, možda i nesvjesno, u istu grešku četr- 
deset godina nakon objave ovoga Mevluda u Sarajevu. U svoj rad 
rRukopisni tursko-hrvatski riječnici", Zagreb, 1968, uvrstio je riječnik 
zvani ,Potur Šahidija", iako je pisac nazivao svoj jezik bosanskim. Ovoga 
puta prigovor je došao od Albanskog profesora Hasana Kaleši-a, koji 
kaže: 


"Medjutim, ne mogu da ne izrazim čudjenje zbog gornjeg naslova, s 
obzirom na to da je autor riječnika svoj jezik zvao bosanskim (bosanca), 


a ne hrvatskim ili srpskim. Riječnik je trebalo nazvati tursko-bosan- 
skim" .') 


Ime Bošnjak je na Istoku više poznato nego i jedno drugo Slavensko 
ime sa Balkana. Turci, Perzijanci i Arapi upotrebljavaju to ime da njime 
označe jedan poseban narod na Balkanu. Da su se tim imenom nazivali 
stanovnici Bosne od dolaska Slavena na Balkan pa do danas, najbolji 
su svjedoci pisani dokumenti naših bogumilskih djedova, gdje se 
jedino riječ ,Bošnjanin" upotrebljava za oznaku stanovnika Bosne. Tak- 
vih dokumenata navedeno je nekoliko u ovoj radnji, a ovdje ćemo navesti 
samo još povelju bana Stjepana Kotromanića, izdatu Dubrovčanima 
15. Augusta, 1332, kojom se reguliraju neki pravni odnosi izmedju Du- 
brovčana i Bošnjaka: 


FUtvrdi zakon ki je prvo bio medju Bosnom i Dubrovnikom, da zna vsaki 
človjek, koji je zakon bil: 


Ako ima Dubrovčanin koju pravdu na Bošnjaninu-da ga pozove pred 
gospodina bana ili pred njegova vladaoca-roka da mu ne bude odgovoriti. 
Ako Bošnjanin zapši da nije dužan-da mu nareče priseći samo- 
šestu, koje ljubo postavi banj rod... 


1) Kaleši, Hasan, ,Albanska aljamiado književnost", Orient. Inst., Sarajevo, 
Prilozi za orijentalnu filologiju, XVI—XVII, 1966—67, str. 61. 

A kto Dubrovčanin ubije ili posječe u Bosni, ili Bošnjanin Dubrov- 
čanina-taj pravda da je pred gospodinom banom, a osud da grede banu 
na njih. 

Ako bude svada Bošnjanina z Dubrovčaninom u Dubrovnici-da sudi 
knez dubrovački i sudje, a globa općini . . .".) 


Mehmed beg Kapetanović-Ljubušak, prvi načelnik grada Sarajeva pod 
Austrijskom okupacijom, lijepo veli: ,Što se tiče Hrvata i Srba, to su 
ogranci od jugoslovenskog viteškog naroda, kao što smo i mi isto jedan 
ogranak, te se na prvom mjestu nalazimo. Kad ne biše na nas krivim 
okom gledali, kad biše nam priznali našu narodnost, mogli bi s njima 
sasvijem u ljubavi živjeti" 2) 


U doba Ilirskog Pokreta, Ivan Jukić piše Gaju, godine 1848, tražeći od 
njega podršku za stvaranje književnog društva , Kolo Bosansko", pa veli, 
izmedju ostaloga: ,Mi Bošnjaci, nekad slavni narod, sad jedva da smo 
živi; nas samo kao očenutu glavu od stabla Slavjanskoga gledaju prija- 
telji naukah i žale nas... Vrime je da se i mi probudimo od dugovične 
nemarnosti; dajte pehar, te carpite iz studenca pomnje mudrost i nauk; 
nastojte da najpred naša serca očistimo od predsudah, fatajmo za 
knjige i časopise, vidimo što su drugi uradili, te i mi ista sredstva 
poprimimo, da naš narod prosti iz tminah neznanstva na svitlost istine 
izvedemo" 2) 


Evo šta piše Matija Mažuranić, kad je bio u Bosni, 1839—40: ,Jedanput 
sam pitao trgovce, koji pohode po svoj Europskoj Turskoj, da kojim se 
jezikom najviše služiti mogu? a oni rekoše: ,Kud god podješ, svuda 
možeš govoriti bošnjački". — Da kako je u Stambolu? rekoh. ,U Stam- 
bolu je, vele, pak sve bošnjački, samo malo osmanlijski i grčki". Ali 
oni toga nikako na poznaju da tudje riječi u svoj jezik miješaju, nego 
još vele da Osmanlija bošnjačke riječi miješa, a kolikogod Kranjci 
i štajerci imaju njemačkih riječi, toliko Bošnjaci, ili bojim se još 
više, turskih imaju. Oni kazuju da sva Švapska zemlja bošnjački eglen- 
diše; osim već tamo negdje daleko, gdje ima pravih Švaba; ali da se 
je već sve, brajne, po švapskom jeziku pokvarilo i za to oni teško razu- 
miju kad su na sastanku sa Švabami". 


"Pravoga se turskoga jezika manje čuje u Bosni nego u Srbiji, jerbo ga 
u Srbiji čaršilije smatraju kao nekakav izobražen jezik i za to svaki 
varošanin govori turski. A u Sarajevu ima dosta aga koji ne znaju nego 


7). Dizdar, M., Stari Bosanski Tekstovi, str. 85. 
2) Čorović, V., Bosna i Hercegovina, str. 81. 
3) Ibidem, str. 108. 

bošnjački. I premda paša Sarajevski dobro znade turski, arapski i ar- 
nautski, za to mu ipak nije drago da tko pred njim turski razgovara. Ako 
mu tko po turski štogod kaže, a on uvijek bošnjački odgovara i kaže 
da je naš slavni bošnjački jezik od sviju najljepši na svijetu".!) 


Kroz čitavu povijest Bosne, kako se može jasno vidjeti, uvijek se je 
znalo tko su Bošnjaci i što je bosanski jezik. Imade u bosanskom narodu 
jedan posebni duh, mentalitet, pogled na svijet i život, koji je oformiran 
stoljetnim historijskim iskustvima bosanskog čovjeka. Taj duh je u 
svojoj biti plemenit, nesebičan, pregarajući. Od staroslavenskog dua- 
lizma do bogumilstva, pa kroz Islam i Kršćanstvo, taj mentalitet poprima 
karakteristike odricanja od materijalnih dobara, često puta povlačenje 
u sebe sa priličnom dozom pesimizma. Ali kad se taj duh deklarira, 
on je iskren i otvoren, bez licemjerstva i lažnih formi. On je uvijek 
na braniku pravde, koju je malo kad uživao, a za kojom je vječito žudio; 
istina i pošenje prožimaju taj duh. On je za slobodu, jer najbolje zna 
i osjeća kako se bez slobode živi. On zna iz povjesnog iskustva i nje- 
govog specifičnog kulturnog nasljedja da sloboda ide ruku pod ruku sa 
samodisciplinom, redom i radom. Kukavičluk i strah nisu nikada bili 
svojstveni bosanskom čovjeku, kao što se to može reći uglavnom za sve 
narode naše rase. Svaki kutak naše zemlje zaljeven je ljudskom krvlju. 
Ondje su se vodile svjetske bitke, koje su mijenjale tok svjetske histo- 
rije. Usljed te vječite zauzetosti za odbranu ognjišta, bosanski čovjek 
je sve do sada imao vrlo šturu priliku da pokaže šta može učiniti na 
polju intelektualnih dostignuća. Vjerovatno je da su ona brda i doline 
pune silnih latentnih intelektualnih snaga, koje nijesu nikada imale 
prilike da dodju do izražaja. Od toga je šteta velika, kako za nas tako 
i za šire društvo. Prije ovoga drugoga rata, u staroj Jugoslaviji, uzalud 
su trošeni svi napori, da bi Sarajevo dobilo bar jedan fakultet, a da i ne 
govorimo o univerzitetu. Tragično je za manifestaciju toga bosanskog 
duha što je on stalno pritiskivan, bilo od stranaca, bilo od rodjaka i 
prisiljavan da uvijek nešto dokazuje. Da dokazuje odanost i patriotizam 
on, koji je za svoju djedovinu vijekovima vodio borbu sa Istokom i Zapa- 
dom, sa svim mogućim silama mraka i tiranije. To je velika drama, puna 
tragike, znoja i suza. 


Nosioci toga bosanskog slavenskog duha su ljudi, koji su govorili i 
pisali o Bosni i bošnjaštvu kao jednoj posebnoj narodnoj cjelini na Sla- 
venskom jugu. Nije to radi toga što bi oni, bilo iz koga razloga, bili 
protiv drugog nekog naroda, nego radi toga što se svako biće najbolje 


1) Mažuranić, Matija, ,Pogled u Bosnu", Odjek, XX, broj 12, Sarajevo, 15 Juna 
1967. 

razvija u svom vlastitom ambijentu. Ti ljudi i taj duh postojali su i posto- 
je i danas, bez obzira šta tko o tome misli. 


Bosanski duh, personalitet i uopće bosanski nacionalni karakter ne 
mogu predstavljati oni pisci i kulturni radnici, koji, iako fizički žive 
i rade u Bosni, svojataju Bosnu za jednu odredjenu tezu, čiji je centar 
izvan granica Bosne. To su oni centrifugalni faktori koji samo rastaču 
bosansku cjelovitost, sakate jedno zdravo tijelo i na taj način smetaju 
cijelom jednom narodu da materijalizira svoje stvaralačke snage i 


doprinese svoj udio u Slavenskoj i općoj ljudskoj kulturi. 


Bosna je trpila i trpi najviše od nerazumijevanja njenih rodjaka. Mak 
Dizdar divno je izrekao" to trpljenje u onoj svojoj pjesmi ,Zapis o 
zemlji", gdje kaže: 


Pitao jednom tako jednog vrli pitac neki: 
Kto je ta šta je ta da prostiš 

Gdje je ta odakle je 

Kuda je ta 

Bosna 

Rekti. 


A zapitan, odgovor njemu tad hitan dade: 


Bosna, da prostiš, jedna zemlja imade 
I posna i bosa da prostiš 

I hladna i gladna 

I k tomu još 

Da prostiš 

Prkosna.. .!) 


Da, Bosna je uvijek sanjala o pravdi, čovječnosti, o ljudstvu i poštenju, 
da zlobe više ne bude, ali je zloba izokolo nju izjedala. Ona se je nekada, 
od ljute nevolje morala previjati, uvijati, zavijati pa čak i masku na svoje 
lice metati, samo da očuva svoj integritet pred silnicima Istoka i Zapada. 
Odsijecali su joj ruke, trgali jezik, kopali oči, ali je ona uvijek bila sprem- 
na da za pravdu i istinu i ljudstvo vadi usijanu maziju iz vrele vode. 
I nakon svega toga, nama se sada, u drugoj polovici dvadesetoga vijeka, 
govori da u Bosni ne žive Bošnjaci, nego Srbi, Hrvati i Muslimani sa 
velikim M. 


Ako je musliman nacionalno a ne konfesionalno obilježje, onda doista 
možemo imati Muslimane pravoslavne, Muslimane katolike, Muslimane 


1) Dizdar, M., Kameni Spavač, Sarajevo, , Veselin Maleša", 1966, str. 108—9. 

protestante i Muslimane ateiste. U stvari list ,Zemzem"!) donosi pi- 
tanje, koje je Atifu Purivatri postavila Berislava Kosić prilikom jedne 
akademske rasprave u Sarajevu: ,Da li gradjanin koji je rodjen i živi 
u Bosni, Bosanac, a pravoslavne je vjere, može za sebe da napiše da 
je Musliman?". Na ovo pitanje magister Purivatra, službeni interpretator 
Muslimanske nacionalnosti, odgovorio je: ,Ako se osjeća kao Musliman, 
onda može. Riječ je o vlastitom ubjedjenju i slobodnom izražavanju 
tog osjećanja." Nema sumnje da je unutrašnje, subjektivno osjećanje 
pojedinca ovdje najvažnije. Medjutim nije nam poznato da je bilo kod 
kojeg popisa stanovništva Bosne bilo dozvoljeno reći da je čovjek 
bosanske nacionalnosti. 


Kad je prof. Muhamed Filipović napisao u reviji ,Život" članak pod 
naslovom ,Bosanski duh u književnosti-šta je to", izgledalo je kao da 
je probudio osinjak. Odmah su se pojavili glasovi, koji su postavke 
Filipovića nazvali ,jednom doslednom nedoslednošću". 


Prof. Filipović, govoreći o Bosanskom duhu u književnosti, očuvanom 
kroz stoljeća u djelima koja se djelomično tek sada otkrivaju, veli: 


Od tih djela, čuvara i nosioca našeg duha i povjesnog iskustva mi, što 
je paradoksalno, imamo i malo i mnogo. Malo prema onome što smo 
sve stvarali i mnogo prema onome što smo sve pustili da netragom 
nestane. To su u prvom redu naši stari gradovi, naša arhitektura, urba- 
nizam, stećci i uopće sakralni spomenici, naše stare knjige, vez, od- 
jeća, zanati, najzad naš način života uopće. Agresivni nacionalizmi 
raznih vrsta i dugo odsustvo stvarne Bosanske pozicije, doprinijeli su 
mnogo propadanju i razaranju kulturnog blaga bosanske provenijencije. 
No i to propadanje, ma koliko ono široko i obimno bilo, nije nas lišilo 
onoga što je sa stanovišta kulturne funkcije duhovog nasljedja najvaž- 
nije, t. j. ono nas nije lišilo potrebe da držimo i uporno čuvamo svijest 
o Bosni i ono što Bosnu čini tako čudnom i neobičnom, da držimo i 
čuvamo bosanski duh... Radi toga Bosna nikada nije bila podijeljena, 
razbijena i uništena kao cjelina, kao teritorij, kao tradicija, kao menta- 
litet i kao duh... ."2) 


Ovakvo pisanje i gledanje na Bosnu ne svidja se Novici Petkoviću, 
koji vjerovatno smatra Bosnu srpskom zemljon pa se svim bijesom obara 
na prof. Filipovića. Nakon duge tirade, kojom je mislio da opovrgne vrijed- 


7) , Nacionalnost Sandžačkih i Crnogorskih Muslimana" Zemzem, god IV, broj 
1—2, str. 18. 

2) Filipović, Muhamed, ,Bosanski duk u književnosti — šta je to?", Život, 
god. XVI, broj 3, str. 5. 

nost Filipovićevih ideja, Petković se pita: ,Ali čemu sve to, iz kojih 
razloga je Dr. Filipović svim silama i protiv opštepoznatih činjenica i 
istina nastojao da celokupno bosansko-hercegovačko književno nasledje 
svede na svega nekoliko knjiga?"!') 


Petkoviću, razumije se, sve to nije jasno, jer je njemu taj Bosanski duh 
stran. On ne uvidja da se ne mogu smatrati bosanskim kulturnim nasljed- 
jem ona intelektualna i duhovna dostignuća koja, a priori, negiraju Bo- 
sanski duh, koja idu za uništenjem Bosne kao posebnog nacionalnog i 
historijskog subjektiviteta. Sve one stvaralačke književne snage, makar 
se fizički i nalazile na tlu Bosne, koje odišu duhom stranim Bosni, ne 
mogu se ubrajati u tvorevine bosanskog kulturnog nasljedja. To nije 
radi toga što bi bosanski duh bio protivan bilo srpskom, bilo hrvatskom 
stvaralačkom geniju. Naprotiv, bosanski duh nema ništa protiv te dvije 
kulturne orijentacije. Bosanski duh je jedan samostalan stvaralački činilac 
i on može doprinijeti svoj istinski udio slavenskoj i općeljudskoj kul- 
turi samo ako se tretira kao takav. Na pozornici naših zbivanja u proš- 
losti taj se je duh uvijek isticao svojim posebnim individualitetom. Nema 
nikakve sumnje da taj individualitet i danas živi i postoji. Trebalo mu 
je malo vremena da se probudi, da pogleda i sagleda stvarnost oko sebe 
i da se povrati istini. Bosanski duh nalazi istinu u odnosima faktične 
društvene stvarnosti i vrlo je podozriv tudjim tumačenjima te stvarnosti. 
On drži da ne mora biti istina ono što zastupa jači, moćniji i brojniji. 
Istina je radije propozicija, čiji sadržaj odgovara faktičnoj stvarnosti, 
kako se ona ispoljava, manifestira u medjudruštvenim odnosima u svim 
prilikama. Taj duh se nije nikada iznevjerio svojoj zemlji, slavenstvu 
i ljudstvu uopće. Njegovo poslovično poštenje, dobri susjedski odnosi, 
prožeti samaritanskim duhom, moralne vrline koje su ga resile i uzdizale 
iznad primitivizma, sastavni su dio njegove kulturne baštine. 


Taj duh se je stoljećima razvijao u onim našim gorama, proplancima, 
visoravnima, gudurama i brdskim uvalama isto kao i u našim gradovima, 
kasabama i zaseocima, čuvajući slavenski narodni karakter i opirući 
se svima presizanjima i šibanjima Istoka i Zapada. Ako je nekada oslabio 
pa možda i pokleknuo u toj vjekovnoj borbi, to je bilo samo radi toga, 
što se je opirao vihorima sa svih strana, vihorima koji i najstasitije i 
najjače stablo nekada prelome radi njegove stabilnosti i otpora, dok 
će od njihovog šibanja ostati neoštećena zelena trava što se povija 
na sve strane. Taj duh ondje postoji od dolaska Slavena u one krajeve 
i postojaće dokle god postoje srca i umovi Bošnjaka, kojima je ta 
baština draga i sveta. 


') Petković, Novica, ,O jednoj doslednoj nedoslednosti", Život, God XVI, broj 
5, str. 11. 

